Malayalam Newspaper from Australia » നമ്മുടെ നഗരം, മെല്‍ബണ് » സിഡ്‌നിയെ പിന്തള്ളി മെല്‍ബണ് വലിയ നഗരമായി മാറുന്നു\nമെല്‍ബണ്: ഓസ്‌ട്രേലിയയിലെ ഏറ്റവും വലിയ നഗരമെന്ന ബഹുമതി സിഡ്‌നിയില് നിന്ന് മെല്‍ബണ് സ്വീകരിക്കാനൊരുങ്ങുന്നു. കഴിഞ്ഞ ഒരൊറ്റവര്‍ഷം കൊണ്ട് മെല്‍ബണിലെ ജനസംഖ്യയില് 95,000 ത്തിന്റെ വര്‍ധനയാണ് ഉണ്ടായത്. മഹാനഗരത്തിലെ ജനസംഖ്യ തെക്കുപടിഞ്ഞാറന്, പടിഞ്ഞാറന്, വടക്കന് മേഖലകളിലേക്ക് വളരുകയുമാണ്. പോയിന്റ് കുക്ക്, വേരീ-ബീ, ഹോപ്പേഴ്‌സ് ക്രോസിംഗ്, ട്രാനിയെറ്റ് എന്നിവ ഉള്‍പ്പെടുന്ന വിന്‍ഡ്ഹാം മേഖലയിലാണ് വളര്‍ച്ച അതിവേഗത്തില് മുന്നേറുന്നത്.\n2014 ല് മേഖലയിലേക്ക് 10,604 പേരാണ് താമസിക്കാനെത്തിയത്. ഇപ്പോള് ഏകദേശം 200,000 പേരാണ് മേഖലയില് താമസിക്കുന്നത്. കാസി, ഹ്യും കൗണ്‍സിലുകളിലാണ് ഏറ്റവും കൂടുതല് പേരുടെ വര്‍ധന. യഥാക്രമം 8508, 5708 എന്നിങ്ങനെയാണ് ഈ രണ്ടുമേഖലകളിലും ഉണ്ടായ വര്‍ധനയെന്ന് വിക്ടോറിയന് പോപ്പുലേഷന് ബുള്ളറ്റിന് 2015 വ്യക്തമാക്കുന്നു. കാസിയില് നാരേ വാറന്, ക്രാന്‍ബേണ്, ബ്രിവിക് കൗണ്‍സിലുകള് മെല്‍ബണിലെ ഏറ്റവും തിരക്കേറിയ പ്രദേശമായി മാറുകയുമാണിപ്പോള്.\nവിദേശികളുടെ കുടിയേറ്റമാണ് ജനസംഖ്യാ വര്‍ധനയ്ക്ക് കാരണമെന്ന് ഈ മേഖലയിലെ വിദഗ്ധനായ ബോബ് ബിറല് പറയുന്നു. ഇതോടൊപ്പം വിക്ടോറിയക്കാര് നഗരത്തിലേക്കു കുടിയേറുന്നതും പ്രശ്‌നമാണ്. വിക്ടോറിയയിലെ നാല് പേരെ എടുത്താല് അതില് മൂന്നുപേരും മെട്രോപോളിറ്റന് മെല്‍ബണിലാണ് താമസിക്കുന്നത്. തലസ്ഥാനത്തെ ജനസംഖ്യ 4.4 മില്യന് ആണ്. ഒരൊറ്റവര്‍ഷം കൊണ്ട് 2.2 ശതമാനത്തിന്റെ വര്‍ധന ഉണ്ടായി.\n2050 ഓടെ ജനസംഖ്യയുടെ കാര്യത്തിൽ സിഡ്‌നിയെ മെല്‍ബണ് മറികടക്കുമെന്നായിരുന്നു നേരത്തെ ചില വിദദ്ധര് പ്രവചിച്ചിരുന്നത്. എന്നാല് ഇപ്പോഴത്തെ നിരക്കില് ജനസംഖ്യ ഉയര്‍ന്നാല് 2050 വരെ കാത്തിരിക്കേണ്ടിവരില്ലെന്നാണ് പറയുന്നത്.


ദൈവത്തിനു വിശ്വസ്തരായ മനുഷ്യരെ ആവശ്യമുണ്ട്- WFTW 17 ഫെബ്രുവരി 2019 | Jeevamozhikal\n” ഞാന് ദേശത്തെ നശിപ്പിക്കാതവണ്ണം അതിനു മതില് കെട്ടി എന്‍റെ മുമ്പാകെ ഇടിവില് നില്‍ക്കേണ്ടതിന് ഒരു പുരുഷനെ ഞാന് അവരുടെ ഇടയില് അന്വേഷിച്ചു; ഒരുവനെപോലും ഞാന് കണ്ടില്ല” (യെഹെ.22:30). ലോകത്തിന്‍റെയും, യിസ്രായേലിന്‍റെയും, സഭയുടെയും ചരിത്രത്തില്, ഒരു പ്രത്യേക സാഹചര്യത്തില് ചില ഉദ്ദേശ്യങ്ങള് പൂര്‍ത്തീകരിക്കുന്നതിനുവേണ്ടി ദൈവം പലപ്പോഴും ഒരൊറ്റ മനുഷ്യനില് തന്നെ ആശ്രയിക്കുന്ന അനേകം ഉദാഹരണങ്ങള് നാം കാണുന്നു. എന്നാല് ദൈവത്തോടു കൂടെ ചേര്‍ന്നു നില്‍ക്കുന്ന ഒരു മനുഷ്യന് ഒരു ഭൂരിപക്ഷമാണ്.\nനോഹ: ദൈവത്തിനെതിരെയുളള മത്സരവും ദുഷ്ടതയും കൊണ്ട് മുഴുവന് ലോകവും നിറഞ്ഞിരുന്നപ്പോള്, നോഹയുടെ കാലത്ത്, അവിടെ ദൈവത്തെ ഭയപ്പെട്ടിരുന്ന 8 പേര് ഭൂമിയിലുണ്ടായിരുന്നെങ്കിലും ദൈവത്തിന്‍റെ ഉദ്ദേശ്യത്തിന്‍റെ പൂര്‍ത്തീകരണം പൂര്‍ണ്ണമായി ആശ്രയിച്ചിരുന്നത് കേവലം ഒരു മനുഷ്യന്‍റെ, നോഹയുടെ, വിശ്വസ്തതയിലാണ്. ആ സമയത്ത് ദൈവത്തിന്‍റെ ദൃഷ്ടിയില് കൃപ ലഭിപ്പാന് യോഗ്യനായ ഏക മനുഷ്യന് നോഹ ആയിരുന്നു (ഉല്‍പ്പ.6:8). ആ ഏക മനുഷ്യന് ദൈവത്തോട് അവിശ്വസ്തനായിരുന്നെങ്കില്, മനുഷ്യവര്‍ഗ്ഗം മുഴുവന് തുടച്ചുനീക്കപ്പെടുമായിരുന്നു, അങ്ങനെ ആയിരുന്നെങ്കില് നമ്മില് ആരും ഇന്നു ജീവിച്ചിരിക്കുമായിരുന്നില്ല !! നോഹ വിശ്വസ്തനായി നിലനിന്നു എന്നതില് നമുക്ക് തീര്‍ച്ചയായി ദൈവത്തിനു നന്ദി പറയാം. അവസാന നാളുകള് നോഹയുടെ കാലം പോലെ ആയിരിക്കും എന്ന് യേശുപറഞ്ഞു. നോഹയുടെ കാലത്തുണ്ടായിരുന്ന ലൈംഗിക വൈകൃതവും അക്രമങ്ങളും അവസാനനാളുകളുടെയും പ്രത്യേകതകളായിരിക്കും. ഇന്നു നാം ജീവിക്കുന്നത് ആ നാളുകളിലാണ്. അതുകൊണ്ട്, നോഹയെപോലെ ഒത്തുതീര്‍പ്പിനു വഴിങ്ങികൊടുക്കാത്ത മനുഷ്യരെയാണ് ഇന്നും ദൈവത്തിന് ആവശ്യമുളളത്.\nഏലിയാവ്: ആഹാബ് എല്ലാ യിസ്രായേല്യരെയും ബാലിനെ ആരാധിക്കുന്നവരാക്കി തീര്‍ത്ത സമയത്തുളള യിസ്രായേലിന്‍റെ ചരിത്രം നമുക്കു നോക്കാം. ബാലിനെ നമസ്കരിക്കുവാന് കൂട്ടാക്കാതിരുന്ന 7000 പേര് ആ സമയത്ത് യിസ്രായേലില് ഉണ്ടായിരുന്നു ( 1 രാജാ 19:18). അത് അന്നെടുക്കുവാനുളള ധീരമായതും സ്തുത്യര്‍ഹവുമായ ഒരു നിലപാടായിരുന്നു എന്നതിന് സംശയമില്ല. എന്നാല് അത്തരത്തിലുളള ഒരു സാക്ഷ്യം അപ്പോഴും നിഷേധാത്മകമായ ഒന്നായിരുന്നു: അവര് വിഗ്രഹങ്ങളെ ആരാധിച്ചില്ല. ഇന്നു മിക്ക വിശ്വാസികള്‍ക്കും പറയുവാനുളള നിഷേധാത്മക സാക്ഷ്യം പോലെയാണിത് – അവര് പുകവലിക്കുന്നില്ല, അവര് ചൂതുകളിക്കുന്നില്ല തുടങ്ങിയവ പോലെ. എന്നാല് ഈ 7000 പേരില് ഒരാളിനെ പോലും ആ സമയത്ത് യിസ്രായേലില് തന്‍റെ ഉദ്ദേശ്യം നിര്‍വ്വഹിക്കാനായി ഉപയോഗിക്കാന് ദൈവത്തിനു കഴിഞ്ഞില്ല. അതിനായി, ദൈവത്തിന് ഒരു ഏലിയാവിനെ വേണ്ടിയിരുന്നു. ഈ 7000 ‘വിശ്വാസികളെ’ കുറിച്ച് ആഹാബിനു ഭയമില്ലായിരുന്നു. ഈ 7000 പേരും ദൈവത്തോടു പ്രാര്‍ത്ഥിച്ചു എന്നതിന് ഒരു സംശയവുമല്ല, എന്നാല് അവരുടെ പ്രാര്‍ത്ഥനയ്ക്ക് സ്വര്‍ഗ്ഗത്തില് നിന്നു തീ ഇറക്കിക്കൊണ്ടുവരുവാന് കഴിഞ്ഞില്ല. ഏലിയാവിന്‍റെ പ്രാര്‍ത്ഥന ആയിരുന്നു, അതു ചെയ്തത്. ദൈവത്തിന്‍റെ മുമ്പാകെ എല്ലാ വിശ്വാസികളുടെയും പ്രാര്‍ത്ഥന, അതിന്‍റെ ഫലത്തില് ഒരു പോലെയല്ല. ഏലിയാവിനോടുളള ബന്ധത്തില് വേദപുസ്തകം ഇപ്രകാരം പറയുന്നു, “നീതിമാന്‍റെ ശ്രദ്ധയോടുകൂടിയ പ്രാര്‍ത്ഥന വളരെ ഫലിക്കുന്നു” (യാക്കോബ് 5:17,16). ഒരു മനുഷ്യന് ഏകനായി, ഒരു രാഷ്ട്രത്തെ മുഴുവന് ദൈവത്തിലേക്കു തിരിച്ചു കൊണ്ടുവന്നു, ദുഷ്ടശക്തികളെ വലിച്ചു പുറത്തുചാടിക്കുകയും ബാലിന്‍റെ എല്ലാ പ്രവാചകന്മാരെയും കൊല്ലുകയും ചെയ്തു. ഇന്നും ദൈവത്തിന്‍റെ ഉദ്ദേശങ്ങള് പൂര്‍ത്തീകരിക്കപ്പെടുന്നത്, ഒരു പുരുഷാരത്തിലൂടെയല്ല, എന്നാല് വിശ്വസ്തനായ ഒരു മനുഷ്യനിലൂടെയാണ്.\nഎലീശ: ഏലിയാവിന്‍റെ സമയത്ത് , ഒരു നാള് യിസ്രായേലിന്‍റെ പ്രവാചകന്മാരാകുമെന്നു പ്രതീക്ഷിച്ച, അമ്പതു പ്രവാചക പുത്രന്മാര്”(പ്രവാചക ശിഷ്യന്മാര്) (ബൈബിള് സ്കൂള് വിദ്യാര്‍ത്ഥികള്) അവിടെ ഉണ്ടായിരുന്നു. എന്നാല് ദൈവത്തിന്‍റെ ആത്മാവ് ഇവരെയെല്ലാം കടന്ന് ഒരു “പ്രവാചക പുത്രന്” അല്ലാതിരുന്ന എലീശയുടെ മേല് വന്നു. (2രാജാ 2:7,15). എലീശ യിസ്രായേലിലെ ഒരു ഭൃത്യനായി മാത്രം അറിയപ്പെട്ടിരുന്നവനായിരുന്നു – “ഏലിയാവിന്‍റെ കൈക്ക് വെളളം ഒഴിച്ചു കൊടുത്തിരുന്നവന് ” എന്നറിയപ്പെട്ടവന് (2രാജാ 3:11). അരാം രാജാവിന്‍റെ സൈന്യം യിസ്രായേലിനെ ആക്രമിച്ചപ്പോള്, ഈ അമ്പതു ബൈബിള് – വിദ്യാര്‍ത്ഥികളില് ആര്‍ക്കും യിസ്രായേലിനെ സംരക്ഷിക്കുവാന് കഴിഞ്ഞില്ല – കാരണം അവരുടെ ബൈബിള് സ്കൂളില് അവര് മോശെയുടെ ന്യായപ്രമാണം പഠിച്ചിട്ടുണ്ടായിരുന്നിരിക്കാം എങ്കിലും അവര് ദൈവത്തെ അറിഞ്ഞിരുന്നില്ല. യിസ്രായേലില് ദൈവവുമായി ബന്ധമുണ്ടായിരുന്ന ഏക മനുഷ്യനായ എലീശയ്ക്കു മാത്രമെ ശത്രു ആക്രമിക്കാന് സാധ്യതയുളള ഇടം എവിടെയാണെന്നു കൃത്യമായി മുന്നറിയിപ്പു നല്‍കുവാന് കഴിഞ്ഞുളളു. ഇന്നും ഒരു പ്രവാചകന്‍റെ ധര്‍മ്മം സമാനമായതാണ്; സാത്താന് അവരെ ആക്രമിക്കാന് പോകുന്നത് എവിടെയാണ് എന്ന് നേരത്തെ ദൈവജനത്തിനു മുന്നറിയിപ്പു നല്‍കുന്നത്. ഇന്നത്തെ സഭയില് എലീശായെപോലെയുളള ഒരു പ്രവാചകന്, അമ്പതു പ്രസംഗകരെ (പ്രവാചകപുത്രന്മാരെ)ക്കാള് അധികം, ദൈവജനത്തെ ആത്മീയ ദുരന്തത്തില് നിന്നു രക്ഷിക്കുവാന് കഴിയും. ഒരു മനുഷ്യന് ആത്മാവിന്‍റെ ശബ്ദം കേള്‍ക്കാന്‍കഴിയുന്നില്ലെങ്കില് ബൈബിള്- പരിജ്ഞാനം ഒരു പ്രയോജനവും ഇല്ലാത്തതാണ്. ദൈവശബ്ദം കേള്‍ക്കാന് കഴിയുന്ന ഒരുവനു മാത്രമെ സാത്താന്‍റെ തന്ത്രങ്ങളില് നിന്നും, ആക്രമണങ്ങളില് നിന്നും ഒരു സഭയെ രക്ഷിക്കാന് കഴിയൂ. പഴയ പ്രവാചകന്മാര് “ദര്‍ശകന്മാര്” എന്നും വിളിക്കപ്പെട്ടിരുന്നു. (” ദൈവത്താല് നല്‍കപ്പെട്ട ദര്‍ശനം കൊണ്ട് ഭാവയിലുളള കാര്യങ്ങള് കാണുവാന് കഴിവുളളവര്” – 1 ശമു.9:9) ശത്രു ആക്രമിക്കുവാന് പോകുന്നത് എവിടെയാണെന്ന് അവര് അറിഞ്ഞു, കൂടാതെ ഒരു പ്രത്യേക പ്രവര്‍ത്തന രീതി സ്വീകരിക്കുന്നതിലുളള അപകടങ്ങളും അവര്‍ക്കു മുന്‍കൂട്ടികാണുവാന് കഴിഞ്ഞു. ഇന്ന് സഭയ്ക്ക് അത്തരം ദര്‍ശകന്മാരുടെ വലിയ ഒരാവശ്യമുണ്ട്.\nദാനിയേല് : യിസ്രായേല്യരെ ഈജിപ്തില് നിന്നു കനാനിലേക്കു കൊണ്ടുവരുവാന് ദൈവം ആഗ്രഹിച്ചപ്പോള്, അവിടുത്തേക്ക് ഒരു മനുഷ്യനെ ആവശ്യമായിരുന്നു. അവിടുന്നു മോശെയെ കണ്ടെത്തി. യഹൂദന്മാരെ ബാബിലോണില് നിന്നു യെരുശലേമിലേക്കു കൊണ്ടുവരുവാന് ദൈവം ആഗ്രഹിച്ചപ്പോള്, അവിടുത്തേക്കു മറ്റൊരു മനുഷ്യനെ ആവശ്യമായിരുന്നു. അവിടുന്നു ദാനിയേലിനെ കണ്ടെത്തി. യൗവ്വനകാലം മുതല് ദാനിയേല് വിശ്വസ്തനായിരുന്നു. തന്നെയുമല്ല ഓരോ പരീക്ഷയും അവന് ജയോത്സവത്തോടെ കടന്നു. ബാബിലോണിലെ ഒരു കൗമാര പ്രായക്കാരന് എന്ന നിലയില്, അവന് കര്‍ത്താവിനു വേണ്ടി ഒരുറച്ച നിലപാടെടുത്തു. ” തന്നെത്താന് അശുദ്ധമാക്കുകയില്ല എന്നു ദാനിയേല് തന്‍റെ ഹൃദയത്തില് നിശ്ചയിച്ചു” (ദാനി 1:8)- എല്ലാ ചെറുപ്പക്കാര്‍ക്കും ഓര്‍മ്മിക്കാന് പറ്റിയ ഒരു നല്ല വാക്യം. യഹൂദന്മാരായ മറ്റെല്ലായുവാക്കളും രാജാവിനെ ഭയപ്പെട്ട് രാജാവിന്‍റെ മേശയില് വിളമ്പിയ ഭക്ഷണം (ലേവ്യപുസ്തകത്തില് ദൈവം വിലക്കിയിട്ടുളള ഭക്ഷണം) മടികാണിക്കാതെ ഭക്ഷിച്ച പ്പോള്, ദാനിയേല് മാത്രം അതു കഴിക്കുന്നതു നിരസിച്ചു. ദാനിയേല് ഒരു നിലപാടെടുക്കുന്നതു കണ്ട, മറ്റു മൂന്നു യുവാക്കള് അവിടെ ആ മേശയില് ഉണ്ടായിരുന്നു, അവര് ദാനിയേലിനോടു ചേര്‍ന്നു. അപ്പോള് ദാനിയേലും മറ്റു മൂന്നു ചെറുപ്പക്കാരും ബാബിലോണില് ദൈവത്തിനുവേണ്ടി ശക്തിയുളള ഒരു സ്വാധീനമായി തീര്‍ന്നു. 70 വര്‍ഷങ്ങള്‍ക്കുശേഷം, ദാനിയേല് 90 വയസ്സു പ്രായമായപ്പോള്,അദ്ദേഹത്തിന്‍റെ പ്രാര്‍ത്ഥനകള്, ബാബിലോണില് നിന്നു തിരികെ യെരുശലേമിലുക്കുളള യഹൂദന്മാരുടെ പ്രയാണത്തിനു തുടക്കം കുറിച്ചു. ഇന്നും ദൈവജനത്തിനു ആത്മീയ ബാബിലോണില് നിന്നും (വ്യാജസഭ) ആത്മീയ യെരുശലേമിലേക്ക് (ക്രിസ്തുവിന്‍റെ ശരീരം) ഒരു പ്രയാണം ഉണ്ട്, അങ്ങനെയൊരു പ്രയാണത്തിനും, ദൈവത്തിനു മനുഷ്യരെ ആവശ്യമുണ്ട്. ദാനിയേലിന്‍റെ മൂന്നു സ്നേഹിതന്മാരായ ഹനന്യാവ്, മിശായേല്, അസര്യാവ് എന്നിവരെ പോലെ ( ദാനി 1:11) അനേകര് ഇന്നുണ്ട്. അവര് കര്‍ത്താവിനുവേണ്ടി നില്‍ക്കുവാന് അത്യുത്സാഹമുളളവരാണ്, എന്നാല് അവര്‍ക്കു സ്വയമായി അങ്ങനെ ചെയ്യുവാനുളള ധൈര്യമില്ല. അവരെ നയിക്കുവാന് ഒരു ദാനിയേലിനായി അവര് കാത്തിരിക്കുകയാണ്. ആയതിനാല് ദൈവം പിന്നെയും ദാനിയേലുമാര്‍ക്കായി അന്വേഷിക്കുന്നു.\nഓരോ തലമുറയിലും ദൈവത്തിനു അവിടുത്തെ നാമത്തിനായി ഒരു നിര്‍മ്മല സാക്ഷ്യം ആവശ്യമുണ്ട്. നമ്മുടെ തലമുറയിലും ദൈവം അവിടുത്തെതന്നെ, ഒരു സാക്ഷിയില്ലാതെ, ശേഷിപ്പിക്കുകയില്ല. ഈ തലമുറയില് ദൈവത്തിനു പൂര്‍ണ്ണമായി ലഭ്യമാകപ്പെടുവാന് തക്കവണ്ണം ഒരു വില നിങ്ങള് കൊടുക്കുമോ?\n← മൂന്നു വിലയേറിയ പ്രബോധങ്ങള്- WFTW 10 ഫെബ്രുവരി 2019\nഅബ്രഹാം ജയിച്ച മൂന്നു പരീക്ഷകള്- WFTW 24 ഫെബ്രുവരി 2019 →


‘ഏഴു’ന്നള്ളത്ത് | IM Vijayan| Santosh Trophy| Kerala football team| Manorama News\nഐ.എം.വിജയൻ May 04, 2022 09:33 AM IST\nസന്തോഷ് ട്രോഫിയുമായി ക്യാപ്റ്റൻ ജിജോ ജോസഫിന്റെ (നടുവിൽ) നേതൃത്വത്തിൽ കേരള ടീമിന്റെ ആഹ്ലാദപ്രകടനം. ചിത്രം: മനോരമ\nകേരളത്തിനും ബംഗാളിനും വേണ്ടി സന്തോഷ് ട്രോഫി കളിച്ചിട്ടുള്ള, ഇന്ത്യൻ ഫുട്ബോൾ ഇതിഹാസം ഐ.എം. വിജയൻ സന്തോഷ് ട്രോഫി ഫൈനൽ മത്സരം കാണാൻ മഞ്ചേരിയിലുണ്ടായിരുന്നു. കേരളത്തിന്റെ ഏഴാം കിരീടവിജയം ‘മനോരമ’യ്ക്കായി ഐ.എം. വിജയൻ വിശകലനം ചെയ്യുന്നു....\nഇത്ര നല്ലൊരു കളി കാണാൻ കിട്ടുന്നതു തന്നെയൊരു ഭാഗ്യമാണ്. തൃശൂർ പൂരത്തിനെന്ന പോലെ നിറഞ്ഞു കവിഞ്ഞ ജനക്കൂട്ടം. ഇന്ത്യൻ ഫുട്ബോളിലെ കരുത്തരായ കേരളവും ബംഗാളും നേർക്കുനേർ. ഫുൾടൈമും എക്സ്ട്രാ ടൈമും കടന്ന് പെനൽറ്റിയിലേക്കു കടന്ന മത്സരം. ഒടുവിൽ രാജകീയമായി കേരളത്തിന്റെ കിരീടധാരണം. മഞ്ചേരിയിലെ ‘എൽ ക്ലാസിക്കോ’ കലക്കി.\n2018 ഫൈനലിൽ അവരുടെ നാട്ടിൽവച്ചു തോൽപിച്ചതിന്റെയും ഇപ്പോൾ ഇവിടെ ഗ്രൂപ്പ് റൗണ്ടിൽ രണ്ടു ഗോളിനു തോൽപിച്ചതിന്റെയും പകരം വീട്ടാനുറച്ചായിരുന്നു ബംഗാളിന്റെ വരവ്. കൊൽക്കത്തയിലും മറ്റും ഒട്ടേറെ മികച്ച ലീഗുകൾ കളിച്ചു പയറ്റിത്തെളിഞ്ഞവരായിരുന്നു അവരുടെ താരങ്ങൾ. അതേസമയം, പാൽപ്പാട പോലെ നേർത്ത ഒരവസരം മതി കേരളത്തിന്റെ ചുണക്കുട്ടികൾ ഗോളടിക്കുമെന്നും അവർക്കറിയാമായിരുന്നു.\nഐ.എം. വിജയനെ കെട്ടിപ്പിടിച്ച് ആഹ്ലാദം പങ്കിടുന്ന കേരളത്തിന്റെ സഹപരിശീലകർ.\nശക്തമായ പ്രതിരോധമതിൽ സൃഷ്ടിക്കുകയും കൗണ്ടർ അറ്റാക്കിലൂടെ ഗോളടിക്കുകയും ചെയ്യുക എന്ന തന്ത്രമാണ് ബംഗാൾ പരീക്ഷിച്ചത്. കൃത്യമായ മാർക്കിങ്ങിലൂടെ ഏറെക്കുറെ അവരതു സാധിച്ചെടുക്കുകയും ചെയ്തു.\nആദ്യ പകുതിയിൽ കേരളത്തെക്കാളേറെ ചാൻസുകൾ ലഭിച്ചത് ബംഗാളിനായിരുന്നു. ഗോൾകീപ്പർ മിഥുന്റെ മികവ് അപ്പോഴൊക്കെ കേരളത്തിനു രക്ഷയായി. രണ്ടാം പകുതിയിൽ കേരളത്തിന്റെ ഓപ്പൺ ചാൻസുകൾ പുറത്തേക്കു പാഴായിപ്പോയതും കണ്ടു.\nഎക്സ്ട്രാ ടൈമിന്റെ ആദ്യ പകുതിയിൽ ബംഗാളിന്റെ ഗോൾ വന്നത് നമ്മുടെ പ്രതിരോധത്തിലെ പിഴവുകൊണ്ടായിരുന്നു. ഇത്ര സമ്മർദമേറിയ മത്സരത്തിൽ അതൊക്കെ സംഭവിക്കും. മനുഷ്യരല്ലേ കളിക്കുന്നത്, യന്ത്രങ്ങളല്ലല്ലോ. ഗോൾ വീണ സമയത്ത് ഗാലറി സ്വിച്ചിട്ടപോലെ നിശ്ശബ്ദമായി. അതുവരെ ആർപ്പുവിളിച്ചിരുന്ന ജനമായിരുന്നു. ഒരു കണക്കിനു നോക്കിയാൽ എക്സ്ട്രാ ടൈമിലെ ആദ്യ പകുതിയിൽത്തന്നെ ഗോൾ വന്നതു നന്നായി. നമുക്കു തിരിച്ചടിക്കാൻ കൂടുതൽ സമയം കിട്ടി.\nകേരളത്തിനായി അഞ്ചാമത്തെ കിക്കെടുത്ത ഫസലുറഹ്മാൻ ലക്ഷ്യം കണ്ടനിമിഷം കേരളടീമംഗങ്ങളുടെ ആഹ്ലാദപ്രകടനം. നിരാശയോടെ ബംഗാൾ താരങ്ങൾ സമീപം.\nഎക്സ്ട്രാ ടൈം അവസാനിക്കാനിരിക്കെ കേരളത്തിന്റെ ആ ഹെഡർ ഗോൾ. എനിക്കു ശ്വാസം വീണത് അപ്പോഴാണ്. തോറ്റെന്ന് ഉറപ്പിച്ചിരിക്കുന്ന സമയത്ത് രക്ഷകനായി മുഹമ്മദ് സഫ്നാദ് അവതരിക്കുകയായിരുന്നു.\nഹെഡറിനൊപ്പം തന്നെ അതിമനോഹരമാണ് പി.എൻ.നൗഫൽ നൽകിയ ആ ക്രോസും. സഫ്നാദിനെ പകരക്കാരനായി കളത്തിലിറക്കിയ കോച്ച് ബിനോ ജോർജിന്റെ നീക്കത്തിനും കയ്യടിക്കാതെ വയ്യ.\nഈ ഫൈനലിൽ എന്നെ ഏറ്റവും ആകർഷിച്ചത് കേരളത്തിന്റെ മിഡ്ഫീൽഡ് മികവോ ആക്രമണ ശൈലിയോ അല്ല. മറിച്ച് കേരളമെടുത്ത പെനൽറ്റികളാണ്. നിങ്ങൾ ആ ഓരോ പെനൽറ്റിയും ഒന്നു റീപ്ലേ ചെയ്തു നോക്കിയാലറിയാം അതിന്റെ മികവ്. എല്ലാം വേൾഡ് ക്ലാസ് നിലവാരത്തിലുള്ളവ. ഇത്രയും സമ്മർദമുള്ള ഘട്ടത്തിൽ ഇത്ര കൂളായി പെനൽറ്റിയുമെടുത്ത് കപ്പും വാങ്ങി അവർ വന്നില്ലേ. മഞ്ചേരി പയ്യനാട് സ്റ്റേഡിയത്തിലെത്തിയ കാണികൾക്കും കൊടുക്കണം ഓരോ കപ്പുവീതം.\nഅത്ര സുന്ദരമായാണ് അവർ ഫുട്ബോൾ ആസ്വദിക്കുന്നത്. ഗാലറി മാത്രമല്ല, സ്റ്റേഡിയത്തിനു പുറത്തും അവിടേക്കുള്ള വഴികളും ഉൾപ്പെടെ ഫൗസ് ഫുള്ളായിരുന്നല്ലോ!\n38–ാം മിനിറ്റിൽ നിജോ ഗിൽബെർട്ടിനു പകരം പി.എൻ.നൗഫൽ കളത്തിൽ...\nബംഗാൾ പ്രതിരോധമൊരുക്കിയ പത്മവ്യൂഹം ഭേദിക്കാൻ വഴി കാണാതെ കേരളം കിതയ്ക്കുന്ന സമയം. അപ്പോഴാണ്, നൗഫൽ കളത്തിലിറങ്ങിയത്. 116–ാം മിനിറ്റിൽ കേരളത്തിന്റെ മറുപടി ഗോളിനു വഴിയൊരുക്കിയതും നൗഫൽ തന്നെ.. കേരള പ്രതിരോധത്തിൽ നിന്നെത്തിയ ഫൗൾ കിക്ക് അടിച്ചകറ്റാനുള്ള ബംഗാൾ പ്രതിരോധത്തിന്റെ ശ്രമം എത്തിയതു ക്യാപ്റ്റൻ ജിജോയുടെ കാലുകളിൽ. വൺ ടച്ച് പാസിലൂടെ ജിജോ പന്ത് വലതു വിങ്ങിൽ നൗഫലിനു നൽകി.\nരണ്ടു ചുവടു മുന്നോട്ടാഞ്ഞ്, അളവും തൂക്കവും ഒപ്പിച്ചു ബംഗാൾ പെനൽറ്റി ബോക്സിലേക്കു നൗഫലിന്റെ ക്രോസ്. രണ്ടു ബംഗാൾ പ്രതിരോധക്കാർക്കു നടുവിലായിരുന്ന മുഹമ്മദ് സഫ്നാദ് വായുവിലുയർന്ന് അൽപം പിന്നിലേക്കു ചെരിഞ്ഞു തല കൊണ്ടു പന്ത് വലയിലേക്കു ചെത്തിയിട്ടു.\nആദ്യ മൂന്നു പെനൽറ്റികൾക്ക് വി.മിഥുനും. അവസാന രണ്ടെണ്ണത്തിന് എസ്. ഹജ്മലും ആയിരുന്നു കേരളത്തിന്റെ ഗോൾകീപ്പർമാർ? എന്തുകൊണ്ട് ഷൂട്ടൗട്ടിനിടെ കേരളം ഗോളിയെ മാറ്റി? ആരാധകരുടെ സംശയത്തിന് കോച്ച് ബിനോ ജോർജ് തന്നെ മറുപടി പറയുന്നു.\n2018ലെ ഫൈനലിൽ കേരളവും ബംഗാളും തമ്മിൽ പെനൽറ്റി വന്നപ്പോൾ വന്നപ്പോൾ മിഥുനായിരുന്നു ഗോളി. അന്നു ഭാഗ്യം മിഥുനൊപ്പമായിരുന്നു.2പെനൽറ്റി തടുത്ത മിഥുൻ ഹീറോയായി. അത്തവണ മിഥുനു കിട്ടിയ ഭാഗ്യം ഇത്തവണ നിർഭാഗ്യമായി മാറേണ്ട എന്നു തോന്നി. പുതിയൊരാളുടെ ഭാഗ്യം പരീക്ഷിക്കുകയും ചെയ്യാമല്ലോ. അതുകൊണ്ട് സഹപരിശീലകരുമായി കൂടിയാലോചിച്ചാണ് ഹജ്മലിനെ കളത്തിലിറക്കിയത്.\nപെനൽറ്റി ഷൂട്ടൗട്ട് ഇങ്ങനെ\nദിലീപ് ഓറോൺ ജി. സഞ്ജു\nസജൽ ബാഗ് ബിബിൻ അജയൻ\nബബ്‌ലു ഒറാൻ ജിജോ ജോസഫ്\nതൻമയ് ഘോഷ് ടി.കെ. ജെസിൻ\nപ്രിയന്ത് കുമാർ സിങ് എം. ഫസലുറഹ്മാൻ\nടൂർണമെന്റിലെ താരം : ജിജോ ജോസഫ് (കേരള ക്യാപ്റ്റൻ)\nടോപ് സ്കോറർ : ടി.കെ. ജെസിൻ (കേരളം, യോഗ്യതാ റൗണ്ടിലുൾപ്പെടെ9ഗോൾ)\nമികച്ച ഗോൾ കീപ്പർ : പ്രിയന്ത് കുമാർ സിങ് (ബംഗാൾ)\nകേരള ടീമിന് ഒരു കോടി\nമലപ്പുറം∙ സന്തോഷ് ട്രോഫി ജേതാക്കളായ കേരള ടീമിന് പ്രവാസി വ്യവസായി ഡോ. ഷംഷീർ വയലിൽ ഒരു കോടി രൂപ പാരിതോഷികം പ്രഖ്യാപിച്ചു. ഫൈനലിൽ നിർണായക ഗോൾ നേടിയ മുഹമ്മദ് സഫ്നാദിനു പ്രത്യേക പാരിതോഷികവും നൽകും. ഫൈനലിനു മണിക്കൂറുകൾക്കു മുൻപാണ്, കപ്പടിച്ചാൽ കേരള ടീമിന് ഒരു കോടി നൽകുമെന്നു ഷംഷീർ പ്രഖ്യാപിച്ചത്. സമ്മാനദാനച്ചടങ്ങിൽ മന്ത്രി വി. അബ്ദുറഹിമാൻ വഴിയാണു സഫ്നാദിനു സമ്മാനം പ്രഖ്യാപിച്ചത്.\nജെസിന് ഒരു ലക്ഷം\nടൂർണമെന്റിലെ ടോപ് സ്കോറർ ടി.കെ.ജെസിന് എംഇഎസ് ഒരു ലക്ഷം രൂപ സമ്മാനമായി നൽകുമെന്ന്സംസ്ഥാന പ്രസിഡന്റ് ഡോ. പി.എ. ഫസൽ ഗഫൂർ അറിയിച്ചു. മമ്പാട് എംഇഎസ് കോളജ് വിദ്യാർഥിയാണു ജെസിൻ.\nEnglish Summary: IM Vijayan on Santosh Trophy Final\n2sctq3788rrilod9dlf17j4201 https-www-manoramaonline-com-sports-football video-component


റോയല് ചലഞ്ചേഴ്‌സ് ബാംഗ്ലൂരിനെതിരെ ചെന്നൈ സൂപ്പര് കിംഗ്‌സിന് ടോസ്; ഇരു ടീമിലും മാറ്റങ്ങള് | IPL 2021, Chennai Super Kings won the toss vs RCB\nറോയല് ചലഞ്ചേഴ്‌സ് ബാംഗ്ലൂരിനെതിരെ ചെന്നൈ സൂപ്പര് കിംഗ്‌സിന് ടോസ്; ഇരു ടീമിലും മാറ്റങ്ങള്\nപൂര്‍ണമായും ഫിറ്റല്ലാത്ത മൊയീന് അലിക്ക് പകരം ഇമ്രാന് താഹിര് ടീമിലെത്തി. ലുങ്കി എന്‍ഗിഡിക്ക് പകരം ഡ്വെയ്ന് ബ്രാവോയും കളിക്കും. ബാംഗ്ലൂരിലും രണ്ട് മാറ്റങ്ങളുണ്ട്. ഷഹബാസ് അഹമ്മദ്, കെയ്ന് റിച്ചാര്‍ഡ്‌സണ് എന്നിവര് പുറത്തായി.\nMumbai, First Published Apr 25, 2021, 3:14 PM IST\nമുംബൈ: ഐപിഎല്ലില് റോയല് ചലഞ്ചേഴ്‌സ് ബാംഗ്ലൂരിനെതിരായ മത്സരത്തില് ചെന്നൈ സൂപ്പര് കിംഗ്‌സ് ആദ്യം ബാറ്റ് ചെയ്യും. മുംബൈ വാംഖഡെ സ്‌റ്റേഡിയത്തില് ടോസ് നേടിയ ചെന്നൈ ക്യാപ്റ്റന് എം എസ് ധോണി ബാറ്റിങ് തിരഞ്ഞെടുക്കുകയായിരുന്നു. വാംഖഡെയില് പകല് സമയത്ത് നടക്കുന്ന ഐപിഎല് മത്സരങ്ങളില് ആദ്യമായിട്ടാണ് ടോസ് നേടിയ ടീം ബാറ്റിങ് തിരഞ്ഞെടുക്കുന്നത്.\nരണ്ട് മാറ്റങ്ങളുമായിട്ടാണ് ചെന്നൈ ഇറങ്ങുന്നത്. പൂര്‍ണമായും ഫിറ്റല്ലാത്ത മൊയീന് അലിക്ക് പകരം ഇമ്രാന് താഹിര് ടീമിലെത്തി. ലുങ്കി എന്‍ഗിഡിക്ക് പകരം ഡ്വെയ്ന് ബ്രാവോയും കളിക്കും. ബാംഗ്ലൂരിലും രണ്ട് മാറ്റങ്ങളുണ്ട്. ഷഹബാസ് അഹമ്മദ്, കെയ്ന് റിച്ചാര്‍ഡ്‌സണ് എന്നിവര് പുറത്തായി. ഡാനിയേല് ക്രിസ്റ്റ്യന്, നവ്ദീപ് സൈനി എന്നിവര് കളിക്കും.\nഇതുവരെ പരാജയമറിയാത്ത ബാംഗ്ലൂര് നാല് മത്സരങ്ങളില് എട്ട് പോയിന്റുമായി ഒന്നാമതാണ്. ഇത്രയും മത്സരങ്ങളില് ആറ് പോയിന്റുള്ള ചെന്നൈ തൊട്ടുതാഴെ രണ്ടാം സ്ഥാനത്തും. ഇന്ത്യയുടെ മുന് നായകന് ധോണിയും ഇപ്പോഴത്തെ ക്യാപ്റ്റന് വിരാട് കോലിയും നേര്‍ക്കുനേര് വരുന്ന മത്സരം കൂടിയാണിത്.\nറോയല് ചലഞ്ചേഴ്സ് ബാംഗ്ലൂര്: വിരാട് കോലി, ദേവ്ദത്ത് പടിക്കല്, ഗ്ലെന് മാക്സ്വെല്, എബി ഡിവില്ലിയേഴ്സ്, വാഷിംഗ്ടണ് സുന്ദര്, ഡായിയേല് ക്രിസ്റ്റിയന്, കെയ്ല് ജാമിസണ്, നവ്ദീപ് സൈനി, ഹര്‍ഷല് പട്ടേല്, മുഹമ്മദ് സിറാജ്, യൂസ്വേന്ദ്ര ചാഹല്.\nചെന്നൈ സൂപ്പര് കിംഗ്‌സ്: റിതുരാജ് ഗെയ്കവാദ്, ഫാഫ് ഡു പ്ലെസിസ്, സുരേഷ് റെയ്‌ന, അമ്പാട്ടി റായുഡു, രവീന്ദ്ര ജഡേജ, എം എസ് ധോണി, സാം കറന്, ഡ്വെയ്ന് ബ്രാവോ, ദീപക് ചാഹര്, ഷാര്‍ദുല് താക്കൂര്, ഇമ്രാന് താഹിര്.\nLast Updated Apr 25, 2021, 3:20 PM IST\nRoyall Challengers Banglore\nഅവനാണ് തോല്‍പ്പിച്ചത്, ആ പ്രകടനത്തില് സന്തോഷം മാത്രം; തോല്‍വിക്കിടയിലും ജഡ്ഡുവിനെ പുകഴ്ത്തി കോലി\nമുന്‍നിര കീഴടങ്ങി, ചെന്നൈയ്‌ക്കെതിരെ വിജയലക്ഷ്യം തേടിയിറങ്ങിയ ബാംഗ്ലൂരിന് മൂന്ന് വിക്കറ്റ് നഷ്ടം\nഒരോവറില് അഞ്ച് സിക്‌സുകള്, വാംഖഡെയില് ജഡ്ഡു ഷോ; ബാംഗ്ലൂരിനെതിരെ ചെന്നൈയ്ക്ക് മികച്ച സ്‌കോര്\nറിതുരാജ്- ഫാഫ് തുടക്കമിട്ടു; ബാംഗ്ലൂരിനെതിരെ പവര്‍പ്ലേയില് ചെന്നൈയ്ക്ക് ആധിപത്യം


കൊളംബോ: ശ്രീലങ്കന് പ്രസിഡന്റ് മൈത്രിപാല സിരിസേന പാര്‍ലമെന്റ് പിരിച്ചുവിട്ടത് ഭരണഘടന വിരുദ്ധ പ്രവര്‍ത്തനമാണെന്ന് സുപ്രിംകോടതി. ശ്രീലങ്കയില് 225 അംഗപാര്‍ലമെന്റ് പിരിച്ചുവിട്ട് ജനുവരി 5ന് പുതിയ തെരഞ്ഞെടുപ്പ് നടത്താനായിരുന്നു സിരിസേനയുടെ നീക്കം.\nഎന്നാല് ഇതിനെതിരെ 13 ഹര്‍ജികളാണ് സുപ്രിംകോടതിയുടെ പരിഗണനയിലേക്കു വന്നത്. ഏഴ് ജഡ്ജിമാര് ഉള്‍പ്പെടുന്ന ബെഞ്ചാണ് വാദം കേട്ട ശേഷം വിധി പറഞ്ഞത്. കാലാവധി അവസാനിക്കാന് നാലരവര്‍ഷം ബാക്കി നില്‍ക്കെയാണ് പ്രസിഡന്റ് ഇത്തരത്തിലൊരു നടപടി എടുത്തത് എന്ന് ബെഞ്ച് ചൂണ്ടിക്കാട്ടി.\nപാര്‍ലമെന്റ് പിരിച്ചുവിട്ട് ജനുവരി അഞ്ചിന് തെരഞ്ഞെടുപ്പ് നടത്താനായിരുന്നു സിരിസേനയുടെ തീരുമാനം. ഒക്ടോബര് 26ന് പ്രധാനമന്ത്രി റനില് വിക്രമസിംഗയെ പുറത്താക്കി മഹിന്ദ രാജപക്‌സെയെ നിയമിച്ചതാണ് പ്രശ്‌നങ്ങള്‍ക്ക് തുടക്കം കുറിച്ചത്.\nരാജപക്‌സെ പാര്‍ലമെന്റില് അവിശ്വാസ പ്രമേയത്തില് തോറ്റതിനെ തുടര്‍ന്നാണ് സിരിസേന പാര്‍ലമെന്റ് പിരിച്ചുവിട്ട് തെരഞ്ഞെടുപ്പ് പ്രഖ്യാപിച്ചത്. എന്നാല് കോടതി വിധി വന്നതോടു കൂടി ഭൂരിപക്ഷം തെളിയിക്കാനുള്ള രാജപക്‌സെയുടെ ശ്രമം പരാജയപ്പെടുകും ചെയ്തു.\nTags: Sri Lanka Parliament


മാസ്‌ട്രോ എഡ്ജ് 110 ബിഎസ് VI പതിപ്പിനെ അവതരിപ്പിച്ച് ഹീറോ; വില 60,950 രൂപ - Malayalam DriveSpark\n1 min ago റഡാർ അധിഷ്ഠിത അഡാപ്റ്റീവ് ക്രൂയിസ് കൺട്രോളുമായി ഹോണ്ട ഗോൾഡ്‌വിംഗും എത്തുന്നു\nPublished: Thursday, September 10, 2020, 18:45 [IST]\nമാസ്‌ട്രോ എഡ്ജ് 110 ബിഎസ് VI പതിപ്പിനെ ഔദ്യോഗികമായി അവതരിപ്പിച്ച് ഹീറോ. രണ്ട് വകഭേദങ്ങളിലാണ് പുതിയ സ്‌കൂട്ടര് വിപണിയില് എത്തുന്നത്.\nഡ്രം ബ്രേക്ക് അലോയ് വീല് പതിപ്പായ VX മോഡലിന് 60,950 രൂപയും അലോയ് വീല് ഡിസ്‌ക്ക് ബ്രേക്ക് മോഡലിന് 62,450 രൂപയുമാണ് എക്‌സ്‌ഷോറൂം വില. കമ്പനിയുടെ ഔദ്യോഗിക വെബ്‌സൈറ്റില് ഇതിനോകടം തന്നെ സ്‌കൂട്ടറിനെ ഉള്‍പ്പെടുത്തുകയും ചെയ്തിട്ടുണ്ട്.\nവിപണിയില് ടിവിഎസ് ജുപിറ്റര്, ഹോണ്ട ആക്ടിവ 6G മോഡലുകളാണ് പുതിയ ബിഎസ് VI മാസ്‌ട്രോ എഡ്ജ് 110 -ന്റെ എതിരാളികള്. അപ്ഡേറ്റുചെയ്ത മോഡല് ബിഎസ് IV മോഡലിന് സമാനമായ രൂപകല്‍പ്പനയാണ് നല്‍കിയിരിക്കുന്നത്.\nഎന്നിരുന്നാലും ഇത് ഇപ്പോള് കൂടുതല് ഗ്രാഫിക്‌സ് പായ്ക്ക് ലഭ്യമാക്കുന്നു. ഫ്രണ്ട് ആപ്രോണിലും ബോഡി പാനലുകളിലും പുതിയ ഗ്രാഫിക്‌സ് ദൃശ്യമാണ്. മിഡ്നൈറ്റ് ബ്ലൂ, സീല് സില്‍വര്, കാന്‍ഡി ബ്ലേസിംഗ് റെഡ്, പേള് ഫേഡ്ലെസ് വൈറ്റ്, പാന്തര് ബ്ലാക്ക്, ടെക്നോ ബ്ലൂ എന്നിങ്ങനെ ആറ് കളര് ഓപ്ഷനുകളും ഉള്‍പ്പെടുന്നു.\nഹാലൊജന് ഹെഡ്‌ലാമ്പ്, സെമി ഡിജിറ്റല് ഇന്‍സ്ട്രുമെന്റ് ക്ലസ്റ്റര്, സൈഡ് സ്റ്റാന്‍ഡ് സെന്‍സര് എന്നിവയാണ് പുതിയ പതിപ്പിലെ മറ്റ് സവിശേഷതകള്. ബിഎസ് VI -ലേക്ക് നവീകരിച്ച 110.9 സിസി സിംഗിള് സിലിണ്ടര് എഞ്ചിനാണ് സ്‌കൂട്ടറിന്റെ കരുത്ത്.\nഫ്യുവല് ഇഞ്ചക്ഷന് സംവിധാനവും നവീകരിച്ച എഞ്ചിന്റെ ഭാഗമായിട്ടുണ്ട്. ഈ എഞ്ചിന് 7,500 rpm -ല് 8 bhp കരുത്തും 5,500 rpm -ല് 8.75 Nm torque ഉം ഉത്പാദിപ്പിക്കുന്നു. പഴയ പതിപ്പിനെക്കാള് മികച്ച ഇന്ധനക്ഷമതയും കരുത്തും പുതിയ പതിപ്പിനുണ്ടെന്ന് കമ്പനി അവകാശപ്പെടുന്നു.\nസ്‌കൂട്ടറിലെ ഹാര്‍ഡ്വെയര് അതിന്റെ മുന്‍ഗാമിയുടേതിന് സമാനമാണ്. മുന്നില് ഫോര്‍ക്കുകളും പിന്നില് സ്പ്രിംഗ്-ലോഡഡ് ഹൈഡ്രോളിക് ഡാംപര് ഉള്ള ഒരു യൂണിറ്റ് സ്വിംഗുമാണ് സസ്‌പെന്‍ഷന് കൈകാര്യം ചെയ്യുന്നത്.\nമുന്നില് 12 ഇഞ്ച് ടയറും പിന്നില് 10 ഇഞ്ച് ടയറുകളുമാണ് ഇടംപിടിച്ചിരിക്കുന്നത്. ഇരുവശങ്ങളിലും ഡ്രം ബ്രേക്കുകളാണ് ഇടംപിടിച്ചിരിക്കുന്നത്.5ലിറ്ററാണ് ഫ്യുവല് ടാങ്ക് കപ്പാസിറ്റി.\nHero Maestro Edge 110 BS6 Launched In India. Read in Malayalam.\nStory first published: Thursday, September 10, 2020, 18:45 [IST]


15-ാം നിയമസഭയുടെ ആദ്യസമ്മേളനം ഇന്നു മുതൽ; 53 പുതുമുഖങ്ങള്‍ക്ക് പ്രവേശനോത്സവം – newspeople\n15-ാം നിയമസഭയുടെ ആദ്യസമ്മേളനം ഇന്നു മുതൽ; 53 പുതുമുഖങ്ങള്‍ക്ക് പ്രവേശനോത്സവം\nതിരുവനന്തപുരം:പതിനഞ്ചാം കേരള നിയമസഭയുടെ ആദ്യ സമ്മേളനം തിങ്കളാഴ്ച തുടങ്ങും. 53 പുതുമുഖങ്ങൾക്ക് പ്രവേശനോത്സവമാകും. രാവിലെ ഒമ്പതിന് പ്രോടെം സ്പീക്കർ പി.ടി.എ. റഹീമിനു മുന്പാകെയാണ് സത്യപ്രതിജ്ഞ. അക്ഷരമാലാ ക്രമത്തിൽ അംഗങ്ങളെ ക്ഷണിക്കും. ആദ്യദിവസം സത്യപ്രതിജ്ഞ മാത്രമേയുള്ളൂ. സാമൂഹിക അകലം പാലിച്ചാണ് ഇരിപ്പിടങ്ങൾ തയ്യാറാക്കിയിട്ടുള്ളത്.\nചിലരുടെ സത്യപ്രതിജ്ഞ പിന്നീട്\nകോവിഡ് ബാധയും ക്വാറന്റീനും കാരണം ചില അംഗങ്ങൾക്ക് തിങ്കളാഴ്ച സത്യപ്രതിജ്ഞ ചെയ്യാനാവില്ല. കെ. ബാബു, എ. വിൻസെന്റ് എന്നിവർ എത്താനാവില്ലെന്ന് അറിയിച്ചിട്ടുണ്ട്. ഇവരുടെ സത്യപ്രതിജ്ഞ പിന്നീട് നടക്കും.\nസ്പീക്കർ: പത്രിക ഇന്ന് 12 വരെ\nചൊവ്വാഴ്ചയാണ് സ്പീക്കർ തിരഞ്ഞെടുപ്പ്. നാമനിർദേശ പത്രിക തിങ്കളാഴ്ച ഉച്ചവരെ നൽകാം. ഭരണമുന്നണി സ്ഥാനാർഥി എം.ബി. രാജേഷാണ്. പ്രതിപക്ഷം മത്സരിക്കുമോ എന്നു തീരുമാനമായിട്ടില്ല.\n26-നും 27-നും സഭ ചേരില്ല. 28-ന് ഗവർണർ ആരിഫ് മുഹമ്മദ് ഖാൻ നയപ്രഖ്യാപനം നടത്തും. ജനുവരി 21-നായിരുന്നു കഴിഞ്ഞ സർക്കാരിന്റെ അവസാന നയപ്രഖ്യാപനം. സർക്കാർ തുടരുന്നതിനാൽ ആ പ്രഖ്യാപനങ്ങൾതന്നെ ആവർത്തിക്കുമോ, പുതിയ പരിപാടികൾ പ്രഖ്യാപിക്കുമോ എന്നാണ് അറിയാനുള്ളത്.\nപുതുക്കിയ ബജറ്റ് ധനമന്ത്രി കെ.എൻ. ബാലഗോപാൽ ജൂൺ നാലിന് അവതരിപ്പിക്കും. ജൂൺ 14 വരെ 14 ദിവസം സമ്മേളനത്തിന് തീരുമാനിച്ചിട്ടുണ്ടെങ്കിലും കോവിഡ് സാഹചര്യം വിലയിരുത്തിയാവും കാര്യങ്ങൾ.\n75 പേർ തുടർ അംഗങ്ങൾ\nപുതിയവർക്ക് പഠനം ഓൺലൈനിൽ?\nയാസ് ചുഴലിക്കാറ്റ്: തെക്കൻജില്ലകളിൽ മഴ കനക്കും, ബുധനാഴ്ച വയനാട്ടിൽ യെല്ലോ അലേർട്ട്


multi level parking center Thiruvananthapuram തിരുവനന്തപുരം നഗരത്തിലെ ആദ്യ മള്‍ട്ടി ലെവല് പാര്‍ക്കിംഗ് കേന്ദ്രം പ്രവര്‍ത്തന സജ്ജം\nതിരുവനന്തപുരം നഗരത്തിലെ ആദ്യ മള്‍ട്ടി ലെവല് പാര്‍ക്കിംഗ് കേന്ദ്രം പ്രവര്‍ത്തന സജ്ജം\nതിരുവനന്തപുരം നഗരത്തിലെ ആദ്യ മള്‍ട്ടി ലെവല് പാര്‍ക്കിംഗ് കേന്ദ്രം പ്രവര്‍ത്തന സജ്ജമായി. ഒരേസമയം 102 കാറുകള്‍ക്ക് പാര്‍ക്ക് ചെയ്യാവുന്ന കേന്ദ്രം നഗരസഭാ ഓഫീസ് വളപ്പിലാണ് സജ്ജീകരിച്ചിരിക്കുന്നത്. ഏഴുനിലകളുള്ള രണ്ടു ബ്ലോക്കുകളിലായാണ് പാര്‍ക്കിംഗ് കേന്ദ്രം സജ്ജീകരിച്ചിരിക്കുന്നത്. പൂര്‍ണമായും യന്ത്രവത്കൃത സംവിധാനത്തിലൂടെയാണ് പ്രവര്‍ത്തനം.\nപാര്‍ക്കിംഗ് കേന്ദ്രത്തിനു മുന്നിലെത്തുന്ന കാറിന്റെ നമ്പരും നീളവും വീതിയും ഭാരവുമെല്ലാം ഹൈപവര് സെന്‍സര് സംവിധാനം ഉപയോഗിച്ച് ഹൈടെക് സെന്ററില് രേഖപ്പെടുത്തും. ശേഷം കാര് ബൂത്തില് നിന്ന് ടോക്കണ് നല്‍കും. ഏത് നിലയിലാണ് പാര്‍ക്കിംഗ് എന്ന് ഈ ടോക്കണില് രേഖപ്പെടുത്തിയിട്ടുണ്ടാകും. പാര്‍ക്കിംഗ് കേന്ദ്രത്തിനു മുന്നിലെ സെന്‍സറില് ടോക്കണ് സൈ്വപ്പ് ചെയ്യുമ്പോള് ഏത് നിലയിലാണോ പാര്‍ക്ക് ചെയ്യേണ്ടത്, അവിടുത്തെ റാംപ് താഴേക്കു വരും. വാഹനം റാംപില് കയറ്റിയ ശേഷം ഡ്രൈവര് പുറത്തേക്കിറങ്ങണം. തുടര്‍ന്ന് റാംപ് മുകളിലേക്കു പോയി പാര്‍ക്ക് ചെയ്യേണ്ട സ്ഥലത്ത് വാഹനത്തെ എത്തിക്കും.\nഅമൃത് പദ്ധതിയുടെ ഭാഗമായാണ് പാര്‍ക്കിംഗ് കേന്ദ്രം നിര്‍മിച്ചിരിക്കുന്നത്. പുത്തരിക്കണ്ടം മൈതാനത്തും മെഡിക്കല് കോളജ് കാമ്പസിലുമായി രണ്ടുകേന്ദ്രങ്ങള് കൂടി വൈകാതെ സജ്ജമാകും. നഗരത്തില് തലവേദന സൃഷ്ടിക്കുന്ന പാര്‍ക്കിംഗ് പ്രശ്‌നത്തിന് ഇതോടെ പരിഹാരമുണ്ടാകുമെന്ന പ്രതീക്ഷയിലാണ് അധൃകൃതര്. പാര്‍ക്കിംഗ് ഫീസ് സംബന്ധിച്ച് തീരുമാനമായിട്ടില്ല.\nStory Highlights – multi level parking center in Thiruvananthapuram


കടലിനുള്ളില് ഒരു ക്ഷേത്രം… ദര്‍ശനത്തിന് എത്തുന്ന ഭക്തര്‍ക്കായി കടല് വഴി മാറിക്കൊടുക്കുന്ന അത്ഭുതം : ഇന്നും ലോകത്തെ അതിശയിപ്പിക്കുന്ന ഗുജറാത്തിലെ ഈ മഹാദേവ ക്ഷേത്രത്തെ കുറിച്ചറിയാം – East Coast Daily Malayalam\nകടലിനുള്ളില് ഒരു ക്ഷേത്രം… ദര്‍ശനത്തിന് എത്തുന്ന ഭക്തര്‍ക്കായി കടല് വഴി മാറിക്കൊടുക്കുന്ന അത്ഭുതം : ഇന്നും ലോകത്തെ അതിശയിപ്പിക്കുന്ന ഗുജറാത്തിലെ ഈ മഹാദേവ ക്ഷേത്രത്തെ കുറിച്ചറിയാം\nMay 22, 2020, 05:21 am IST\nകടലിനുള്ളിലെ മഹാദേവ ക്ഷേത്രം സ്ഥിതി ചെയ്യുന്നത് ഗുജറാത്തിലാണ്. ഈ ക്ഷേത്രം സ്ഥിതിചെയ്യുന്നത് കടലിനുള്ളിലാണെന്നതാണ് എല്ലാവരേയും വിസമയപ്പെടുത്തുന്നത്. മാത്രമല്ല ദര്‍ശന സമയത്ത് ഭക്തര്‍ക്കായി കടല് മാറിക്കൊടുക്കുമെന്നതും ആരെയും അത്ഭുതപ്പെടുത്തും. അറബിക്കടലിനു നടുവില് കരയില് നിന്ന് ഒരു കിലോമീറ്റര് അകലയായിട്ടാണ് നിഷ്‌കളങ്ക് മഹാദേവ ക്ഷേത്രം സ്ഥിതി ചെയ്യുന്നത്. ഗുജറാത്തിലെ ഭവ്‌നഗറില് സ്ഥിതി ചെയ്യുന്ന ഈ ക്ഷേത്രത്തില് ഉച്ചയ്ക്ക് ഒരു മണിമുതല് രാത്രി 10 മണിവരെയാണു കടല് വഴിമാറിക്കൊടുക്കുന്നത്. എല്ലാ ദിവസവും\nഗുജറാത്തിലെ ഭവ്‌നഗറില് സ്ഥിതി ചെയ്യുന്ന ഈ ക്ഷേത്രത്തില് ഉച്ചയ്ക്ക് ഒരു മണിമുതല് രാത്രി 10 മണിവരെയാണു കടല് വഴിമാറിക്കൊടുക്കുന്നത്. എല്ലാ ദിവസവും ഉച്ചയ്ക്ക് ഒരു മണിവരെ ഇവിടെ വേലിയേറ്റ സമയമാണ്. അതുകൊണ്ടു തന്നെ കടലിലേയ്ക്ക് ഇറങ്ങി സ്ഥിതി ചെയ്യുന്ന ക്ഷേത്രത്തിലെ 20 അടി ഉയരമുള്ള തൂണുകള് ഉള്‍പ്പെടെ ഈ സമയം വെള്ളത്തിനടിയിലാകും. 5000 വര്‍ഷത്തെ പഴക്കമാണ് ഈ ക്ഷേത്രത്തിന് കല്‍പ്പിക്കുന്നത്.\ngujarat nishkalank mahadeva temple


കൊവിഡ് ബാധിതരുടെ എണ്ണം 65 ലക്ഷം പിന്നിട്ടു; 940 മരണം കൂടി സ്ഥിരീകരിച്ചു | covid 19 number of cases cross 65 lakh mark in India 940 deaths reported\nകൊവിഡ് ബാധിതരുടെ എണ്ണം 65 ലക്ഷം പിന്നിട്ടു; 940 മരണം കൂടി സ്ഥിരീകരിച്ചു\nDelhi, First Published 4, Oct 2020, 10:13 AM\nനിലവിൽ 9,37,625 പേരാണ് രാജ്യത്ത് ചികിത്സയിൽ കഴിയുന്നത്. രാജ്യത്ത് രോഗം സ്ഥിരീകരിച്ചവരിൽ 83.84 ശതമാനം പേരും രോഗമുക്തി നേടിയെന്നാണ് കേന്ദ്ര സർക്കാർ കണക്ക്. പത്തു സംസ്ഥാനങ്ങളിൽ കൊവിഡ് വ്യാപനം രൂക്ഷമായി തുടരുന്നതിന് പിന്നാലെയാണ്, രാജ്യത്തെ കോവിഡ് ബാധിതർ 65 ലക്ഷം പിന്നിട്ടത്.\nദില്ലി: രാജ്യത്തെ കൊവിഡ് ബാധിതരുടെ എണ്ണം 65 ലക്ഷം പിന്നിട്ടു. ആകെ രോഗബാധിതരുടെ എണ്ണം 65,49,374 ആയി ഉയർന്നു. 24 മണിക്കൂറിനിടെ 75,829 പുതിയ കേസുകളാണ് റിപ്പോർ‍ട്ട് ചെയ്യപ്പെട്ടിരിക്കുന്നത്. 940 മരണം കൂടി സ്ഥിരീകരിച്ചു. ഇതോടെ രാജ്യത്ത് ആകെ മരണം 1,01,782 ആയി. നിലവിൽ 9,37,625 പേരാണ് രാജ്യത്ത് ചികിത്സയിൽ കഴിയുന്നത്. രാജ്യത്ത് രോഗം സ്ഥിരീകരിച്ചവരിൽ 83.84 ശതമാനം പേരും രോഗമുക്തി നേടിയെന്നാണ് കേന്ദ്ര സർക്കാർ കണക്ക്.\nപത്തു സംസ്ഥാനങ്ങളിൽ കോവിഡ് വ്യാപനം രൂക്ഷമായി തുടരുന്നതിന് പിന്നാലെയാണ്, രാജ്യത്തെ കോവിഡ് ബാധിതർ 65 ലക്ഷം പിന്നിട്ടത്. മഹാരാഷ്ട്രയിൽ 278 മരണങ്ങളും 14,348 കേസുകളും പുതുതായി റിപ്പോർട്ട് ചെയ്തു. കർണാടകയിലും കൊവിഡ് രോഗികളുടെ എണ്ണത്തിൽ 9,886 പേരുടെ വർധന ഉണ്ടായി. പുതിയ 5,622 രോഗികൾ തമിഴ്‌നാട്ടിൽ കഴിഞ്ഞ 24 മണിക്കൂറിൽ ഉണ്ടായി. ആന്ധ്രാ പ്രദേശിൽ 6,224 കോവിഡ് കേസുകൾ റിപ്പോർട്ട് ചെയ്തു. സംസ്ഥാനത്തെ ആകെ കോവിഡ് ബാധിതർ 7,13,014 ലേക്ക് ഉയർന്നു. ദില്ലിയിൽ കോവിഡ് രോഗികളുടെ എണ്ണത്തിൽ 2,258 പേരുടെ വർധന ഉണ്ടായി. കേരളത്തിലും രോഗവ്യാപനം കൂടുകയാണ്.\nLast Updated 4, Oct 2020, 10:13 AM\ncovid india statisitics


സംസ്ഥാനത്ത് ഇന്ന് 339 പേർക്ക് കൂടി കൊറോണ സ്ഥിരീകരിച്ചു...! | News in Malayalam\nഇന്ന് രോഗം സ്ഥിരീകരിച്ചവറിൽ 117 പേർ വിദേശത്തുനിന്നും വന്നവരാണ്, 74 പേർ മറ്റു സംസ്ഥാനങ്ങളിൽ നിന്നും വന്നവരാണ്. സമ്പർക്കത്തിലൂടെ രോഗം സ്ഥിരീകരിച്ചിരിക്കുന്നത് 133 പേർക്കാണ്. 149 പേർ ഇന്ന് രോഗമുക്തരായിട്ടുണ്ട്.\nLast Updated : Jul 9, 2020, 06:49 PM IST\nതിരുവനന്തപുരം: സംസ്ഥാനത്ത് ഇന്ന് 339 പേർക്ക് കൂടി കോറോണ സ്ഥിരീകരിച്ചു. ഇതാദ്യമായാണ് സംസ്ഥാനത്ത് ഒരു ദിവസം ഇത്രയും പേർക്ക് രോഗം സ്ഥിരീകരിക്കുന്നത്. തുടർച്ചയായ രണ്ടാം ദിവസമാണ് രോഗബാധിതരുടെ എണ്ണം മുന്നൂറ് കടക്കുന്നത്.\nരോഗം സ്ഥിരീകരിച്ചവരിൽ തിരുവനന്തപുരം ജില്ലയിൽ നിന്നുള്ള 95 പേർക്കും, മലപ്പുറം ജില്ലയിൽ നിന്നുള്ള 55 പേർക്കും, തൃശൂർ ജില്ലയിൽ നിന്നുള്ള 27 പേർക്കും പാലക്കാട് നിന്നുമുള്ള 50 പേർക്കും, ആലപ്പുഴ ജില്ലയിൽ നിന്നുള്ള 22 പേർക്കും ഇടുക്കി ജില്ലയിൽ നിന്നുള്ള 20 പേർക്കും എറണാകുളം ജില്ലയിൽ നിന്നുള്ള 12 പേർക്കും കാസർഗോഡ് ജില്ലയിൽ നിന്നുള്ള 11 പേർക്കും കൊല്ലം ജില്ലയിൽ നിന്നുള്ള 10 പേർക്കും കോഴിക്കോട് ജില്ലയിൽ നിന്നുള്ള 8 പേർക്കും കോട്ടയം ജില്ലയിൽ നിന്നുള്ള7പേർക്കും വയനാട്, പത്തനംതിട്ട ജില്ലയിൽ നിന്നുള്ള7പേർക്ക് വീതവും, കണ്ണൂർ ജില്ലയിൽ നിന്നുള്ള 8 പേർക്കുമാണ്.\nAlso read: കൊറോണ: ക്ഷേത്രങ്ങളിലെ ബലിതർപ്പണത്തിന് സമ്പൂർണ്ണ വിലക്ക്\nനഗരങ്ങൾ കേന്ദ്രീകരിച്ച് മൾട്ടിപ്പിൾ ക്ലസ്റ്ററുകൾ രൂപപ്പെടാനും സൂപ്പർ സ്പ്രെഡിലേക്ക് പോകാനുള്ള സാധ്യത സംസ്ഥാനത്ത് കൂടുകയാണ്. ഇന്ത്യയിലെ വൻ നഗരങ്ങളിൽ പലതിലും ഈ സ്ഥിതി വിശേഷം ഉണ്ടായിട്ടുണ്ടെന്നും മുഖ്യമന്ത്രി അറിയിച്ചു.\nനഗരങ്ങൾ കേന്ദ്രീകരിച്ച് മൾട്ടിപ്പിൾ ക്ലസ്റ്ററുകൾ രൂപപ്പെടാനും സൂപ്പർ സ്പ്രെഡിലേക്ക് പോകാനുള്ള സാധ്യത സംസ്ഥാനത്ത് കൂടുകയാണ്. ഇന്ത്യയിലെ വൻ നഗരങ്ങളിൽ പലതിലും ഈ സ്ഥിതി വിശേഷം ഉണ്ടായിട്ടുണ്ടെന്നും മുഖ്യമന്ത്രി അറിയിച്ചു. സംസ്ഥാനത്ത് പൂന്തുറയിലാണ് ആദ്യത്തെ സൂപ്പർ സ്‌പ്രെഡിംഗ് ഉണ്ടായിരിക്കുന്നന്നത്. കൂടാതെ ലോകാരോഗ്യ സംഘടനയുടെ പുതിയ റിപ്പോർട്ട് പ്രകാരം കോറോണ പടരാനുള്ള സാധ്യത വലിയ തോതില് വര്‍ധിച്ചിരിക്കുകയാണ്. അതുകൊണ്ടുതന്നെ ആളുകൾ കൂട്ടംകൂടുന്നത് അനുവദിക്കാന് പറ്റാത്ത അവസ്ഥയാണ്. വായു സഞ്ചാരമുള്ള മുറികളില് കഴിയുകയെന്നത് അനിവാര്യമാണെന്നും മുഖ്യൻ പറഞ്ഞു.\nകഴിഞ്ഞ 24 മണിക്കൂറിനുള്ളിൽ 12,502 സാമ്പിളുകൾ പരിശോധിച്ചു. ഇതുവരെ രോഗം സ്ഥിരീകരിച്ചിരിക്കുന്നത് 6534 പേർക്കാണ്. ഇതുവരെ നിരീക്ഷണത്തിലുള്ളത് 1,85,960 പേരാണ്. ഇന്ന് ആശുപത്രിയിൽ പ്രവേശിപ്പിച്ചത് 471 പേരെയാണ്. ഇന്ന് പുതുതായി 12 ഹോട്ട് സ്പോട്ടുകളാണ് ഉള്ളത്. ഇതോടെ സംസ്ഥാനത്തെ ഹോട്ട് സ്പോട്ടുകളുടെ എണ്ണം 181 ആയിട്ടുണ്ട്.


പ്രതിഷേധവും കരിങ്കൊടിയും... പൊതുപരിപാടികള് ഒഴിവാക്കി മുഖ്യമന്ത്രി തലസ്ഥാനത്തേക്ക്, തിരക്കിട്ട കൂടിയാലോചനകള്, നാളെ അപ്പീല് നല്‍കും - Roundup Kerala\nപ്രതിഷേധവും കരിങ്കൊടിയും… പൊതുപരിപാടികള് ഒഴിവാക്കി മുഖ്യമന്ത്രി തലസ്ഥാനത്തേക്ക്, തിരക്കിട്ട കൂടിയാലോചനകള്, നാളെ അപ്പീല് നല്‍കും\nതിരുവനന്തപുരം: മുഖ്യമന്ത്രി ഉമ്മന് ചാണ്ടി, മന്ത്രി ആര്യാടന് മുഹമ്മദ് എന്നിവര്‍ക്കെതിരെ ഇടത് യുവജനസംഘടനകള് തെരുവില്. പ്രതിഷേധം ശക്തമായതോടെ പൊതുപരിപാടികള് ഒഴിവാക്കി മുഖ്യമന്ത്രി ഉമ്മന് ചാണ്ടി തലസ്ഥാനത്തേക്കു മടങ്ങി. എഫ്.ഐ.ആര് രജിസ്റ്റര് ചെയ്യാനുള്ള വിജിലന്‍സ് കോടതി ഉത്തരവിനെതിരെ ഹൈക്കോടതയില് നിന്ന് സ്‌റ്റേ സമ്പാദിക്കാന് തിരക്കിട്ട ശ്രമം.\nസോളാര് കമ്മിഷനില് സരിത നടത്തിയ വെളിപ്പെടുത്തലുകള് സൃഷ്ടിച്ച രാഷ്ട്രീയ പൊട്ടിത്തെറിക്കിടയാണ്, അതിനെ ചുവടു പിടിച്ച് എഫ്.ഐ.ആര്. രജിസ്റ്റര് ചെയ്ത് അന്വേഷണം നടത്താന് വിജിലന്‍സ് കോടതി ഉത്തരവു കൂടി ഉണ്ടായത്. ഇതോടെ ഉമ്മന് ചാണ്ടിക്കും സര്‍ക്കാരിനും മുന്നില് ഇന്നലെ രാവിലെ സൃഷ്ടിക്കപ്പെട്ടത് വന് പ്രതിസന്ധിയാണ്.\nവെളിപ്പെടുത്തലുകളുടെ അടിസ്ഥാനത്തില് തന്നെ ഇടത് യുവജന സംഘടനകളും യുവമോര്‍ച്ചയും കരിങ്കൊടിയുമായി മുഖ്യമന്ത്രിയെ തടയാന് നിരത്തിലറങ്ങിയിരുന്നു. അതിരാവിലെ കോഴിക്കോട് റെയില്‍വേ സ്‌റ്റേഷനിലെത്തിയ മുഖ്യമന്ത്രിയുടെ വാഹനം പത്തുമിനിട്ടോളം പ്രതിഷേധത്തില് കുടുങ്ങുകയും ചെയ്തു. സെക്രട്ടേറിയറ്റിനു മുന്നിലെ സമരം സംഘര്‍ഷത്തിലെത്തി. ലാത്തിച്ചാര്‍ജും ജലപീരങ്കി പ്രയോഗവുമുണ്ടായി. എത്തിയെടുത്തെല്ലാം പ്രതിഷേധങ്ങളുയരുകയും വിജിലന്‍സ് കോടതി ഉത്തരവ് വരുകയും ചെയ്ത സാഹചര്യത്തിലാണ് പൊതുപരിപാടികള് റദ്ദാക്കി അദ്ദേഹം തലസ്ഥാത്തേക്ക് മടങ്ങിയത്.\nമടക്കയാത്രയ്ക്കിടെ നെടുമ്പാശ്ശേരിയിലെത്തിയ മുഖ്യമന്ത്രി എ ഗ്രൂപ്പ് നേതാക്കളുമായും അഡ്വക്കേറ്റ് ജനറലുമായും കൂടിക്കാഴ്ച നടത്തി. കെ.സി. ജോസഫ്, ആര്യാടന് മുഹമ്മദ് തുടങ്ങിയ മന്ത്രിമാരും മുഖ്യമന്ത്രിക്കൊപ്പമുണ്ടായിരുന്നു. ഇന്നലെ വൈകുന്നേരത്തോടെയാണ്, വിജിലന്‍സ് കോടതി ഉത്തരവ് എ.ജിക്ക് ലഭിച്ചത്. നാളെ തന്നെ ഹൈക്കോടതിയില് അപ്പീല് നല്‍കാനാണ് ആലോചന. എന്നാല്, വിജിലന്‍സ് അപ്പീലുമായി പോകേണ്ടതില്ലെന്ന് ധാരണയായിട്ടുണ്ട്. അതിനിടെ, സരിതയുമായുണ്ടായ കൂടിക്കാഴ്ച സംബന്ധിച്ച് നിയമസഭയെ തെറ്റിദ്ധരിപ്പിക്കാന് ശ്രമിച്ചുവെന്നാരോപിച്ച് മുഖ്യമന്ത്രിക്കെതിരെ പ്രതിപക്ഷ നേതാവ് വി.എസ്. അച്യുതാനന്ദന് അവകാശലംഘനത്തിനു നോട്ടീസ് നല്‍കി.\nCurrent Affairs 1147\nചരടുവലിച്ച് ഐ ഗ്രൂപ്പ്, രമേശിനെ വെട്ടാന് കരുക്കള് തേടി എ, തേരുതെളിച്ച് സുധീരന്…\nകെ. ബാബു മന്ത്രി സ്ഥാനത്ത് തുടരാന് സാധ്യത


fire serial set | പുരാണ സീരിയലിന്റെ ഷൂട്ടിങ് സെറ്റില് വന് തീപിടുത്തം....സെറ്റിന്റെ പുറത്തെ ഭാഗവും ഷൂട്ടിങ്ങിനുവേണ്ട ആയുധങ്ങള് സൂക്ഷിച്ചിരുന്ന വീടും പൂര്‍ണമായും കത്തി നശിച്ചു; ആളപായമില്ല - Malayalivartha.com Widgets Magazine\nപുരാണ സീരിയലിന്റെ ഷൂട്ടിങ് സെറ്റില് വന് തീപിടുത്തം....സെറ്റിന്റെ പുറത്തെ ഭാഗവും ഷൂട്ടിങ്ങിനുവേണ്ട ആയുധങ്ങള് സൂക്ഷിച്ചിരുന്ന വീടും പൂര്‍ണമായും കത്തി നശിച്ചു; ആളപായമില്ല\n16 APRIL 2019 12:00 PM IST\nസീ ടിവിയില് സംപ്രേക്ഷണം ചെയ്യുന്ന പരമ്ബരയാണ് ശ്രീകൃഷ്ണന്റെ കഥ പറയുന്ന പരമാവതാര് ശ്രീകൃഷ്ണ. സെറ്റിന്റെ പുറത്തെ ഭാഗവും ഷൂട്ടിങ്ങിനുവേണ്ട ആയുധങ്ങള് സൂക്ഷിച്ചിരുന്ന വീടും പൂര്‍ണമായും കത്തി നശിച്ചു. അഗ്നിശമന സേന തീയണച്ചു.\nഅപകടത്തില് ആളപായമില്ല. ഷൂട്ടിങ്ങിന് ഉപയോഗിക്കാനിരുന്ന ആയുധങ്ങള് പൂര്‍ണമായി കത്തിനശിച്ചു. പുരാണ സീരിയലായ പരമാവതാര് ശ്രീകൃഷ്ണ എന്ന സെറ്റിലാണ് അപകടമുണ്ടായത്. തിങ്കളാഴ്ച പുലര്‍ച്ചെ ആറു മണിക്ക് നയിഗാവിലെ നന്ദ് ഹേലിയിലായിരുന്നു അപകടം.\nചിത്രീകരണം നടക്കാത്ത സമയമായതിനാല് ആളപായമുണ്ടായില്ലെന്ന് നിര്‍മ്മാതാക്കളായ അലിന്ദ് ശ്രീവാസ്തവ, നിസ്സാര് പര്‍വേസ് എന്നിവര് അറിയിച്ചു.\nഅമ്മയെ വിഷം കൊടുത്തു കൊലപ്പെടുത്തിയ ശേഷം മലയാളി എഞ്ചിനീയർ ജീവനൊടുക്കി (57 minutes ago)


ഞങ്ങളെ ഇങ്ങനെ ക്രൂശിക്കരുതെ – Boolokam\nചൈനീസ്, റഷ്യന്, ക്യൂബന് വിപ്ലവങ്ങളില് ഞങ്ങളുടെ സഖാക്കളെ ഈ വലുതുപക്ഷ ബൂര്‍ഷ്വാസികള് ക്രൂരമായി കൊന്നോടുക്കിയില്ലേ? ഈ കൊച്ചു കേരളത്തില് പോലും എത്രയോ പാവം സഖാക്കളെ വലുതുപക്ഷവും മത തീവ്രവാദികളും ചേര്‍ന്ന് കൊന്നിരിക്കുന്നു.അന്ന് ഈ മനോരമയും മാതൃഭുമിയും എവിടെ ആയിരുന്നു? അത് മാത്രമോ? ബോംബു നിര്‍മ്മാണം പോലുള്ള കുടില് വ്യവസായങ്ങളില് ഏര്‍പ്പെട്ടിരുന്ന എത്രയോ സഖാക്കളുടെ കയ്യും കാലും നിര്‍മാണ ശാലകളില് ഉണ്ടായ അപകടങ്ങളില് നഷടപ്പെട്ടിരിക്കുന്നു. അന്നൊന്നും മുതലക്കണ്ണീര് ഒഴുക്കാന് ഒരു മാധ്യമങ്ങളെയും കണ്ടില്ലല്ലോ? സഖാക്കളുടെ ചോരയ്ക്ക് ഈ നാട്ടില് ഒരു വിലയുമില്ലേ?\nപോലീസുകാര് എന്തെല്ലാം ക്രൂരതകളാണ് ഇവിടെ ചെയ്യുന്നത്? ഒരു കൊലപാതകം ഉണ്ടായാല് അതിന്റെ പ്രതികളെ പിടിക്കാന് അവര് എന്തിനാണ് ശ്രമിക്കുന്നത്? ഞങ്ങളുടെ പാര്‍ട്ടി അന്വേഷണം നടത്തി പ്രതികളെ സംഭാവന ചെയ്യില്ലായിരുന്നോ? കേരള പോലിസ് അന്വേഷിച്ച എത്രയോ കേസുകള് ഇപ്പോഴും തുമ്പില്ലാതെ കിടക്കുന്നു. എന്നാല് പാര്‍ട്ടിക്കെതിരെ ആരോപണം വന്ന ഏതെങ്കിലും കേസില് പ്രതികളെ കിട്ടാതിരിന്നിട്ടുണ്ടോ? പാര്‍ട്ടിയുടെ അഭ്യന്തര അന്വേഷണ ഘടകം അന്വേഷണം നടത്തി പ്രതികളെ പിടിച്ചു കൊടുത്തത് കൊണ്ടല്ലേ അന്ന് പോലീസിനു ഞെളിയന് കഴിഞ്ഞത്? ആ നന്ദി അവര്‍ക്ക് ഇന്ന് ഉണ്ടോ?\nഅതും പോരാഞ്ഞിട്ട് പിടിക്കപ്പെട്ട സഖാക്കളെ ബുര്ഷാ കോടതികളില് അല്ലെ ഹാജരാക്കിയത്.പാര്‍ടി കോടതികള് പിന്നെന്തിനുള്ളതാണ്? പാര്‍ടി കോടതികള് പ്രതികളെ ജനകീയ വിചാരണ ചെയ്തു അപ്പോള് തന്നെ ശിക്ഷ വിധിക്കില്ലേ? അങ്ങനെ നേരത്തെ ചെയ്തിട്ടുണ്ടല്ലോ. മാത്രവുമല്ല സംഭവം നടന്നു എന്നാരോപിക്കപ്പെട്ട സ്ഥലം പാര്‍ട്ടി ഗ്രാമത്തിന്റെ അതിര്‍ത്തിക്കുള്ളില് ആയതിനാല് പ്രതികളെ വിചാരണ ചെയ്യാന് ഉള്ള അവകാശം പാര്‍ട്ടി കോടതിക്ക് മാത്രമാണ്.\nഇവിടെ ഒരു മന്ത്രിയെ അറസ്റ്റ് ചെയ്യുന്നതിന് മുന്പ് ഗവര്‍ണരില് നിന്ന് സമ്മതം വാങ്ങാറില്ലെ? അത് പോലെ തന്നെ ബന്ധപ്പെട്ട പാര്‍ട്ടി ഘടകത്തില് നിന്ന് അനുവാദം വാങ്ങിയിട്ട് വേണം സഖാക്കളേ അറസ്റ്റ് ചെയ്യാന്. പോലിസ് കടുത്ത നിയമ ലംഖനം ആണ് ഇവിടെ നടത്തിയിരിക്കുന്നത്.ഇതൊരു സോഷ്യലിസ്റ്റ് രാജ്യമല്ലേ? ഇവിടെ സഖാക്കളും മന്ത്രിമാരും തുല്യരല്ലേ? സഖാക്കല്‍ക്കില്ലാത്ത എന്ത് അവകാശമാണ് മന്ത്രിമാര്‍ക്ക് ഉള്ളത്?\nഅനധികൃതമായി തടവിലാക്കിയ ഒരു പാവം സഖാവിനെ മോചിപ്പിക്കുവാന് വേണ്ടി കുത്തിയിരുപ്പ് സത്യാഗ്രഹം നടത്തിയത് എങ്ങനെ നിയമ ലംഖനം ആകും? ബ്രിട്ടിഷുകാര് അറസ്റ്റ് ചെയ്ത എത്രയോ ധീരന്മാരെ മോചിപ്പിക്കുവാന് വേണ്ടി ഗാന്ധിജി ഇതേ മാര്‍ഗം ഉപയോഗിച്ചിട്ടുണ്ട്.ഗാന്ധിജിക്കെതിരെയും ഉമ്മന് ചാണ്ടിയുടെ പോലിസ് കേസെടുക്കുമോ? ഗാന്ധി മാര്‍ഗം സ്വീകരിക്കുന്നത് ഈ നാട്ടില് കുറ്റമാണോ?\nനേതാക്കള് കൊല്ലാന് പറഞ്ഞു എന്നാരോപിച്ചല്ലേ ഞങ്ങളുടെ നേതാക്കളെ അറസ്റ്റ് ചെയ്യുന്നത്, നേതാക്കന്മാര് അങ്ങനെ പറയുന്നത് കൊണ്ടാണോ ഇ നാട്ടില് കൊലപാതകങ്ങള് ഉണ്ടാകുന്നത്? ഡല്‍ഹിയിലെ രാഷ്ട്രിയക്കാരെ കൊല്ലാന് സുരേഷ് ഗോപി സിനിമയില് പറഞ്ഞിട്ടില്ലേ? അത് പോലെ മോഹന്‍ലാലും മമ്മൂട്ടിയും എത്രയോ പേരെ കൊല്ലാന് പറഞ്ഞിട്ടുണ്ട്, അത് കേട്ട് അവരുടെ ഫാന്‍സ് എത്ര പേരെ കൊന്നിട്ടുണ്ട്? അവര്‍ക്കെതിരെ കേരള പോലീസെ കേസെടുക്കുമോ?\nഒബാമയുടെ പണം കൊണ്ട് ഉമ്മന് ചാണ്ടി കേരളത്തിലെ മാധ്യമങ്ങളെ വിലക്ക് വാങ്ങി നമ്മുടെ പാര്‍ട്ടിയെ തകര്‍ക്കുവാന് ശ്രമിക്കുക ആണ്. ഒരാഴ്ച പാര്‍ടി ചാനലും പാര്‍ടി പത്രവും മാത്രം കാണുകയും വായിക്കുകയും ചെയ്താല് ഇ തെറ്റിധാരണ മാറവുന്നത്തെ ഉള്ളു.അത് കൊണ്ട് ബുര്ഷാസികളുടെ കപട പ്രചാരണങ്ങളില് നിങ്ങള് വീണു പോകരുതേ എന്ന് ഞാന് അപേക്ഷിക്കുന്നു .


Kasaragodvartha | കോമണ്‍വെല്‍ത്ത് ഗെയിംസ് സോണിയ ഇടപെട്ടപ്പോള്\n18th December 2017 08:14:24 PM\nഏറെ വിവാദങ്ങള്‍ക്കും വിമര്‍ശനങ്ങള്‍ക്കും ഇടയാക്കിയ കോമണ്‍വെല്‍ത്ത് ഗെയിംസ് നടത്തിപ്പ് യുപിഎ അധ്യക്ഷയും കോണ്‍ഗ്രസ് പ്രസിഡന്റുമായ സോണിയാഗാന്ധിയുടെ ശക്തമായ ഇടപെടലിനെത്തുടര്‍ന്ന് പുതിയൊരു ദിശയില് പുരോഗമിക്കുകയാണ്. കോടിക്കണക്കിനു രൂപയുടെ അഴിമതിയും സംഘാടകസമിതിയുടെ പിടിപ്പുകേടും മുന് സ്പോര്‍ട്സ് മന്ത്രി മണിശങ്കര് അയ്യരുടെ വിവാദ പ്രസ്താവനയോടെയാണ് മറനീക്കി പുറത്തുവന്നത്. കോമണ്‍വെല്‍ത്ത് ഗെയിംസ് വിജയിച്ചാലും താന് സന്തോഷിക്കില്ല എന്ന മണിശങ്കര് അയ്യരുടെ പ്രസ്താവന ഞെട്ടലോടെയാണ് കായികലോകം ശ്രവിച്ചത്. മുന്‍മന്ത്രിയും ഇപ്പോള് കോണ്‍ഗ്രസ് എംപിയുമായ ഒരു മുതിര്‍ന്ന നേതാവില്‍നിന്നുണ്ടായ ഈ പ്രതികരണം പലേടത്തും കൊണ്ടു എന്നാണ് പിന്നീടുള്ള സംഭവങ്ങള് തെളിയിക്കുന്നത്. മണിശങ്കര് അയ്യരുടെ വിമര്‍ശനത്തിന്റെ സ്വഭാവത്തെയും ഭാഷയേയുംകുറിച്ച് എതിര്‍പ്പുള്ളവര്‍പോലും അതിന്റെ ഉദ്ദേശ്യശുദ്ധിയെ മാനിച്ചത് അതുകൊണ്ടാവും.\nഗെയിംസ് സംഘാടകസമിതി ചെയര്‍മാനായ സുരേഷ് കല്‍മാഡിക്കെതിരേയാണ് ഏറ്റവും കൂടുതല് വിമര്‍ശനമുണ്ടായത്. സംഘാടനത്തിന്റെ മുഖ്യചുമതലക്കാരന് എന്ന നിലയില് അദ്ദഹത്തിന് ആ വിമര്‍ശനങ്ങള് ഏറ്റെടുത്തേ മതിയാവൂ. എന്നാല്, വിമര്‍ശനങ്ങളെ യുക്തിസഹമായി പരിഗണിച്ച് വേണ്ട തിരുത്തലുകള് വരുത്തുന്നതിനു പകരം സ്വയം ന്യായീകരിക്കാനുള്ള ശ്രമമാണ് കല്‍മാഡി നടത്തിയതും ഇപ്പോഴും നടത്തിക്കൊണ്ടിരിക്കുന്നതും. സമ്മര്‍ദം ഏറിയപ്പോള് കുറെ ഉദ്യോഗസ്ഥരുടെ തലകള് തെറിച്ചെങ്കിലും സംഘാടനത്തിലെ പോരായ്മകള് വസ്തുതാപരമായി ശരിയാണെന്ന് ബോധ്യപ്പെട്ടിരിക്കുന്നു. ഇക്കാര്യങ്ങള് ജനശ്രദ്ധയില് കൊണ്ടുവരാനും സോണിയാഗാന്ധിതന്നെ നേരിട്ട് പ്രശ്നത്തില് ഇടപെടാനുള്ള സാഹചര്യം സംജാതമാക്കാനും മാധ്യമ ശ്രമങ്ങള് സഹായകമായി.\nകോമണ്‍വെല്‍ത്ത് ഗെയിംസ് രാജ്യത്തിന്റെ അഭിമാനപ്രശ്നമാണെന്നും ഇത് ഏതെങ്കിലും വ്യക്തിയുടെയോ പാര്‍ട്ടിയുടെയോ പ്രശ്നമല്ലെന്നും കോണ്‍ഗ്രസ് എംപിമാരുടെ യോഗത്തില് സോണിയാഗാന്ധി ചൂണ്ടിക്കാട്ടിയിരുന്നു. ഗെയിംസ് ക്രമക്കേടില് ഉള്‍പ്പെട്ടതായി കണ്െടത്തുന്ന ഒരാളെയും വെറുതെ വിടില്ലെന്നും സോണിയ പ്രസ്തുത യോഗത്തില് വ്യക്തമാക്കി. പ്രധാനമന്ത്രി നേരിട്ട് ഇക്കാര്യത്തില് ഇടപെട്ട കാര്യവും അവര് ചൂണ്ടിക്കാട്ടിയിരുന്നു. ഏതായാലും തൊട്ടടുത്ത ദിവസംതന്നെ ഗെയിംസ് നടത്തിപ്പ് കേന്ദ്രസര്‍ക്കാര് ഏറ്റെടുക്കുകയും മേല്‍നോട്ടത്തിനായി ഉന്നത ഉദ്യോഗസ്ഥരുടെ പത്തംഗസമിതിയെ നിയോഗിക്കുകയും ചെയ്തു. നിര്‍ണായകമായ ഘട്ടത്തിലുള്ള ശക്തമായ ഇടപെടലായി അത്.\nനിരവധി വിദേശരാജ്യങ്ങള് പങ്കെടുക്കുന്ന ഈ കായികമാമാങ്കം രാജ്യത്തിന്റെ അഭിമാനം ഉയര്‍ത്തുന്നതാണെങ്കിലും നടത്തിപ്പില് പാകപ്പിഴകള് ഉണ്ടായാല് മറിച്ചാവും അനുഭവം. ഇതൊഴിവാക്കാനാണ് ഗെയിംസ് നടത്തിപ്പുമായി ബന്ധപ്പെട്ട ഓരോരുത്തരും ശ്രമിക്കേണ്ടത്. എന്നാല്, ഓരോ ഇടപാടിലും അഴിമതി നടത്താനും പണം വെട്ടിക്കാനുമാണ് സംഘാടകസമിതി മത്സരിച്ചത്. ഗെയിംസ് നടക്കാന് ദിവസങ്ങള്‍മാത്രം ശേഷിക്കുമ്പോഴും സ്റേഡിയങ്ങളുടെ പണി പൂര്‍ത്തിയാക്കുന്നതില്‍പോലും സംഘാടകസമിതി വീഴ്ച വരുത്തി. ഇത്തരമൊരു അന്താരാഷ്ട്രമത്സരം നടത്തുമ്പോള് തയാറെടുപ്പുകള് കാലേക്കൂട്ടി നടത്തേണ്ടതുണ്ട്. വേദി കിട്ടുന്നതിനുതന്നെ രാജ്യങ്ങള് വലിയ ലോബിയിംഗ് നടത്തുമ്പോള്, കിട്ടിയ അവസരം ഫലപ്രദമായി വിനിയോഗിക്കാന് നമുക്കാവുന്നില്ല എന്നതാണ് കഷ്ടം. രാജ്യത്തിന്റെ ടൂറിസം സാധ്യത ഉള്‍പ്പെടെ ലോകത്തിനുമുന്നില് ഇന്ത്യയുടെ തിളക്കം മെച്ചപ്പെടുത്തുന്നതിനു കിട്ടുന്ന അവസരമാണ് ഇത്തരം അന്താരാഷ്ട്ര മത്സരവേദികള്. ഈ തിളക്കം ക്ളാവുപിടിച്ചുപോയാല് വന്നുപോകുന്നവരുടെ മനസില് അത് എന്നും മായാതെ കിടക്കും.\nപ്രധാനപ്പെട്ട സ്റേഡിയങ്ങളുടെ നിര്‍മാണ മേല്‍നോട്ടം പത്തംഗസമിതിയിലെ ഓരോ ഉദ്യോഗസ്ഥനുമാണ്. കുറഞ്ഞൊരു സമയത്തിനുള്ളില് കാര്യങ്ങള് യുദ്ധകാലാടിസ്ഥാനത്തില് നിര്‍വഹിക്കപ്പെടേണ്ടിയിരിക്കുന്നു. പ്രധാനമന്ത്രി ഡോ. മന്‍മോഹന്‍സിംഗ് സ്റേഡിയങ്ങള് സന്ദര്‍ശിക്കുമെന്ന് അറിയിച്ചിട്ടുണ്ട്. രാജ്യത്തിന്റെ രാഷ്ട്രീയ നേതൃത്വവും ഭരണനേതൃത്വവും വളരെ സുപ്രധാനമായൊരു കായികമത്സരത്തിന്റെ കാര്യത്തില് ഇത്രയേറെ ശ്രദ്ധ പുലര്‍ത്തുന്നു എന്നത് ഗെയിംസിന്റെ ഫലപ്രദമായ നടത്തിപ്പിനെക്കുറിച്ച് പ്രതീക്ഷ പകരുന്നു. ഇതിനിടെ, സംഘാടകസമിതി ചെയര്‍മാന് സുരേഷ് കല്‍മാഡി, താനാണ് ഇപ്പോഴും മുഖ്യസംഘാടകനെന്നും പത്തംഗസമിതി വെറും ഉപദേശകസമിതി മാത്രമാണെന്നുമൊക്കെ അവകാശപ്പെടുന്നുണ്ട്. ഗെയിംസ് നടത്തിപ്പിന്റെ ഇതേവരെയുള്ള പാകപ്പിഴകള്‍ക്ക് എന്തൊക്കെയായാലും കല്‍മാഡി ഉത്തരവാദിതന്നെ. സ്റേഡിയങ്ങളുടെ പണി സമയത്ത് തീര്‍ക്കാത്തതിനും കരാറുകളിലെ കൊളളയ്ക്കും ഇതുവരെ സംഘാടനത്തിന്റെ മുഖ്യചുമതല ഉണ്ടായിരുന്നയാള് എന്ന നിലയില് കല്‍മാഡി ഉത്തരംപറയേണ്ടതാണ്.\nഉന്നതതല ഇടപെടല് വേണ്ടിവന്നെങ്കില് അതിനുള്ള കാരണങ്ങളും ഉണ്െടന്ന് അദ്ദേഹം മനസിലാക്കണം. കായികസംഘടനകളുടെ ഹയരാര്‍ക്കിയുടെ പേരുമാത്രം പറഞ്ഞ് അധികാരം കൈക്കലാക്കാന് ആര്‍ക്കും കഴിയില്ല. ആഗോള സംഘടനകളുമായുളള അഫിലിയേഷന് സാങ്കേതിക പ്രശ്നമായി ഉയര്‍ത്തിക്കാട്ടാമെന്നു മാത്രം. ഇന്ത്യന് കായികലോകം ഇത്തരം സംഘാടകരുടെ രാഷ്ട്രീയക്കളിയില് ഏറെ നഷ്ടങ്ങള് അനുഭവിച്ചിട്ടുണ്ട്. കളത്തിലെ കളിയല്ല അവര്‍ക്കു പ്രിയം. ക്രിക്കറ്റിലായായും ഹോക്കിയിലായാലും ഇത്തരം രാഷ്ട്രീയക്കളികള് ഇപ്പോഴും അരങ്ങേറുന്നു. കല്‍മാഡിക്ക് പിന്തുണയുമായി രംഗത്തെത്തിയ പ്രതിപക്ഷത്തെ ചില പ്രമുഖരുടെ ബിസിനസ് താത്പര്യങ്ങളും ഇതിനിടെ വിമര്‍ശനവിധേയമായിട്ടുണ്ട്.\nരാഷ്ട്രീയാതിപ്രസരവും സംഘടനകളിലെ ചേരിതിരിവുമൊക്കെ ഗെയിംസിന്റെ നടത്തിപ്പിന് തടസംതന്നെയാണ്. വളരെ ഉയര്‍ന്ന നിലവാരത്തിലുളള സംഘാടനമാണ് കോമണ്‍വെല്‍ത്ത് ഗെയിംസ് പോലെയുള്ള മത്സരങ്ങള്‍ക്കു വേണ്ടത്. പ്രഫഷണലിസവും സംഘാടനപാടവവുംപരീക്ഷിക്കപ്പെടുന്ന അവസരങ്ങളാണിത്. ഇത്തരം അവസരങ്ങളില് സുരക്ഷാക്രമീകരണങ്ങളും സുപ്രധാനമാണ്. ഓസ്ട്രേലിയന് നീന്തല് ഇതിഹാസമായ ഡോണ് ഫ്രേസറെപ്പോലെയുള്ളവര് ഗെയിംസിന്റെ സുരക്ഷിതത്വത്തെക്കുറിച്ച് ഉയര്‍ത്തിയ ആരോപണങ്ങള് ശരിയല്ലെന്നു തെളിയിക്കാനുള്ള വലിയൊരു ബാധ്യത നമുക്കുണ്ട്. ഇത് രാജ്യത്തിന്റെ അഭിമാനപ്രശ്നമായി എടുക്കാനും തികഞ്ഞ കൃത്യതയോടെയും ഉയര്‍ന്ന നിലവാരത്തിലും ഈ ഗെയിംസ് നടത്താനും ഇന്ത്യക്കു കഴിയണം. ആ വെല്ലുവിളി രാജ്യം ഏറ്റെടുക്കണം.\n25th August 2010 10:20:33 AM


നവകേരള നിർമ്മാണം ലക്ഷ്യമിട്ട് ബജറ്റ് Kerala Budget\nby Blive News January 31, 2019, 8:04 am 1.5k Views\nതിരുവനന്തപുരം: മുഖ്യമന്ത്രി പിണറായി വിജയൻ നേതൃത്വം കൊടുക്കുന്ന എൽ ഡി എഫ് സർക്കാരിന്റെ നാലാമത്തെ ബജറ്റ് ധന മന്ത്രി ഇന്ന് നിയമസഭയിൽ അവതരിപ്പിച്ചു. നവകേരള നിര്‍മാണത്തിന് പ്രത്യേക ഊന്നല് നല്‍കിക്കൊണ്ടുള്ള ബജറ്റ് വിവിധ മേഖലകളിലെ സമഗ്ര വികസനത്തിന് വകയിരുത്തിയാണ് പ്രഖ്യാപിച്ചിട്ടുള്ളത്.\nആഡംബര ഉല്‍പന്നങ്ങള്‍ക്ക് രണ്ടുവര്‍ഷത്തേക്ക് പ്രളയ സെസ് വര്‍ധിപ്പിച്ചതോടെ സാധനങ്ങള്‍ക്ക് വില കൂടാൻ സാധ്യതയേറി. പ്ലൈവുഡ്, പെയിന്റ് , സിമന്റ്, മാര്‍ബിള്, ഗ്രനൈറ്റ്, ടൈല്‍സ്, ടൂത്ത് പേസ്റ്റ്, സോപ്പ് , പാക്കറ്റ് ഫുഡുകള്, ചോക്ലേറ്റ്, ശീതള പാനീയം, സ്വര്‍ണം, കാര്, ഇരുചക്ര വാഹനം, മൊബൈല് ഫോണ്, ഫ്രിഡ്ജ് , എ സി, കംപ്യൂട്ടര് എന്നിവയ്ക്ക് വില വര്‍ധിപ്പിച്ചു . ബിയര് വൈന് എന്നിവയ്ക്ക് രണ്ടു ശതമാനം നികുതി വര്‍ധിപ്പിച്ചിട്ടുണ്ട്.\nനവകേരള നിർമ്മാണത്തിന് 25 പരിപാടികൾ, ക്ഷേമപെൻഷനുകൾ വർദ്ധിപ്പിക്കാനുള്ള നിർദേശങ്ങൾ, 42 ലക്ഷം കുടുംബങ്ങൾക്ക് സമഗ്ര ആരോഗ്യ ഇൻഷ്വറൻസ് തുടങ്ങി അനവധി പദ്ധതികൾ ധനമന്ത്രി മുന്നോട്ടു വച്ചിട്ടുണ്ട്.\nബജറ്റ് നിർദേശങ്ങൾ ഇവയാണ്:\nനവകേരള നിർമ്മാണത്തിന് ബജറ്റിൽ 25 പരിപാടികൾ\nവരുമാനം ഉയർത്തി ധനദൃഢീകരണത്തിന് ഊന്നൽ\nകുട്ടനാടിനും വയനാടിനും തീരദേശത്തിനും പ്രത്യേക പരിപാടികൾ\nപ്രളയദുരിതം കടക്കാൻ ജീവനോപാധി പാക്കേജ് 4700 കോടി രൂപ,\nവൻകിട മൂലധന നിക്ഷേപത്തിനും വ്യവസായ പശ്ചാത്തലസൃഷ്ടിയ്ക്കും വിപുലമായ പരിപാടികൾ\nതിരുവിതാംകൂർ ദേവസ്വം ബോർഡിന് 100 കോടി\nകെഎസ്ആർടിസിയ്ക്ക് 1000 കോടി\nശമ്പളപരിഷ്കരണ നടപടികൾക്ക് തുടക്കം\nജീവനക്കാർക്കും പെൻഷൻകാർക്കും രണ്ടു ഗഡു കുടിശിക ഡിഎ\n42 ലക്ഷം കുടുംബങ്ങൾക്ക് സമഗ്ര ആരോഗ്യ ഇൻഷ്വറൻസ്\nസാധാരണ രോഗങ്ങൾക്ക് ഒരു ലക്ഷം രൂപ വരെയും മാരക രോഗങ്ങൾക്ക് അഞ്ചുലക്ഷം രൂപ വരെയും കവറേജ്\nജീവനക്കാരുടെയും പെൻഷൻകാരുടെയും ഇൻഷ്വറൻസ് പദ്ധതി മെയ് മാസത്തിൽ നടപ്പിലാകും\nഎൻഡോസൾഫാൻ ദുരിതബാധിതർക്കായി 20 കോടി\n20,000 കോടിയുടെ കിഫ്ബിപദ്ധതികൾ ഈ സാമ്പത്തികവർഷം നടപ്പിലാകും\nവെസ്റ്റ് കോസ്റ്റ് ജലപാതയും എലവേറ്റഡ് റെയിൽ പാതയും, ഗതാഗതസൌകര്യങ്ങളിൽ വമ്പൻ കുതിപ്പ്\nകേരള ബാങ്ക് ഇക്കൊല്ലം നിലവിൽ വരും\nതിരുവനന്തപുരത്ത് നവോത്ഥാന മ്യൂസിയം.\nഎല്ലാ ജില്ലകളിലും നവോത്ഥാനമതിലുകൾ.\nസ്ത്രീശാക്തീകരണ പ്രവർത്തകയ്ക്ക് ദാക്ഷായണി വേലായുധൻ അവാർഡ്.\n2018-19 ൽ 10 കോടി തൊഴിൽ ദിനങ്ങൾ, വേതനം കൊടുക്കാൻ 2500 കോടി.\nഅയ്യൻകാളി തൊഴിലുറപ്പ് പദ്ധതിയ്ക്ക് 75 കോടി.\nപ്രളയബാധിത പഞ്ചായത്തുകൾക്ക് 250 കോടി പ്രത്യേക സഹായം.\nവ്യവസായ പാർക്കുകൾക്ക് 6700 ഏക്കർ ഭൂമി ഏറ്റെടുക്കും\nഭൂമി ഏറ്റെടുക്കാൻ 15600 കോടി\nകണ്ണൂർ വിമാനത്താവളത്തിനു ചുറ്റും വ്യവസായ സമുച്ചയങ്ങളുടെ ശൃംഖല.\nവിഴിഞ്ഞം തുറമുഖത്തിന്റെ സാധ്യതകൾ പ്രയോജനപ്പെടുത്താൻ ഔട്ടർ റിംഗ് റോഡും ഗ്രോത്ത് കോറിഡോറും\nകൊച്ചിയിൽ പെട്രോ കെമിക്കൽ പാർക്കിനായി 600 ഏക്കർ ഭൂമി ഏറ്റെടുക്കും.\nഐടി പാർക്കുകളിൽ രണ്ടുവർഷം കൊണ്ട് ഒരു കോടി പതിനാറു ലക്ഷം ചതുരശ്ര അടി സ്ഥലം\nടെക്നോപാർക്കിൽ നിസാൻ കമ്പനിയുടെ ഇലക്ട്രിക് വാഹന നിർമ്മാണ കേന്ദ്രം. 2000 പേർക്കു പ്രത്യക്ഷ തൊഴിൽ.\nടോറസ് ഇൻവെസ്റ്റ്മെന്റ്, എച്ച് ആർ ബ്ലോക്ക് തുടങ്ങിയ ബഹുരാഷ്ട്ര കമ്പനികൾ ടെക്നോപാർക്കിൽ\nമൂവായിരം പേർക്കു തൊഴിൽ നൽകാൻ സ്പേസ് ആൻഡ് എയ്റോ സെന്റർ ഓഫ് എക്സെലൻസ്\nകോഴിക്കോട് സൈബർ പാർക്കിൽ 2000 പേർക്കു തൊഴിൽ\nഏൺസ്റ്റ് ആൻഡ് യങ് കമ്പനിയും കേരളത്തിലേയ്ക്ക്.\nടെറാനെറ്റ് എന്ന കനേഡിയൻ കമ്പനി തിരുവനന്തപുരത്തേയ്ക്ക്\nതിരുവനന്തപുരത്ത് എയർ ബസ് കമ്പനിയുടെ ബിസ് ലാബ്\nകൊച്ചിയിലേയ്ക്ക് ബഹുരാഷ്ട്ര കമ്പനികൾ.\nതേജസ്, യൂണിറ്റി, ആൾട്ടെയർ തുടങ്ങിയ ബഹുരാഷ്ട്ര കമ്പനികൾ കൊച്ചിയിലേയ്ക്ക്.\nലൈഫ് സയൻസ് പാർക്കിൽ 230 കോടിയുടെ മെഡ്സ് പാർക്ക്.\nഫ്യുജിത്സു, ഹിറ്റാച്ചി കമ്പനികളും കേരളത്തിലേയ്ക്ക്.\nഐടി പാർക്കുകളിൽ ഒരു ലക്ഷം തൊഴിലവസരം\nകേരള സ്റ്റാർട്ടപ്പ് മിഷന് 70 കോടി\nയുവ സംരംഭകർക്ക് സീഡ് ഫണ്ടിംഗ്\nവയനാട്ടിലെ കാപ്പിപ്പൊടി ഇനി മലബാർ ബ്രാൻഡിൽ\nവയനാട്ടിൽ150 കോടി രൂപയുടെ കിൻഫ്രാ മെഗാ ഫുഡ് പാർക്ക്\nകാർബൺ ക്രെഡിറ്റ് നേടാൻ പദ്ധതി.\nനാളികേരത്തിന്റെ ഉത്പാദനം വർദ്ധിപ്പിക്കാൻ 170 കോടി.\nവർഷംതോറും 10 ലക്ഷം തെങ്ങിൻ തൈകൾ നട്ടുപിടിപ്പിക്കും.\nകേരഗ്രാമം സ്കീമിന് 43 കോടി രൂപ\nനെൽകൃഷിയുടെ വിസ്തൃതി മൂന്നുലക്ഷം ഹെക്ടറാക്കും.\n20 കോടിയുടെ റൈസ്പാർക്കുകൾ\nനെൽകൃഷിയ്ക്ക് 91 കോടി\nറബ്ബറിന്റെ താങ്ങുവിലയ്ക്ക് 500 കോടി\nമൂല്യവർദ്ധിത റബ്ബർ ഉൽപന്നങ്ങൾക്ക് സിയാൽ മോഡലിൽ ഒരു കമ്പനി.\nകുട്ടനാട്ടിൽ 16 കോടിയുടെ താറാവ് ബ്രീഡിംഗ് ഫാം.\nആലപ്പുഴ ചങ്ങനാശേരി കനാൽ നവീകരണത്തിനും തോട്ടപ്പള്ളി സ്പിൽവേയുടെ ലീഡിംഗ് ചാനൽ പുനരുദ്ധാരണത്തിനും വകയിരുത്തൽ\nനദി പുനരുജ്ജീവനത്തിനും നീർത്തട വികസനത്തിനും പ്രത്യേക പദ്ധതി. പുനർജനിക്കുന്നത് 24 പുഴകൾ, ദൈർഘ്യം 1017 കിലോമീറ്റർ വകയിരുത്തൽ 25 കോടി\nതീരദേശപുനരധിവാസത്തിന്റെ അടിയന്തര ചെലവുകൾക്കായി 100 കോടി. തീരദേശത്ത് എല്ലാവർക്കും ലൈഫ് മിഷനിൽ നിന്ന് വീട്, കടലാക്രമണം തടയാൻ 227 കോടി\nചെത്തി ഹാർബർ കിഫ്ബി ഏറ്റെടുക്കും. പൊഴിയൂരിൽ പുതിയ തുറമുഖം\nമത്സ്യത്തൊഴിലാളിക്ക് സൗജന്യനിരക്കിൽ സാറ്റ്ലൈറ്റ് ഫോൺ നൽകാൻ 13 കോടി\nതീരദേശത്തെ അടിസ്ഥാനസൗകര്യങ്ങൾക്ക് 103 കോടി രൂപ. തീരദേശ റോഡുകൾക്കു 200 കോടി.\nതീരദേശത്ത് 900 കോടിയുടെ കിഫ്ബി നിക്ഷേപം.\nപ്രതിഭാതീരം വിദ്യാഭ്യാസ പരിപാടി വ്യാപിപ്പിക്കാൻ 20 കോടി\nപഞ്ഞമാസ സമാശ്വാസ പദ്ധതിക്ക് 28 കോടി.\nതിരുവനന്തപുരത്തെ മത്സ്യത്തൊഴിലാളി വനിതകൾക്ക് കിയോസ്കുകൾ\nമത്സ്യത്തൊഴിലാളി സംഘങ്ങൾക്ക് 10 കോടിയുടെ പ്രത്യേക സഹായം, പറവൂരിലെ യാൺ ട്വിസ്റ്റിംഗ് യൂണിറ്റിന്5കോടി\nപൊതുമേഖലാ വിറ്റുവരുമാനത്തിൽ 1000 കോടിയുടെ വർദ്ധന\nവൻകിട ഇടത്തരം വ്യവസായങ്ങൾക്ക് 527 കോടി\nകേരളാ സ്റ്റേറ്റ് ഡ്രഗ്സ് ആൻഡ് ഫാർമസ്യൂട്ടിക്കൽ – 27 കോടി\nമലബാർ സ്പിന്നിംഗ് ആൻഡ് വീവിംഗ് മിൽസ് – 25 കോടി\nട്രാവൻകൂർ ടൈറ്റാനിയം പ്രോഡക്ട്സ് – 24 കോടി രൂപ\nകെൽട്രോൺ – 19 കോടി\nകോമളപുരം സ്പിന്നിംഗ് ആൻഡ് വീവിംഗ് മിൽസ് – 13 കോടി\nകെൽട്രോൺ കംപോണെന്റ്സ് – 10 കോടി\nകേരള ഇലക്ട്രിക്കൽ & അലൈഡ് എഞ്ചിനീയറിംഗ് കമ്പനി – 10 കോടി\nട്രാൻസ്ഫോമേഴ്സ് ആൻഡ് ഇലക്ട്രിക്കൽസ്, കേരള – 10 കോടി\nട്രാക്കോ കേബിൾ കമ്പനി –9കോടി\nയുണൈറ്റഡ് ഇലക്ട്രിക്കൽ ഇൻഡസ്ട്രീസ്–9കോടി\nസ്റ്റീൽ ഇൻഡസ്ട്രീസ്, കേരള – 8 കോടി\nട്രിവാൻഡ്രം സ്പിന്നിംഗ് മിൽസ് – 7.5 കോടി\nകോട്ടയം മിൽസ് –7കോടി\nകേരള ഓട്ടോമൊബൈൽസ് ലിമിറ്റഡ് –6കോടി\nസീതാറാം ടെക്സ്റ്റൈൽസ് –5കോടി\nപ്രഭുറാംമിൽ –5കോടി\nസ്റ്റീൽ ആൻഡ് ഇൻഡസ്ട്രിയൽ ഫോർജിംഗ്സ് – 3.5 കോടി\nഇടരിക്കോട് മിൽസ് –3കോടി\nകേരള സ്റ്റേറ്റ് ഇൻഡസ്ട്രിയൽ എന്റർപ്രൈസസ് – 2.5 കോടി\nകേരള ക്ലേയ്സ് ആൻഡ് സിറാമിക്സ് പ്രോഡക്ട്സ് –2കോടി\nഫോറസ്റ്റ് ഇൻഡസ്ട്രീസ്ട്രാവൻകൂർ –2കോടി\nകേരള ആർടിസാൻസ് ഡെവലപ്പ്മെന്റ് കോർപറേഷൻ – 1 കോടി\nകേരള സ്റ്റേറ്റ് മിനറൽ ഡെവലപ്പ്മെന്റ് കോർപറേഷൻ – 50 ലക്ഷം\nകെൽപാം – 50 ലക്ഷം\nകെ.എസ്.ഡി.പി.യുടെ നോൺബീറ്റാ ലാക്ടം പ്ലാന്റ്, 54 കോടിയുടെ ഇഞ്ചെക്ടബിൾ ഫാക്ടറി.\nഓങ്കോളജിപാർക്കിന്റെ നിർമ്മാണം ഈ വർഷം ആരംഭിക്കും.\nകിഫ്ബി ധനസഹായത്തോടെ 6375 കോടി രൂപയുടെ ട്രാൻസ്ഗ്രിഡ് 2.0.\nവൈദ്യുതി വിതരണത്തിലെ നഷ്ടം കുറയ്ക്കാൻ ദ്യുതി 2020-21. 8 കോടി സിഎഫ്എല്ലിനു പകരം എൽഇഡി ബൾബുകൾ. എൽഇഡി ബൾബുകൾ ഒരുമിച്ചു വാങ്ങുന്നതിന് കിഫ്ബി സഹായം.\nമുഖഛായ മാറ്റാൻ ഡിസൈൻഡ്റോഡുകൾ\nപൊതുമരാമത്തിന് 1367 കോടി. 10000 കോടിയുടെ പാലങ്ങളും റോഡുകളും കെട്ടിടങ്ങളും നിർമ്മാണഘട്ടങ്ങളിൽ\nകേരളം ഇലക്ട്രിക് വാഹനങ്ങളിലേയ്ക്ക്.\nഇലക്ട്രിക് വാഹനങ്ങളുടെ എണ്ണം പത്തുലക്ഷമാക്കും. 12 കോടിയുടെ ഇ-മൊബിലിറ്റി പ്രമോഷൻ ഫണ്ട്. ഈ വർഷം 10000 ഇലക്ട്രിക് ഓട്ടോകൾക്ക് സബ്സിഡി\nകെഎസ്ആർടിസിയിൽ ഇലക്ട്രിക് ബസുകൾ\n585 കിലോമീറ്റർ വെസ്റ്റ് കോസ്റ്റ് കനാൽ\nമാഹി- വളപട്ടണം കനാൽ നിർമ്മിക്കുന്നതിന് 600 കോടി\nതെക്ക് – വടക്ക് സമാന്തര റെയിൽപാത\nതടിയ്ക്കു പകരം കയറിന്റെ ബോർഡുകൾ. ആലപ്പുഴയിൽ 20 കോടിയുടെ ഫാക്ടറി.\nചകിരി ഉൽപാദനം പത്തു മടങ്ങായും കയർ ഉൽപാദനം മൂന്നു മടങ്ങായും കയർ ഉൽപന്ന ഉൽപാദനം രണ്ടു മടങ്ങായും ഉയർത്തും. പുതിയ 400 ചകിരി മില്ലുകൾ.\n5000 ഓട്ടോമാറ്റിക് സ്പിന്നിംഗ് മെഷീനുകൾ.\nപ്രവാസികൾക്ക് അടിയന്തിരഘട്ടങ്ങളിൽ ധനസഹായം നൽകാൻ 25 കോടി. പ്രവാസികൾക്ക് നിക്ഷേപ ഡിവിഡന്റ് പദ്ധതി. പ്രവാസി ചിട്ടി എല്ലാ ഗൾഫ് രാജ്യങ്ങളിലേയ്ക്കും\nസ്ത്രീകൾക്കുള്ള സ്കീമുകൾക്ക് 1420 കോടി.\nകുടുംബശ്രീയുടെ കീഴിൽ കേന്ദ്രീകൃത ബ്രാൻഡിംഗും മാർക്കറ്റിംഗും\nജെറിയാട്രിക് കെയറിന് 2000 സ്ത്രീകൾക്ക് പ്രൊഫഷണൽ പരിശീലനം.\nകുടുംബശ്രീ അയൽക്കൂട്ടങ്ങൾക്ക് നാലു ശതമാനം പലിശയ്ക്ക് 3500 കോടിയുടെ ബാങ്കുവായ്പ. കടക്കെണിയിൽപ്പെട്ട കുടുംബശ്രീ സംഘങ്ങൾക്ക് 20 കോടിയുടെ പുനരുദ്ധാരണ പദ്ധതി.\n10000 പട്ടികവിഭാഗക്കാർക്ക് പ്ലെയ്സ്മെന്റ്\nഭൂരഹിതഭവനരഹിതർക്കുള്ള ഭവന സമുച്ചയങ്ങൾക്കായി 1296 കോടി\nകേരളത്തിന് സാർവ്വത്രിക ആരോഗ്യ സുരക്ഷാപദ്ധതി. മുഴുവൻ കുടുംബങ്ങൾക്കും ആരോഗ്യപരിരക്ഷ\nആശാപ്രവർത്തകരുടെ ഹോണറേറിയത്തിൽ 500 രൂപ വർദ്ധന.\n30,000 കോടി രൂപയുടെ കിഫ്ബി പദ്ധതികൾ പ്രവർത്തനപഥത്തിലേയ്ക്ക്\nകാർഷികമേഖലയിൽ 2500 കോടി\nസംസ്ഥാന ക്രോപ്പ് ഇൻഷ്വറൻസ് സ്കീം നടപ്പാക്കാൻ 20 കോടി\nമൃഗപരിപാലന മേഖലയ്ക്ക് 450 കോടി. ഡയറി ഡിപ്പാർട്ട്മെന്റിന് 108 കോടി.\nഈ സീസണിൽ ഒരു ലക്ഷം ടൺ തോട്ടണ്ടി ലഭ്യമാക്കും. കാഷ്യൂ ബോർഡിന് സർക്കാർ ഗ്യാരണ്ടിയിൽ 250 കോടിയുടെ വായ്പ. കശുവണ്ടി കോർപറേഷനും കാപ്പെക്സും ആധുനീകരിക്കാൻ 19 കോടി\nകയർ വ്യവസായത്തിന് 142 കോടി. എൻസിഡിസിയിൽ നിന്ന് 89 കോടിയുടെ വായ്പ\nകൈത്തറി സ്കൂൾ യൂണിഫോം പദ്ധതിയ്ക്ക് 170 കോടി. കൈത്തറി, പവർലൂം മേഖലയ്ക്ക് 56 കോടി രൂപ. ഖാദി വ്യവസായത്തിന് 14 കോടി രൂപ. ഹാൻഡിക്രാഫ്റ്റ് വികസന സ്കീമുകൾക്കായി 3.5 കോടി\nടൂറിസ്റ്റു കേന്ദ്രങ്ങളിലെ സൗകര്യങ്ങൾ വികസിപ്പിക്കാൻ 132 കോടി\nബേപ്പൂരിലെ ചാലിയത്ത് ഫിഷ് ലാന്റിംഗ് സെന്റർ\nവയോജന സംരക്ഷണത്തിന് ബൃഹദ് പദ്ധതി.\n20000 വയോജന അയൽക്കൂട്ടങ്ങൾ. ഓരോ അയൽക്കൂട്ടത്തിനും 5,000 രൂപ ഗ്രാന്റ്. സായംപ്രഭ, വയോമിത്രം പരിപാടികൾക്ക് 30 കോടി. ആശുപത്രികൾ വയോജനസൗഹൃദമാക്കാൻ 10 കോടി\nക്ഷേമപെൻഷനുകൾ 100 രൂപ വർദ്ധിപ്പിക്കും. പെൻഷൻ ഇനി 1200 രൂപ.\nപട്ടികജാതിവിഭാഗത്തിന് 1977 കോടിയുടെ പദ്ധതി. പട്ടികജാതി ഉപപദ്ധതിയുടെ സംസ്ഥാനതല അടങ്കൽ 1649 കോടി\nന്യൂനപക്ഷക്ഷേമത്തിനായി 49 കോടി രൂപ. ന്യൂനപക്ഷക്ഷേമ വികസന കോർപ്പറേഷന് 15 കോടി. കോഴിക്കോട് സർവ്വകലാശാലയിൽ ന്യൂനപക്ഷ പഠനകേന്ദ്രം. ഹജ്ജ് ഹൗസിൽ സ്ത്രീകൾക്കായി ഒരു പ്രത്യേക ബ്ലോക്ക്\nപിന്നാക്ക സമുദായക്ഷേമത്തിന് 114 കോടി. ഒഇസി സ്കോളർഷിപ്പിന് 53 കോടി രൂപ. ഒ.ബി.സി.ക്കുള്ള സ്കോളർഷിപ്പിന് 50 കോടി\nകേരള സ്റ്റേറ്റ് മുന്നോക്കക്ഷേമ വെൽഫെയർ കോർപ്പറേഷന് 42 കോടി\nശബരിമലയിൽ ആധുനിക സംവിധാനങ്ങൾ ഒരുക്കാൻ 141 കോടിയുടെ കിഫ്ബി പദ്ധതിക്ക് തുടക്കം. ശബരിമല റോഡുകൾക്ക് 200 കോടി\nതിരുവിതാംകൂർ ദേവസ്വം ബോർഡിന് 100 കോടി രൂപയുടെ പ്രത്യേക സഹായം. മലബാർ, കൊച്ചി ദേവസ്വങ്ങൾക്കായി 36 കോടി\nആരോഗ്യമേഖലയ്ക്ക് 4000 കോടി. ആശുപത്രികൾക്ക് 1000 കോടി കിഫ്ബി മുതൽ മുടക്ക്. മെഡിക്കൽ കോളജുകൾക്ക് 232 കോടി\nഹോംകോ പുതിയ മരുന്നു ഫാക്ടറി ഇക്കൊല്ലം പ്രവർത്തനം ആരംഭിക്കും. 10 കോടിയുടെ വകയിരുത്തൽ\nറീജണൽ കാൻസർ സെന്ററിന് 73 കോടി. ആർസിസിയിൽ 14 നിലയുള്ള പുതിയ ബ്ലോക്ക് 2020ൽ പൂർത്തിയാക്കും. വിസ്തൃതി രണ്ടേമൂക്കാൽ ലക്ഷം ചതുരശ്രയടി.\nവിദ്യാഭ്യാസമേഖലയിൽ 4000 കോടിയുടെ റെക്കോഡ് ചെലവ്. സർവകലാശാലകൾക്ക് 1513 കോടി.\nകിഫ്ബി ധനസഹായത്തോടെ കോളേജ് കെട്ടിടങ്ങൾ നവീകരിക്കുന്നതിന് 300.74 കോടിയുടെ പദ്ധതി\nകലാസംസ്ക്കാര മേഖലയ്ക്ക് 157 കോടി\nഅമ്പലപ്പുഴ തകഴി സ്മാരകനവീകരണത്തിന്5കോടി, വൈക്കത്തെ പി.കൃഷ്ണപിള്ള സ്മാരകത്തിന് 1 കോടി, കൂന്നമ്മാവിലെ ചാവറ കുര്യാക്കോസ് ഏലിയാസ് അച്ചന്റെ സ്മാരകം പൂർത്തീകരിക്കുന്നതിന് 50 ലക്ഷം രൂപ, ആറാട്ടുപുഴ വേലായുധപ്പണിക്കരുടെ വീട് സംരക്ഷിക്കാൻ 1 കോടി, കുമാരഗുരുവിന്റെ സ്മരണയ്ക്കുള്ള പി.ആർ.ഡി.എസ് കോളേജിന്റെ കെട്ടിടം പൂർത്തീകരിക്കുന്നതിന് 1 കോടി\nകേരളത്തിലെ പ്രമുഖ ലൈബ്രറികളിലെ പത്രശേഖരത്തിന്റെ ഡിജിറ്റലൈസേഷന് ആർക്കേവ്സിന്2കോടി\nലൈബ്രേറിയൻമാരുടെ അലവൻസ് 20 ശതമാനം ഉയർത്തും\nസ്പോർട്സ് മേഖലയ്ക്ക് 529 കോടിയുടെ കിഫ്ബി സഹായം\nചെങ്ങന്നൂർ ബൈപ്പാസ്, ആറ്റിങ്ങൽ നഗരറോഡിന്റെ വീതി കൂട്ടൽ, കൊല്ലത്തെ ബൈപ്പാസിലെ ചെങ്കോട്ട റോഡ് ജംഗ്ഷനിൽ ഫ്ലൈഓവർ.\nതദ്ദേശഭരണസ്ഥാപനങ്ങളുടെ പ്ലാൻ ഗ്രാന്റിൽ 500 കോടിയുടെ വർദ്ധന.\nസർക്കാർ ഓഫീസുകൾ സ്ത്രീ സൗഹൃദമാക്കാൻ 50 കോടി\nജൂൺ 1 മുതൽ ഓട്ടോമാറ്റിക് നമ്പർ പ്ലേറ്റ് റെക്കഗ്നേഷൻ സംവിധാനം (എ.എൻ.പി.ആർ) വഴി കേരളത്തിലേയ്ക്ക് വരുന്ന എല്ലാ ചരക്കുവാഹനങ്ങളിലും തൽസമയം ഇ-വേബിൽ പരിശോധന\nഭൂമിയുടെ ന്യായവിലയിൽ 10 ശതമാനം വർദ്ധന.\nറവന്യു വകുപ്പിൽ സർട്ടിഫിക്കറ്റിനും മറ്റും അപേക്ഷിക്കുന്നതിന്5രൂപ സ്റ്റാമ്പ് ഒട്ടിക്കണമെന്ന നിബന്ധന എടുത്തുകളയുന്നു.\nപാട്ടക്കുടിശികയ്ക്ക് ഒറ്റത്തവണ തീർപ്പാക്കൽ\nമൊത്തം ചെലവുകളിൽ 13.88 ശതമാനം വർദ്ധന.\nറവന്യൂ ചെലവിൽ 9.81 ശതമാനം വർദ്ധന.\nറവന്യൂ കമ്മി 1.68 ശതമാനത്തിൽ നിന്ന് 1 ശതമാനമായി താഴും.\nമൂലധനച്ചെലവിൽ 53.3 ശതമാനം വർദ്ധന.\nമൂലധനച്ചെലവ് 12.6 ശതമാനം.\nവായ്പയിൽ നിന്നുള്ള റെവന്യൂചെലവിന്റെ തോത് 56.03 ശതമാനത്തിൽ നിന്ന് 33.40 ശതമാനമായി കുറയും\nPrevious article ബജറ്റില് വകയിരുത്തുന്ന കോടികള് എവിടെ? എന്‍ഡോസള്‍ഫാന് ലോബി ഇപ്പോഴും സജീവം: അംബികാസുതന് മങ്ങാട്\nNext article ജനകീയ സമരങ്ങളോട് ഇടത്, വലത് സർക്കാരുകൾക്ക് ഒരേ സമീപനം: ദയാബായി


ആഭ്യന്തര വിമാനയാത്രികരുടെ എണ്ണം 20% വര്‍ധിച്ചു: ഡിജിസിഎ - FUTURE KERALA - Daily on Business Economy and Society\n40 ശതമാനം വിപണി വിഹിതം നേടി ഇന്‍ഡിഗോ ഒന്നാം സ്ഥാനത്ത് തുടരുന്നു\nന്യൂഡെല്‍ഹി: നടപ്പു വര്‍ഷം ജൂണില് ആഭ്യന്തര വിമാനയാത്രികരുടെ എണ്ണം മുന് വര്‍ഷത്തേതില് നിന്നും 20 ശതമാനം വര്‍ധിച്ചതായി ഡയറക്റ്ററേറ്റ് ജനറല് ഓഫ് സിവില് ഏവിയേഷന് (ഡിജിസിഎ). വിമാന യാത്രികരുടെ എണ്ണത്തിലുള്ള വര്‍ധന തുടരുന്നതായും ഡിജിസിഎ പറയുന്നു. ജൂണിലെ കണക്കനുസരിച്ച് 95.8 മില്യണ് യാത്രക്കാരാണ് വിമാന യാത്ര നടത്തിയിട്ടുള്ളത്. മുന് വര്‍ഷം ഇതേ മാസം ഇന്ത്യയില് നിന്നും വിമാനത്തില് യാത്ര ചെയ്തവരുടെ എണ്ണം 79.7മില്യണ് ആയിരുന്നു.\nവിമാനക്കമ്പനികളെ സംബന്ധിച്ചിടത്തോളം ഒക്‌റ്റോബര്-ഡിസംബര് പാദത്തിനു സമാനമായി യാത്രക്കാരുടെ എണ്ണത്തില് തിരക്ക് അനുഭവപ്പെടുന്ന സമയമാണ് ഏപ്രില്-ജൂണ്. സ്‌കൂളുകള്‍ക്ക് വേനല് അവധി പ്രഖ്യാപിക്കുന്ന സമയമായതിനാല് വിനോദസഞ്ചാരികളുടെ എണ്ണം കൂടും. ജൂണ് മാസത്തെ കണക്കെടുത്താല് രാജ്യത്ത് സര്‍വീസ് നടത്തുന്ന പ്രമുഖ വിമാനക്കമ്പനികളില്, ഇന്‍ഡിഗോ തങ്ങളുടെ 40 ശതമാനം വരുന്ന വിപണി വിഹിതം നിലനിര്‍ത്തിയിട്ടുണ്ട്. ജെറ്റ് എയര്‍വെയ്‌സ് 17.5 ശതമാനവും സ്‌പൈസ്‌ജെറ്റ് ലിമിറ്റഡ്13.3 ശതമാനവും എയര് ഇന്ത്യ 13.1 ശതമാനവും ഗോഎയര്‍സ് 8.4 ശതമാനവും എയര് ഏഷ്യ 3.7 ശതമാനവും വിസ്താര 3.6 ശതമാനവും വിപണി വിഹിതം നേടി.\nറദ്ദ് ചെയ്ത സര്‍വീസുകളുടെ എണ്ണമെടുത്താല് ഏറ്റവും കൂടുതല് കാന്‍സലേഷന് നിരക്ക് ഇന്‍ഡിഗോയ്ക്ക് ആണ്, 3.34 ശതമാനം. രണ്ടാം സ്ഥാനത്ത് എയര് ഇന്ത്യയാണുള്ളത്. 1.62 ശതമാനം സര്‍വീസുകളാണ് ജൂണ് മാസം എയര് ഇന്ത്യ മുടക്കിയത്. സ്‌പൈസ്‌ജെറ്റ് 0.28 ശതമാനവും ഗോ എയര് 0.27 ശതമാനവും ജെറ്റ് എയര്‍വെയ്‌സ് 0.15 ശതമാനവും സര്‍വീസുകള് ജൂണില് റദ്ദ് ചെയ്തതായി ഡിജിസിഎ റിപ്പോര്‍ട്ടില് പറയുന്നു. വിമാന സര്‍വീസുകള് മുടങ്ങിയതോടെ ബുദ്ധിമുട്ട് നേരിട്ട 99,500 യാത്രക്കാര്‍ക്ക് രണ്ട് കോടിയിലധികം രൂപയാണ് വിമാനക്കമ്പനികള് നല്‍കിയത്.\nTags:\tDomestic airlines are increasing by 20%: DGCA


‘എന്താണ് സംഭവിക്കുന്നതെന്ന് അറിയില്ല’: വിവാദങ്ങളിൽ മൗനംവെടിഞ്ഞ് രോഹിത് ശർമ | Kerala Times\nബെംഗളൂരു: ഓസീസ് പര്യടനത്തിനുള്ള ഇന്ത്യൻ ക്രിക്കറ്റ് ടീമിനെ പ്രഖ്യാപിച്ചതു മുതൽ തുടങ്ങിയതാണ് രോഹിത് ശർമയെ ചുറ്റിപ്പറ്റിയുള്ള വിവാദം. ഐപിഎൽ മത്സരത്തിനിടെ പരുക്കേറ്റതിനെ തുടർന്നു രോഹിത്തിനെ ഒരു ഫോർമാറ്റിലും തിരഞ്ഞെടുക്കാത്തതിനെ തുടർന്നാണ് ചർച്ച ആരംഭിച്ചത്. ഏകദിനത്തിലും ട്വന്റി20യിലും രോഹിത്തിനുണ്ടായിരുന്ന വൈസ് ക്യാപ്റ്റൻ സ്ഥാനം കെ.എൽ.രാഹുലിന് നൽകുകയും ചെയ്തു. എന്നാൽ ഐപിഎൽ ഫൈനലിൽ ഉൾപ്പെടെ രോഹിത് തിളങ്ങിയതോടെ, താരത്തെ ടെസ്റ്റ് ടീമിൽ ഉൾപ്പെടുത്തി.\nഎങ്കിലും രോഹിത് ശർമയുടെ പരുക്കിനെക്കുറിച്ചുള്ള ഊഹാപോഹങ്ങൾ ഇനിയും അവസാനിച്ചിട്ടില്ല. ഓസ്ട്രേലിയയിലേക്ക് പുറപ്പെടുന്നതിനു മുന്നോടിയായി രോഹിത് ശർമ ഇപ്പോൾ ബെംഗളൂരുവിലെ ദേശീയ ക്രിക്കറ്റ് അക്കാദമിയിൽ പരിശീലനത്തിലാണ്. ഇതിനിടെ തന്റെ പരുക്കിനെ ചുറ്റിപ്പറ്റിയുള്ള വിവാദങ്ങൾക്ക് മറുപടിയുമായി രംഗത്തെത്തിയിരിക്കുകയാണ് രോഹിത് ശർമ. വാർത്താ ഏജൻസിയായ പിടിഐയോടാണ് രോഹിത് ഇക്കാര്യങ്ങൾ വെളിപ്പെടുത്തിയത്.\n‘സത്യസന്ധമായി പറഞ്ഞാൽ, എന്താണ് സംഭവിക്കുന്നതെന്നും എല്ലാവരും എന്താണ് സംസാരിക്കുന്നതെന്നും എനിക്കറിയില്ല. എന്നാൽ ഒരു കാര്യ വ്യക്തമാക്കട്ടെ, ബിസിസിഐയുമായും മുംബൈ ഇന്ത്യൻസ് അധികൃതരുമായി ഞാൻ നിരന്തരം ആശയവിനിമയം നടത്തിയിരുന്നു.’ – രോഹിത് ശർമ പറഞ്ഞു. ഡൽഹി ക്യാപിറ്റൽസിനെതിരെ നടന്ന ഐപിഎല്ലിൽ ഫൈനലിൽ 50 പന്തിൽ 68 റൺസെടുത്ത് രോഹിത്, മുംബൈയുടെ വിജയത്തിൽ നിർണായക പങ്കുവഹിച്ചിരുന്നു.\nചെറിയ ഫോർമാറ്റായതിനാൽ കളിക്കുന്നതിൽ പ്രശ്നമില്ലെന്ന് മുംബൈ ഇന്ത്യൻ‌സിനോട് വ്യക്തമാക്കി. സ്ഥിതി കൈകാര്യം െചയ്യാൻ കഴിയുമെന്നും അറിയിച്ചു. പരുക്ക് ഭേദമായി. ഇപ്പോൾ കഠിന പരിശീലനത്തിലാണ്. ദൈർഘ്യമേറിയ ഫോർമാറ്റ് കളിക്കുന്നതിനു മുൻപ് ഒരു കുറവുമില്ലെന്ന് ഉറപ്പുവരുത്തേണ്ടതിനാലാണ് ദേശീയ ക്രിക്കറ്റ് അക്കാദമിയിൽ വന്നതെന്നും രോഹിത് പറഞ്ഞു.\nപുറത്തുനടക്കുന്ന വിവാദങ്ങളും താരത്തെ ബാധിക്കുന്നില്ല. ‘ഞാൻ ഓസ്ട്രേലിയൻ ടീമിലുണ്ടാകുമോ എന്നതു സംബന്ധിച്ച് മറ്റാരെങ്കിലും ചർച്ച ചെയ്യുന്നത് എന്റെ വിഷയമല്ല. പരുക്കേറ്റാൽ ആദ്യ രണ്ടു ദിവസം, അടുത്ത 10 ദിവസം എന്തൊക്കെ ചെയ്യാൻ സാധിക്കുമെന്നും ഇനിയും കളിക്കാൻ സാധിക്കുമോ എന്നുമായിരിക്കും എന്റെ ചിന്ത. ഗ്രൗണ്ടിൽ എത്താതെ ഒരാളുടെ ശരീരം എങ്ങനെ പ്രതികരിക്കുമെന്ന് പറയാൻ സാധിക്കില്ല.’ രോഹിത് പറഞ്ഞു.\n11 ദിവസത്തിനിടെ6മത്സരങ്ങൾ കളിക്കേണ്ടതിനാലാണ് ഏകദിന, ട്വന്റി20 മത്സരങ്ങളിൽനിന്ന് വിട്ടുനിന്നതെന്നും രോഹിത് ശർമ പറഞ്ഞു. ടെസ്റ്റ് പരമ്പര ഡിസംബർ 17നെ ആരംഭിക്കൂ എന്നതിനാൽ ഏകദേശം മൂന്നാഴ്ച പരിശീലനത്തിനും വിശ്രമത്തിനുമായി സമയം കിട്ടുമെന്നും രോഹിത് ചൂണ്ടിക്കാട്ടി. ഈ മാസം 27നാണ് ഓസ്ട്രേലിയയ്ക്കെതിരായ ഇന്ത്യയുടെ ആദ്യ ഏകദിനം.


പത്രിക ഓണ്‍ലൈനായി നല്‍കാം; തപാല് വോട്ട് എത്തിക്കാന് പ്രത്യേക സംഘം,മാറ്റങ്ങള് നിര്‍ദേശിച്ച് തെരഞ്ഞ - Samakalika Malayalam\nപത്രിക ഓണ്‍ലൈനായി നല്‍കാം; തപാല് വോട്ട് എത്തിക്കാന് പ്രത്യേക സംഘം,മാറ്റങ്ങള് നിര്‍ദേശിച്ച് തെരഞ്ഞെടുപ്പ് കമ്മീഷന്\nBy സമകാലിക മലയാളം ഡെസ്‌ക് | Published: 01st February 2021 09:36 PM |\nLast Updated: 01st February 2021 09:55 PM | A+A A- |\nതിരുവനന്തപുരം: നിയമസഭാ തെരഞ്ഞെടുപ്പ് ഒരുക്കങ്ങള് സംബന്ധിച്ച് മുഖ്യ തെരഞ്ഞെടുപ്പ് ഓഫീസര് ടിക്കാറാം മീണ രാഷ്ട്രീയ കക്ഷി നേതാക്കളുമായി ചര്‍ച്ച നടത്തി. നിയമസഭാ തെരഞ്ഞെടുപ്പ് പ്രവര്‍ത്തനങ്ങളുമായി ബന്ധപ്പെട്ട് കോവിഡ് പശ്ചാത്തലത്തില് പാലിക്കേണ്ട മാര്‍ഗനിര്‍ദേശങ്ങള് സംബന്ധിച്ച് രാഷ്ട്രീയ കക്ഷി നേതാക്കളോട് അദ്ദേഹം വിശദീകരിച്ചു.\nനാമനിര്‍ദേശപത്രിക സമര്‍പ്പിക്കാനെത്തുമ്പോള് സ്ഥാനാര്‍ഥിക്കൊപ്പം രണ്ടുപേര് മാത്രമേ അനുവദിക്കൂവെന്ന്. പ്രചാരണ വാഹനജാഥകള്‍ക്ക് പരമാവധി അഞ്ചു വാഹനങ്ങളാകും അനുവദിക്കുക. അടുത്ത ജാഥ ഒരെണ്ണം പൂര്‍ത്തിയായി അരമണിക്കൂറിന് ശേഷമേ അനുവദിക്കൂ.\nഇത്തവണ ഓണ്‍ലൈന് ആയി നാമനിര്‍ദ്ദേശപത്രിക സമര്‍പ്പിക്കാന് സൗകര്യമുണ്ട്. ഓണ്‍ലൈനായി നല്‍കുന്നവര് അതു ഡൗണ്‍ലോഡ് ചെയ്ത് പകര്‍പ്പ് വരണാധികാരിക്ക് നല്‍കണം. തെരഞ്ഞെടുപ്പിന് സ്ഥാനാര്‍ഥി കെട്ടിവെക്കേണ്ട തുകയും ഓണ്‍ലൈനായി അടയ്ക്കാന് സൗകര്യമുണ്ടാകും.\n80 വയസ് കഴിഞ്ഞവര്, ഭിന്നശേഷിക്കാര്, കോവിഡ് രോഗികള് എന്നിവര്‍ക്ക് തപാല് വോട്ടിന് സൗകര്യമൊരുക്കും. ഇത്തരക്കാര്‍ക്ക് തപാല് വോട്ട് നേരിട്ട് എത്തിക്കാന് ജില്ലാതലത്തില് പ്രത്യേക ടീം രൂപീകരിക്കും.തപാല് വോട്ടിന് ആഗ്രഹിക്കുന്നവര് 12-ഡി ഫോറത്തില് അതത് വരണാധികാരിക്ക് അപേക്ഷ നല്‍കണം. തെരഞ്ഞെടുപ്പ് പ്രഖ്യാപിക്കുന്ന തീയതി മുതല് വിജ്ഞാപനം വന്ന് അഞ്ചുദിവസം വരെ ഇത്തരത്തില് തപാല് വോട്ടിന് അപേക്ഷിക്കാം.\nഇത്തരത്തില് തപാല് വോട്ട് അനുവദിക്കുന്നവരുടെ പ്രത്യേക പട്ടിക ബൂത്തടിസ്ഥാനത്തില് വരണാധികാരി തയാറാക്കും. ഉദ്യോഗസ്ഥരുടെ പ്രത്യേക ടീം വീടുകളില് ഇവ നല്‍കും. ടീമില് രണ്ടു പോളിംഗ് ഓഫീസര്‍മാര്, ഒരു പൊലീസ് സെക്യൂരിറ്റി, ഒരു വീഡിയോഗ്രാഫര് എന്നിവരുണ്ടാകും. ഇവര് ബാലറ്റ് നല്‍കാന് പോകുന്ന സമയക്രമം സ്ഥാനാര്‍ഥികളെ മുന്‍കൂട്ടി അറിയിക്കും. ഇതുപ്രകാരം സ്ഥാനാര്‍ഥികളുടെ പ്രതിനിധികള്‍ക്കും സ്ഥലത്ത് എത്താനാകും.\nവോട്ടെടുപ്പും അനുബന്ധ പ്രവര്‍ത്തനങ്ങളും സമാധാനപരമായി നടത്താനുള്ള എല്ലാ പിന്തുണയും രാഷ്ട്രീയ കക്ഷികളോട് മുഖ്യതെരഞ്ഞെടുപ്പ് ഓഫീസര് അഭ്യര്‍ഥിച്ചു. കോവിഡ് മാനദണ്ഡങ്ങള് പാലിച്ചില്ലെങ്കില് ശക്തമായ നടപടി സ്വീകരിക്കുമെന്നും അദ്ദേഹം ഓര്‍മിപ്പിച്ചു.\nകള്ളവോട്ട് തടയാന് എല്ലാ സ്ഥലങ്ങളിലും പോളിംഗ് ഏജന്റുമാര് ഉണ്ടെന്ന് രാഷ്ട്രീയ കക്ഷികള് ഉറപ്പാക്കണമെന്ന് മുഖ്യ തെരഞ്ഞെടുപ്പ് ഓഫീസര് പറഞ്ഞു. വോട്ടിംഗിന് സാമൂഹ്യ അകലം പാലിക്കാന് ആറടി അകലത്തില് ജനങ്ങളെ ക്രമീകരിച്ചുള്ള ക്യൂ ഒരുക്കണം.\nനാമനിര്‍ദേശപത്രിക സമര്‍പ്പിക്കുന്നതിനൊപ്പം കുറ്റകൃത്യങ്ങളുടെയും കേസുകളുടെയും വിവരങ്ങളും സ്ഥാനാര്‍ഥികള് സമര്‍പ്പിക്കണം. ഇക്കാര്യങ്ങള് മൂന്നുതവണ സ്ഥാനാര്‍ഥികള് മാധ്യമങ്ങളിലൂടെ പരസ്യപ്പെടുത്തുകയും വേണം. ഇത്തവണമുതല് കുറ്റകൃത്യങ്ങളിലോ കേസുകളിലോ ഉള്‍പ്പെട്ട സ്ഥാനാര്‍ഥികളെയാണ് മല്‍സരിപ്പിക്കുന്നതെങ്കില് എന്തുകൊണ്ടു മറ്റ് സ്ഥാനാര്‍ഥിയെ കണ്ടുപിടിക്കാനായില്ല എന്ന വിശദീകരണം കൂടി രാഷ്ട്രീയകക്ഷികള് നല്‍കേണ്ടിവരുമെന്നും മുഖ്യ തെരഞ്ഞെടുപ്പ് ഓഫീസര് അറിയിച്ചു. പത്രിക സമര്‍പ്പിക്കുന്നതിന് ഒപ്പം തന്നെ ഇതും സമര്‍പ്പിക്കേണ്ടിവരും.\nകോവിഡ് സാഹചര്യത്തില് ഒരു ബൂത്തില് പരമാവധി 1000 വോട്ടര്‍മാരാണുണ്ടാവുക. ആയിരത്തിലധികം വോട്ടര്‍മാര് വരുന്ന ബൂത്തുകളില് ഓക്സിലറി പോളിംഗ് സ്റ്റേഷനുകള് പ്രത്യേകമായി ഏര്‍പ്പെടുത്തും. ഇത്തരത്തില് 15,730 അധിക ബൂത്തുകള് വേണ്ടിവരം. ജില്ലാ തലത്തില് ഓക്സിലറി ബൂത്തുകള് വേണ്ടി വരുന്ന സ്ഥലങ്ങളില് ജില്ലാ കലക്ടര്‍മാര് രാഷ്ട്രീയ കക്ഷികളുമായി ചര്‍ച്ച ചെയ്ത് നിലവിലുള്ള ബൂത്തുകളുടെ അടുത്തുതന്നെ ഓക്സിലറി ബൂത്തുകളും ഉറപ്പാക്കും.\nതെരഞ്ഞെടുപ്പ് പ്രചാരണത്തോടനുബന്ധിച്ചുള്ള കൊട്ടിക്കലാശം ഒഴിവാക്കുന്നത് സംബന്ധിച്ച അഭിപ്രായവും മുഖ്യ തെരഞ്ഞെടുപ്പ് ഓഫീസര് തേടി. അദ്ദേഹത്തിന്റെ നിര്‍ദേശത്തോടെ പൊതുവില് അനുകൂലമായാണ് രാഷ്ട്രീയകക്ഷികള് പ്രതികരിച്ചത്. ഇതുസംബന്ധിച്ച് ഒരാഴ്ചയ്ക്കകം രേഖാമൂലം അഭിപ്രായം അറിയിക്കാന് രാഷ്ട്രീയപാര്‍ട്ടികളോട് അദ്ദേഹം നിര്‍ദേശിച്ചു.\nതെരഞ്ഞെടുപ്പ് കമ്മീഷന്റെ കോവിഡ് മാര്‍ഗനിര്‍ദേശങ്ങള് രാഷ്ട്രീയകക്ഷികള്‍ക്ക് നല്‍കി. രാഷ്ട്രീയപാര്‍ട്ടികള്‍ക്ക് വോട്ടര്‍പട്ടിക സംബന്ധിച്ചും തെരഞ്ഞെടുപ്പുമായി ബന്ധപ്പെട്ട മറ്റു പരാതികളും ഉണ്ടെങ്കില് രേഖാമൂലം നല്‍കാന് അദ്ദേഹം നിര്‍ദേശിച്ചു. കേന്ദ്ര തെരഞ്ഞെടുപ്പ് കമ്മീഷന്റെ സംഘം കേരളത്തിലെത്തുമ്പോള് കൂടുതല് കാര്യങ്ങള് രാഷ്ട്രീയകക്ഷികളുമായി ചര്‍ച്ച നടത്തുമെന്നും അദ്ദേഹം അറിയിച്ചു.\nനിര്‍ദേശങ്ങള് പത്രിക നിയമസഭ തെരഞ്ഞെടുപ്പ് മുഖ്യ തെരഞ്ഞെടുപ്പ് ഓഫീസര് ഓണ്‍ലൈന് വഴി


മാർക്ക് തട്ടിപ്പ് : കേരള സർവകലാശാല പരീക്ഷ വിഭാഗത്തിലെ പാസ്‌വേഡുകള് ബ്ലോക്ക് ചെയ്തു; സർട്ടിഫിക്കറ്റ് വിതരണം നിലച്ചു – Jaihind TV\nമാർക്ക് തട്ടിപ്പ് : കേരള സർവകലാശാല പരീക്ഷ വിഭാഗത്തിലെ പാസ്‌വേഡുകള് ബ്ലോക്ക് ചെയ്തു; സർട്ടിഫിക്കറ്റ് വിതരണം നിലച്ചു\nകേരള സർവകലാശാലയിൽ മാർക്ക് തട്ടിപ്പ് പുറത്തായതോടെ സർവകലാശാല പരീക്ഷ വിഭാഗത്തിലുള്ള മുഴുവൻ പാസ്‌വേഡുകളും ബ്ലോക്ക് ചെയ്തു. ഇതോടെ സർവകലാശാലയിലെ സർട്ടിഫിക്കറ്റ് വിതരണവും നിലച്ചു. ഐ.ടി സെല്ലിൽ പ്രത്യേക കമ്പ്യൂട്ടർ വൈദഗ്ധ്യം ഇല്ലാത്തവർ ചുമതല ഏറ്റെടുത്ത ശേഷമാണ് തിരിമറി വ്യാപകമായതെന്ന ആക്ഷേപവും ശക്തമാണ്.\nകേരള സർവകലാശാലയിലെ കമ്പ്യൂട്ടർ ശൃംഖലയിൽ കടന്നു കയറിയുള്ള മോഡറേഷൻ മാർക്ക് തട്ടിപ്പ് പുറത്തു വന്നതോടെ സർവകലാശാല പരീക്ഷ വിഭാഗത്തിലുള്ള എല്ലാ പാസ്‌വേഡുകളും മറ്റുകയായിരുന്നു. ഇതോടെ കേരള സർവകലാശാലയിൽ സർട്ടിഫിക്കറ്റുകളും മാർക്ക് ലിസ്റ്റുകളും അടിയന്തരമായി ആവശ്യമുള്ള ആളുകൾ പ്രതിസന്ധിയിലായിരിക്കുകയാണ്. പരീക്ഷ വിഭാഗത്തിലുള്ള എല്ലാ പാസ്‌വേഡുകളും ബ്ലോക്ക് ചെയ്തതിനെത്തുടർന്നാണ് സർട്ടിഫിക്കറ്റ് വിതരണം മുടങ്ങിയത്.\nമാർക്ക് തട്ടിപ്പിൽ അന്വേഷണം നടത്തുന്നതിന്‍റെ പേരിൽ എല്ലാ പാസ്‌വേഡുകളും ബ്ലോക്ക് ചെയ്യുന്നത് അനാവശ്യമാണെന്ന് ബ്രാഞ്ച് മേധാവികൾ പറയുന്നു. മാന്വലായി സർട്ടിഫിക്കറ്റുകൾ തയ്യാറാക്കുവാൻ ഇപ്പോൾ സാധ്യമല്ല. പരീക്ഷാ കൺട്രോളറും വിഷയത്തിൽ ഒന്നും ചെയ്യാൻ സാധിക്കില്ലെന്ന് വ്യക്തമാക്കി.\n2017ൽ രൂപീകരിച്ച ഐ ടി സെല്ലിൽ പ്രത്യേക കമ്പ്യൂട്ടർ വൈദഗ്ധ്യം ഇല്ലാത്തവർ ചുമതല ഏറ്റെടുത്ത ശേഷമാണ് കൃത്രിമങ്ങൾ അരങ്ങേറിയതെന്ന് പരീക്ഷ വിഭാഗത്തിലെ ജീവനക്കാർ പറയുന്നു. ജീവനക്കാർക്ക് നൽകുന്ന പാസ്‌വേഡ് സ്ഥലം മാറ്റപ്പെടുമ്പോൾ പ്രാബല്യത്തിൽ ഇല്ലാതാക്കേണ്ടതും പകരം പുതിയ പാസ്സ്‌വേർഡ് നൽകേണ്ടതും ഈ സെല്ലിന്‍റെ ചുമതലയാണ്. എന്നാൽ ഇക്കാര്യം ഉദ്യോഗസ്ഥർ ആരും തന്നെ ശ്രദ്ധയിൽപ്പെടുത്തിയില്ലെന്ന ആക്ഷേപമുണ്ട്. 70 ഓളം പഴയ പാസ്സ്‌വേർഡ്‌കൾ ഉപയോഗിച്ചാണ് പരീക്ഷ വിഭാഗത്തിൽ മാർക്ക് രേഖകളിൽ കൃത്രിമം നടത്തിയിട്ടുള്ളത്.\nകേരള സർവ്വകലാശാല ഉത്തരക്കടലാസുകൾ കത്തിനശിച്ച സംഭവത്തിൽ വിജിലൻസ്...\nകോവിഡ് മാർഗനിർദേശം ലംഘിച്ച് കേരള സര്‍വകലാശാല ആസ്ഥാനത്ത്...\nമോഡറേഷന് ക്രമക്കേട് : അധിക മാർക്ക് നേടിയ...\nഒരേ സമയം രണ്ട് കോഴ്‌സിന് പഠനം; ഹാജരില്ലെങ്കിലും...\nഡിഗ്രി, പിജി, ക്ലാസ്സുകളിലേക്കുള്ള സ്‌പോട്ട് പ്രവേശനം ഈ...\nമന്ത്രിപത്നിയുടെ രാജികൊണ്ട് പ്രശ്നം അവസാനിക്കുന്നില്ല


Thursday 15 March 2018 4:20 am IST\nകോട്ടയം: ഏപ്രില് 22ന് കോട്ടയം ബസേലിയസ് കോളേജ് മൈതാനിയില് നടക്കുന്ന ജന്മഭൂമി ദൃശ്യം-2018 ടെലിവിഷന് അവാര്‍ഡ് നൈറ്റിനുള്ള സ്വാഗതസംഘം രൂപീകരിച്ചു. പ്രശസ്ത ചലച്ചിത്രതാരം ബാബു നമ്പൂതിരി ചെയര്‍മാനും ബാബു കൃഷ്ണകല ജനറല് കണ്‍വീനറുമായി 101 അംഗ സമിതിയാണ് രൂപീകരിച്ചത്. കോട്ടയം പ്രസ്‌ക്ലബ്ബ് ഹാളില് നടന്ന ചടങ്ങില് ജന്മഭൂമി ഡയറക്ടര് ഏറ്റുമാനൂര് രാധാകൃഷ്ണന് അധ്യക്ഷനായി. ആര്‍എസ്എസ് പ്രാന്ത കാര്യകാരി സദസ്യന് അഡ്വ. എന്. ശങ്കര് റാം ഉദ്ഘാടനം ചെയ്തു.\nബാബു നമ്പൂതിരി, ജന്മഭൂമി ജനറല് മാനേജര് കെ.ബി. ശ്രീകുമാര്, റസിഡന്റ് എഡിറ്റര് കെ.എന്.ആര്. നമ്പൂതിരി, യൂണിറ്റ് മാനേജര് എം.വി. ഉണ്ണികൃഷ്ണന്, എം.ആര്. അനില്‍കുമാര്, എസ്. പത്മഭൂഷണ് എന്നിവര് സംസാരിച്ചു. ജന്മഭൂമി പത്രത്തിലൂടെയും ഓണ്‍ലൈനിലൂടെയും ഇപ്പോള് നടക്കുന്ന ഗാലപ്പ് പോളിന്റെ അടിസ്ഥാനത്തില് വിദഗ്ധ ജൂറിയാണ് അവാര്‍ഡ് ജേതാക്കളെ തെരഞ്ഞെടുക്കുന്നത്. മലയാളത്തിലെ എല്ലാ ചാനലുകളിലെയും പ്രോഗ്രാമുകളെ അടിസ്ഥാനമാക്കിയാണ് അവാര്‍ഡ് നിര്‍ണ്ണയിക്കുന്നത്.\nജന്മഭൂമി മുന്നേറ്റത്തിന്റെ പാതയില്: അഡ്വ: എന്. ശങ്കര്‍റാം\nസി.ബി. സോമനെ അനുസ്മരിച്ചു


ഇവ വൃത്തിയാക്കാന് മറക്കരുതേ.... | Things In Your House That Should Be Cleaned More Often - Malayalam BoldSky\n» ഇവ വൃത്തിയാക്കാന് മറക്കരുതേ....\nഇവ വൃത്തിയാക്കാന് മറക്കരുതേ....\nPublished: Thursday, January 15, 2015, 12:43 [IST]\nവൃത്തിയാക്കല് നിസ്സാര കാര്യമല്ല. ഒരിക്കലും അവസാനിക്കാത്ത വീട്ടുജോലികളില് ഒന്നാണിത്. കക്കൂസ്, അടുക്കള പോലെ വീട്ടിലെ പ്രധാന ഭാഗങ്ങള് പതിവായി നിങ്ങള് വൃത്തിയാക്കുമായിരിക്കും എന്നാല് വൃത്തിയാക്കാന് മറക്കുന്ന ചില കാര്യങ്ങളുണ്ട്.\n1. മെത്ത ഉറകള്\nവിരുപ്പുകള് നിങ്ങള് പതിവായി കഴുകുമായിരിക്കും . എന്നാല് പലരും പലപ്പോഴും മെത്ത ഉറകള് കഴുകാന് മറക്കും.\n2. വാഷര് ,ഡ്രയര്\nവസ്‌ത്രങ്ങള് കഴുകുമ്പോള് ഡിറ്റര്‍ജന്റുകള് ഉപയോഗിക്കുന്നതിനാല് വാഷറും ഡ്രയറും വൃത്തിയായിരിക്കുമെന്ന് നിങ്ങള് കരുതുന്നുണ്ടാവും. ശരിയാണ് ഇത് ഭയങ്കരമായി വൃത്തികേടായിരിക്കില്ല, എന്നാല്, നിങ്ങള്‍ക്ക് നിങ്ങളുടെ വാഷറും ഡ്രയറും ശരിയായ രൂപത്തില് ഇരിക്കണമെന്ന് ആഗ്രഹമുണ്ടെങ്കില് എല്ലാ മൂന്ന് മാസം കൂടുമ്പോഴും വൃത്തിയാക്കണം.\nരാസവസ്‌തുക്കള് കൊണ്ട് വൃത്തായാക്കാം എന്നാല് കുറച്ച് നാളുകള്‍ക്കം ഇവ പൈപ്പുകളെയും സിങ്കിനെയും നശിപ്പിക്കും. ഒന്നു കൂടി പരിസ്ഥിതി സൗഹൃദമായ മാര്‍ഗ്ഗമെന്ന നിലയില് അര കപ്പ് ബേക്കിങ് സോഡ വിതറി അരകപ്പ് വിനാഗിരിയും നാരങ്ങ നീരും ഉപയോഗിച്ച് കഴുകുക. അഴുക്ക് ഇളകുന്നതിനായി അല്‍പ നേരം കാത്തിരുന്നതിന് ശേഷം ചൂട് വെള്ളം കൊണ്ട് കഴുകി കളയുക.\nനിങ്ങള് പതിവായി കിടക്ക വിരി വൃത്തിയാക്കാറുണ്ടാകും എന്ന് കരുതുന്നു. കാര്യങ്ങള് എളുപ്പമാക്കുന്നതിന് , ഒരു കിടക്ക വിരി അധികം കരുതുക. അങ്ങനെയെങ്കില് കിടക്കുന്നതിന് തൊട്ടു മുമ്പ് കിടക്ക ശരിയാക്കാന് വിഷമിക്കേണ്ടി വരില്ല.\n5. ബാത്‌റൂമിലെ ചവിട്ടി\nഎല്ലാ ദിവസവും ഉപയോഗിക്കുന്നതും എന്നാല് വൃത്തിയാക്കാന് പലപ്പോഴും മറന്നുപോകുന്നതുമായ വസ്‌തുക്കളില് ഒന്നാണിത്. എല്ലാ ദിവസവും ഇതില് അടിഞ്ഞു കൂടുന്ന ചെളിയും അണുക്കളും എത്രയാണന്ന് ചിന്തിച്ചു നോക്കുക. ഇവ നല്ല ചൂട് വെള്ളത്തില് കഴുകുക. അഴുക്ക് ചുരണ്ടി കളയാന് ഇത് സഹായിക്കും . പിന്നീട് നന്നായി ഉണക്കി എടുക്കുക. അഴുക്കുകള് കളയുന്നതിന് ബ്രഷ് ഉപയോഗിച്ചും വൃത്തിയാക്കുക.\n6. മേക് അപ് ബ്രഷ്\nഒട്ടേറെ അവശേഷിപ്പുകളുമായി മേക് അപ് ബ്രഷുകള് സ്ഥിരമായി മേക് അപ് ബാഗിന്റെ അടിയില് ഇരുന്നാല് , മുഖക്കുരുവും മറ്റും ആളുകള്‍ക്ക് ഉണ്ടാകുന്നതില് അതിശയിക്കേണ്ടതില്ല. ഇവ ഉപയോഗിക്കുന്നതിലൂടെ എണ്ണ, ചെളി, ബാക്ടീരിയ എന്നിവയെ വീണ്ടും ചര്‍മ്മത്തിലേക്ക് കൊണ്ടുവരികയാണ് ചെയ്യുക. ചൂട് വെള്ളവും ബേബി ഷാമ്പുവും ഉപയോഗിച്ച് ഇവ കഴുകി വൃത്തിയാക്കാം. ഇത് നിങ്ങളുടെ ബ്രഷുകള്‍ക്ക് പുതു ജീവന് നല്‍കും.\nകാര്‍പെറ്റിലെ അഴുക്കുകളെ കുറിച്ച് ഓര്‍ത്താല് തന്നെ ഛര്‍ദ്ദിക്കാന് വരും. ചെരുപ്പിലെ അഴുക്ക്, ബാക്ടീരിയ, നായ രോമം ഇങ്ങനെ നീളും കാര്‍പെറ്റില് കാണപ്പെടുന്നവയുടെ പട്ടിക. നിങ്ങളുടെ ചെറിയ കുട്ടികള് കാര്‍പെറ്റില് നിന്ന് എന്തെല്ലാം കണ്ടെത്താന് ശ്രമിക്കാറുണ്ടെന്ന് ഓര്‍ക്കുക.\nവാക്വം ക്ലീനര് ഉപയോഗിച്ച് ആദ്യം വൃത്തിയാക്കുക. കാര്‍പെറ്റിലെ എല്ലാ പൊടിയും അഴുക്കും വലിച്ചെടുക്കാന് ഇത് സഹായിക്കും. അതിന് ശേഷം നല്ല ചൂടു വെള്ളം ഉപയോഗിച്ച് ആവി ഏല്‍പ്പിക്കുക. കാര്‍പെറ്റ് വൃത്തിയാക്കുന്നവരുടെ സേവനം വര്‍ഷത്തില് രണ്ട് പ്രാവശ്യമെങ്കിലും തേടുന്നത് നല്ലതാണ്. ഓണ്‍ലൈന് വഴി ഇത് കണ്ടെത്താന് കഴിയും. ഇത് വളരെ പ്രയോജനകരമാണ്.\nഅല്ലെങ്കില് കാര്‍പെറ്റില് അടിഞ്ഞ് കൂടുന്ന അഴുക്കുകളാണ് നമ്മള് എല്ലാ ദിവസവും ശ്വാസിക്കേണ്ടി വരിക എന്ന് ഓര്‍ക്കുക.\nവേണ്ട രീതിയില് പലരും സ്വന്തം കംഫര്‍ട്ടര് കഴുകാറില്ല. ശരിയായ രീതിയില് ഇത് ചെയ്യുന്നവര് കുറവായിരിക്കും. കംഫര്‍ട്ടറിന്റെ ടാഗില് എഴുതിയിരിക്കുന്ന നിര്‍ദ്ദേശങ്ങള് വായിച്ചു നോക്കിയിട്ട് ചെയ്യുക. അല്ലെങ്കില് വര്‍ഷത്തില് ഒരിക്കില് നന്നായി വൃത്തിയാക്കുന്നതിനായി ഡ്രൈ ക്ലീനിങ്ങിനായി കൊടുക്കുക.\nആഴ്‌ചയില് ഒരിക്കെലെങ്കിലും സോഫയും കുഷ്യനുകളും വാക്വം ക്ലീനറുകള് ഉപയോഗിച്ച് വൃത്തിയാക്കണം. കുഷ്യന്റെ അടിയും വൃത്തിയാക്കണം. സോഫയ്‌ക്ക് നാശം ഉണ്ടാക്കാത്ത ക്ലീന്‍സര് വേണം ഉപയോഗിക്കാന്.\nപനി, ചുമ , ജലദോഷ കാലങ്ങളില് വാതില്‍പ്പിടികള് ഇടയ്‌ക്കിടെ വൃത്തിയാക്കാന് മറക്കരുത്. അണുനശീകരണ വൈപ്പുകള് ഉപയോഗിച്ച് തുടച്ച് വൃത്തിയാക്കാം.\nവീട്ടില് ഏറ്റവും കൂടുതല് ഉപയോഗിക്കുന്ന വസ്‌തുക്കളില് ഒന്ന് ഫോണ് ആയിരിക്കും . എന്നാല് ഏറ്റവും കുറവ് വൃത്തിയാക്കുന്നതും ഇത് തന്നെയായിരിക്കും. അണുനശീകരണ വൈപ്പുകള് ഉപയോഗിച്ച് എളുപ്പം വൃത്തിയാക്കാം. മദ്യത്തില് മുക്കിയ പഞ്ഞി കൊണ്ട് തുടച്ച് നമ്പരുകളുടെ ഇടയും ഫോണ് കേസും മറ്റും വൃത്തിയാക്കാം.\n12. റിമോട്ട് കണ്‍ട്രോള്\nഎല്ലാ ദിവസവും ഉപയോഗിക്കുന്നതും എന്നാല് എല്ലായ്‌പ്പോഴും വൃത്തിയാക്കാന് മറക്കുന്നതുമായ മറ്റൊന്ന് റിമോട്ട് ആണ്. ഇത് അണുവിമുക്തമാക്കാന് മദ്യത്തില് മുക്കിയ പഞ്ഞിയോ അല്ലെങ്കില് അണുനശീകരണ വൈപ്പുകളോ ഉപയോഗിച്ച് തുടയ്‌ക്കുക. കുട്ടികളും മറ്റും സുഖമില്ലാതെ ഇരിക്കുമ്പോള് ടിവി കാണുന്നുണ്ടെങ്കില് ഉറപ്പായും റിമോട്ട് വൃത്തിയാക്കണം.\nThings In Your House That Should Be Cleaned More Often\nHere are some things that should be cleaned more often. Read more to know,\nStory first published: Thursday, January 15, 2015, 12:43 [IST]


Nee Mazhavillu Polen Song Teaser: പ്രിയ വാര്യർ ഇനി ഗായികയും; ഞെട്ടിച്ച് 'ഫൈനൽസി'ലെ പാട്ട് ടീസർ - priya prakash varrier steps into playback singing; nee mazhavillu polen song teaser is out from the movie finals music done by kailas menon | Samayam Malayalam\npriya prakash varrier steps into playback singing; nee mazhavillu polen song teaser is out from the movie finals music done by kailas menon\nSamayam Malayalam | Updated: 19 Jun 2019, 08:12:00 PM\nതീവണ്ടിയിലെ ജീവാംശമായ് എന്ന് തുടങ്ങുന്ന ബമ്പര്‍ഹിറ്റ് ഗാനം ഒരുക്കിയ കൈലാസ് മേനോൻ ഒരുക്കിയ ഗാനമാണ് പ്രിയ പാടിയിരിക്കുന്നത്. പ്രശസ്ത ഗായകനായ നരേഷ് അയ്യര്‍ക്കൊപ്പം ഡ്യുവറ്റ് പാടിയാണ് പ്രിയ പിന്നണി ഗാനരംഗത്തേയ്ക്ക് ചുവടുവെക്കുന്നത്.\nഒറ്റക്കണ്ണിറുക്കലിലൂടെ ലോകമെമ്പാടും വൈറലായ പ്രിയ വാര്യര് പിന്നണിഗാനരംഗത്തേയ്ക്കും ചുവടുവെക്കുന്നു. നടി പാടിയ ആദ്യഗാനം പുറത്ത് വിട്ടു. രജിഷ നായികയാകുന്ന ഫൈനൽസ് എന്ന ചിത്രത്തിലാണ് പ്രിയ പ്രകാശ് പാടിയിരിക്കുന്നത്. തീവണ്ടിയിലെ ജീവാംശമായ് എന്ന് തുടങ്ങുന്ന ബമ്പര്‍ഹിറ്റ് ഗാനം ഒരുക്കിയ കൈലാസ് മേനോൻ ഒരുക്കിയ ഗാനമാണ് പ്രിയ പാടിയിരിക്കുന്നത്. പ്രശസ്ത ഗായകനായ നരേഷ് അയ്യര്‍ക്കൊപ്പം ഡ്യുവറ്റ് പാടിയാണ് പ്രിയ പിന്നണി ഗാനരംഗത്തേയ്ക്ക് ചുവടുവെക്കുന്നത്. ഗാനത്തിൻ്റെ ടീസര് പുറത്ത് വിട്ടിരിക്കുകയാണിപ്പോൾ. നീ മഴവില്ലു പോലെൻ എന്ന് തുടങ്ങുന്ന ഗാനമാണ് പ്രിയ പാടിയിരിക്കുന്നത്.\n'അനുരാഗ കരിക്കിൻ വെള്ളം' എന്ന ഒറ്റ ചിത്രത്തിലൂടെ തന്നെ സംസ്ഥാന സർക്കാരിൻ്റെ മികച്ച നടിക്കുള്ള പുരസ്കാരം സ്വന്തമാക്കിയ രജിഷ വിജയൻ വലിയ ഒരു ഇടവേളയ്ക്ക് ശേഷം തിരിച്ചെത്തിയത് 'ജൂൺ' എന്ന ചിത്രത്തിലൂടെയായിരുന്നു. അതിന് ശേഷം നടി അഭിനയിക്കുന്ന ചിത്രമാണിത്. ഫൈനൽസ് എന്ന് പേരിട്ടിരിക്കുന്ന ചിത്രത്തിൽ ഒളിംപിക്സിന് തയ്യാറെടുക്കുന്ന ഒരു സൈക്ലിസ്റ്റിൻ്റെ വേഷത്തിലാണ് രജിഷ എത്തുന്നത്. ചിത്രത്തിന്‍റെ ഫസ്റ്റ് ലുക്ക് ഏറെ വൈറലായിരുന്നു.\nനവാഗതനായ പി ആർ അരുൺ ആണ് ഈ ചിത്രത്തിൻ്റെ രചനയും സംവിധാനവും നിർവഹിക്കുന്നത്. നടി മുത്തുമണിയുടെ ഭർത്താവാണ് പി ആർ അരുൺ. ചിത്രത്തിൽ സുരാജ് വെഞ്ഞാറമ്മൂടാണ് മറ്റൊരു കഥാപാത്രത്തെ അവതരിപ്പിക്കുന്നത്. നിരഞ്ജ് ആണ് നായകൻ. മണിയൻ പിള്ള രാജുവും പ്രജീവും ചേർന്നാണ് ചിത്രം നിർമ്മിക്കുന്നത്. മലയാള സിനിമയിലെ മികച്ച സ്പോർട്സ് ചിത്രങ്ങളിൽ ഒന്നായി മാറാൻ തയ്യാറെടുക്കുകയാണ് ഫൈനൽസ്.\nഒമര് ലുലു സംവിധാനം ചെയ്ത ഒരു അഡാറ് ലവ് എന്ന ചിത്രത്തിലെ ഗാനത്തിലൂടെ പ്രശസ്തയായ നടി ഇപ്പോൾ ബോളിവുഡ് രംഗത്തേയ്ക്ക് പ്രവേശിക്കാനൊരുങ്ങുകയാണ്. ശ്രീദേവി ബംഗ്ലാവ് എന്ന ചിത്രത്തിനു പിന്നാലെ മറ്റൊരു ബോളിവുഡ് ചിത്രത്തിലും അഭിനയിക്കുകയാണ് പ്രിയ വാര്യര് ഇപ്പോൾ.\nകാക്കി നിക്കര് ധരിച്ച് പ്രിയങ്ക; ആര്‍എസ്എസ് യോഗം കഴിഞ്ഞു വരുന്നോയെന്ന് ട്രോള്‍ആര്‍ട്ടിക്കിള് ഷോ\npriya prakash varrier Nee Mazhavillu Polen Song Teaser Naresh Iyer Kailas Menon finals movie\nWeb Title : priya prakash varrier steps into playback singing; nee mazhavillu polen song teaser is out from the movie finals music done by kailas menon\nMalayalam Songsജാതിക്കാത്തോട്ടത്തിന് ഒരു വയസ്സ്; ജെയ്സനൊപ്പമുള്ള ഓർമ്മച്ചിത്രവുമായി അനശ്വര!\nErnakulam15 പേർക്ക് കൊവിഡ്; എറണാകുളത്ത്5പേർക്ക് സമ്പർക്കം വഴി രോഗം\nKannurസമൂഹവ്യാപന ഭീതിയിൽ കണ്ണൂർ; 44 പേര്‍ക്ക് കൂടി കൊവിഡ്, ഡിഎസ്‌സി ജീവനക്കാര്‍ക്ക് രോഗം\nCinema News'ലൂസിഫര്' തെലുങ്ക് പതിപ്പിൽ 'ബോബി' ആകാനില്ലെന്ന് വിവേക്; പകരം നറുക്ക് വീണത് ഈ താരത്തിന്?


പ്ലസ് വൺ: മലപ്പുറമടക്കം ചില ജില്ലകളില് 26481 സീറ്റ് കുറവെന്ന് മന്ത്രി ശിവന്‍കുട്ടി; കണക്ക് തെറ്റെന്ന് ഡോ. എം.കെ. മുനീർ | Plus One: Minister Sivankutty says 26481 seats are lacking in some districts including Malappuram | Madhyamam\ndate_range3Aug 2021 8:14 AM GMT\nപ്ലസ് വൺ: മലപ്പുറമടക്കം ചില ജില്ലകളില് 26481 സീറ്റ് കുറവെന്ന് മന്ത്രി ശിവന്‍കുട്ടി; കണക്ക് തെറ്റെന്ന് ഡോ. എം.കെ. മുനീർ\nമലപ്പുറത്ത് മാത്രം കാൽലക്ഷത്തിലധികം വിദ്യാർഥികൾക്ക് പ്ലസ് വൺ സീറ്റ് ലഭിക്കില്ല\nതിരുവനന്തപുരം: പ്ലസ് വണ്ണില് 26481 സീറ്റുകള് കുറവുണ്ടെന്ന് വിദ്യാഭ്യാസമന്ത്രി വി. ശിവന്‍കുട്ടി. മലപ്പുറത്തുള്‍പ്പെടെ ചില ജില്ലകളില് സീറ്റ് കുറവാണ്. ചില ജില്ലകളില് സീറ്റ് ഒഴിവുമുണ്ട്. ആഗ്രഹിക്കുന്ന എല്ലാവര്‍ക്കും പ്രവേശനം ഉറപ്പാക്കുമെന്നും മന്ത്രി പറഞ്ഞു. എന്നാൽ, മന്ത്രിയുടെ കണക്കുകള് വസ്തുതാവിരുദ്ധമാണെന്നും യഥാർഥ കണക്ക്ഇതിനേക്കാൾ എത്രയോ അധികം വരുെമന്നും ഡോ. എം.കെ. മുനീർ എം.എൽ.എ ചൂണ്ടിക്കാട്ടി.\nവടക്കൻ ജില്ലകളിലെ പ്ലസ് വൺ സീറ്റുകളിലെ കുറവ് പരിഹരിക്കണമെന്ന് ആവശ്യപ്പെട്ട് നിയമസഭയിൽ പ്രതിപക്ഷം അടിയന്തര പ്രമേയത്തിന് അനുമതി തേടിയിരുന്നു. സീറ്റിന്‍റെ കാര്യത്തിൽ വിദ്യാർഥികളും രക്ഷിതാക്കളും കടുത്ത ആശങ്കയിലാണെന്ന് എം.കെ. മുനീർ ചൂണ്ടിക്കാട്ടി. വിഷയത്തിൽ മുഖ്യമന്ത്രി ഇടപെടണമെന്ന് പ്രതിപക്ഷം ആവശ്യപ്പെട്ടു. കുട്ടികളുടെ തുടര് പഠനത്തിന്‍റെ ചിറകരിയരുത്. സാധാരണ വാര്‍ഷിക സീറ്റ് വര്‍ധനകൊണ്ട് പ്രശ്നം പരിഹരിക്കാനാകില്ലെന്നും അദ്ദേഹം പറഞ്ഞു.\nമലപ്പുറത്ത് മാത്രം കാൽലക്ഷത്തിലധികം വിദ്യാർഥികൾക്ക് പ്ലസ് വൺ സീറ്റ് ലഭിക്കില്ലെന്നാണ് കണക്കുകൾ സൂചിപ്പിക്കുന്നത്. 75,554 പേർ എസ്.എസ്.എൽ.സിയിൽനിന്ന് ഉപരിപഠനത്തിന് യോഗ്യത നേടിയ ജില്ലയിൽ ആനുപാതിക സീറ്റ് വർധന കൂടി ചേർത്താൽ അരലക്ഷത്തിൽപരം പേർക്ക് മാത്രമാണ് അവസരം ലഭിക്കുക. സി.ബി.എസ്.ഇ ഉൾപ്പെടെ മറ്റു സിലബസുകളിലുള്ളവർ വേറെയുമുണ്ട്. ഇതര ജില്ലകളിൽ പരീക്ഷയെഴുതിയവരും വിദേശത്തുനിന്നും ഇതര സംസ്ഥാനങ്ങളിൽനിന്നും തിരിച്ചെത്തിയവർ കൂടിയാവുമ്പോൾ പത്താം ക്ലാസ് കഴിഞ്ഞവരുടെ എണ്ണം ജില്ലയിൽ 80,000 കടക്കും.\nജില്ലയിൽ സർക്കാർ^എയ്ഡഡ് മേഖലയിൽ നോൺ മെറിറ്റിലടക്കം നിലിവിലുള്ളത് 41,950 സീറ്റുകളാണ്. 20 ശതമാനം സീറ്റ് വര്‍ധനയിൽ സര്‍ക്കാര് 452, എയ്ഡഡ് തലത്തില് 387 ബാച്ചുകളിലായി ആകെ 839 ബാച്ചുകളില് 10 സീറ്റുകള് വീതം അധികമായി ലഭിക്കും. ആകെ വര്‍ധിക്കുക 8,390 സീറ്റുകൾ വർധിക്കും. സ്പോർട്സ് േക്വാട്ട ഉൾപ്പെടെ ചേർത്താൽ 50,340 വിദ്യാർഥികൾക്ക് പ്ലസ് വൺ പ്രവേശനം ലഭിക്കും. ഇത്തവണ 76,014 കുട്ടികള് എസ്.എസ്.എല്.സി പരീക്ഷ എഴുതിയതില് 75,554 പേരാണ് ഉപരിപഠനത്തിന് യോഗ്യത നേടിയത്.\nഅടുത്ത ഘട്ടത്തിൽ 10 ശതമാനം സീറ്റ് വർധന വരുത്തിയാലും 4195 പേർക്ക് കൂടിയേ അവസരമുണ്ടാവൂ. ഇതിന് എയ്ഡഡ് സ്കൂളുകൾ തയാറാവുകയും വേണം. 20 ശതമാനം സീറ്റ് വർധനയോടെ ഇപ്പോൾ തന്നെ ഓരോ ക്ലാസിലും 60 പേരായി. 10 ശതമാനം സീറ്റ് കൂടി വർധിപ്പിച്ചാൽ 65 ആയി ഉയരും. എങ്ങനെ നോക്കിയാലും കാൽലക്ഷത്തിലധികം പേർ ഓപൺ സ്കൂളുകളെയും മറ്റു ഉപരിപഠന സാധ്യതകളെയും ആശ്രയിക്കേണ്ടി വരും. സർക്കാർ ഹൈസ്കൂളുകൾ ഹയർ സെക്കൻഡറിയാക്കി ഉയർത്തുകയും ബാച്ചുകൾ അനുവദിക്കുകയുമാണ് പരിഹാരം.\nഅതേസമയം, ഉപരിപഠനത്തിന് താൽപര്യമുള്ള എല്ലാ വിദ്യാർഥികൾക്കും അവസരം നൽകുമെന് വിദ്യാഭ്യാസ മന്ത്രി വി. ശിവൻകുട്ടി സഭയെ അറിയിച്ചു. ഒന്നും രണ്ടും അലോട്ട്മെന്‍റ് കഴിയുമ്പോൾ എല്ലാവരുടെയും ആശങ്ക തീരുമെന്നും മന്ത്രി വ്യക്തമാക്കി. ജില്ലകളിൽ സീറ്റുകൾ റീ അറേഞ്ച്മെന്‍റ് നടത്താൻ ആലോചനയുണ്ട്. ഏത് വിഷയത്തിനാണോ സീറ്റ് കുറവ് എന്ന് പരിശോധിച്ചാണ് റീ അറേജ്മെന്‍റ് നടത്തുക. വിദ്യാർഥികൾക്ക് ആശങ്ക വേണ്ടെന്നും മന്ത്രി പറഞ്ഞു. അടിയന്തര പ്രമേയം അവതരിപ്പിക്കാൻ അനുമതി നിഷേധിച്ചതിൽ പ്രതിഷേധിച്ച് പ്രതിപക്ഷം സഭയിൽ നിന്ന് ഇറങ്ങിപ്പോയി.\nTAGS:Plus One Seat Shortage Plus One Adjournment Motion Kerala Assembly\nNews Summary - Plus One: Minister Sivankutty says 26481 seats are lacking in some districts including Malappuram


വാക്സിന് എടുത്താലും മാസ്‌ക് ധരിക്കണം- ഡോ. ജേക്കബ് ജോണ് | Covid 19 Vaccive| Covishield| Dr. Jacob John| Virologist\nവാക്സിന് എടുത്താലും മാസ്‌ക് ധരിക്കണം- ഡോ. ജേക്കബ് ജോണ്\nJan 13, 2021, 11:19 AM IST\nവാക്സിന് പാര്‍ശ്വഫലമുണ്ടാവുന്നുണ്ടോ എന്നറിയാന് കൃത്യമായ നിരീക്ഷണ സംവിധാനം വേണം. വാക്സിന് സ്വീകരിക്കുന്നവരെ ചുരുങ്ങിയത് ഒരു മാസത്തേക്കെങ്കിലും നിരീക്ഷിക്കേണ്ടതുണ്ട്. ഇക്കാലയളവില് ഇവര്‍ക്ക് എന്തെങ്കിലും ആരോഗ്യപ്രശ്നങ്ങളുണ്ടായാല് കൃത്യമായി റിപ്പോര്‍ട്ട് ചെയ്യണം.\nകോഴിക്കോട്: കോവിഡ് 19-നെ പ്രതിരോധിക്കുന്നതിനുള്ള വാക്സിന് എടുത്താലും ഇപ്പോള് സ്വീകരിച്ചിട്ടുള്ള മുന്‍കരുതലുകള് തുടരേണ്ടി വരുമെന്ന് ഐ.സി.എം.ആര്. ഗവേഷണകേന്ദ്രം വൈറോളജി വിഭാഗം മുന് മേധാവി ഡോ. ജേക്കബ് ജോണ് പറഞ്ഞു. ''സമൂഹത്തിന്റെ മൊത്തം സുരക്ഷയ്ക്ക് ഇത് അനിവാര്യമാണ്. വൈറസിനെതിരെയുള്ള പോരാട്ടത്തില് വാക്സിനേഷനിലൂടെ വലിയൊരു മുന്നേറ്റമാണ് നമ്മള് നടത്തുന്നത്. പക്ഷേ, നിലവിലുള്ള മുന്‍കരുതലുകളില് വിട്ടുവീഴ്ച ചെയ്യാനാവില്ല.'' വെല്ലൂരിലെ വീട്ടില്‍നിന്ന് മാതൃഭൂമിഡോട്ട്കോമുമായി സംസാരിക്കുകയായിരുന്നു ഡോ. ജേക്കബ് ജോണ്.\nരാജ്യം വാക്സിനേഷനിലേക്ക് കടക്കുകയാണ്. ഈ ഘട്ടത്തില് പ്രാഥമികമായി ഉയരുന്ന ഒരു ചോദ്യം വാക്‌സിനേഷനു ശേഷവും മാസ്‌ക് ധരിക്കേണ്ടതുണ്ടോ എന്നാണ്?\nമാസ്‌ക് ധരിക്കണം. സോപ്പ് ഉപയോഗിച്ച് കൈകഴുകല്, ശാരീരിക അകലം പാലിക്കല് എന്നിവയും തുടരണം. നമ്മുടെ സ്വന്തം ആവശ്യത്തിനു വേണ്ടി മാത്രമല്ല മാസ്‌ക് ധരിക്കുന്നത്. മറ്റുള്ളവരുടെ സുരക്ഷയ്ക്കും കൂടിയാണ്.\nവാക്സിന് സ്വീകരിക്കുന്ന ഒരാള്‍ക്ക് രോഗം പിടിപെടുന്നതിനോ അയാളില്‍നിന്ന് മറ്റൊരാളിലേക്ക് രോഗം പകരാനോ ഉള്ള സാദ്ധ്യതയുണ്ടോ? ഇല്ലെങ്കില് പിന്നെ എന്തിനാണ് മാസ്‌ക് ധരിക്കുന്നത്?\nഇതില് രണ്ടു പ്രശ്നങ്ങളുണ്ട്. ഒരാള് മാസ്‌ക് ധരിക്കാതിരുന്നാല് അത് സമൂഹത്തിന് ഈ ഘട്ടത്തില് നല്‍കുന്ന സന്ദേശം തെറ്റായിരിക്കും. നിങ്ങള് മാസ്‌ക് ധരിക്കുന്നില്ലെങ്കില് പിന്നെ ഞാനെന്തിനാണ് മാസ്‌ക് ധരിക്കുന്നതെന്ന ധാരണ പരത്താന് അതിടയാക്കും. നിങ്ങള് വാക്സിന് എടുത്തിട്ടുണ്ടോ ഇല്ലയോ എന്ന് എനിക്കറിയില്ലല്ലോ! മറ്റൊരു പ്രധാന കാര്യം, വാക്സിനേഷന് കൊണ്ട് നിങ്ങള് നൂറു ശതമാനം സുരക്ഷിതത്വം കൈവരിക്കുന്നില്ല എന്നതാണ്. ഇപ്പോള് ഇന്ത്യയില് വിതരണം ചെയ്യുന്ന കോവിഷീല്‍ഡ് എന്ന വാക്സിന് 70 ശതമാനം ഫലസിദ്ധിയുണ്ടെന്നാണ് കരുതപ്പെടുന്നത്. കോവിഷീല്‍ഡിന് ഡ്ര്ഗ്സ് കണ്‍ട്രോള് ജനറല് ഒഫ് ഇന്ത്യയുടെ (ഡി.ജി.സി.ഐ.) അടിയന്തര അനുമതിയാണ് ലഭിച്ചിട്ടുള്ളത്. ഈ വാക്സിന്റെ മൂന്നാം ഘട്ട പരീക്ഷണം ഇന്ത്യയില് നടന്നിട്ടില്ല. ഇംഗ്ളണ്ടിലും മറ്റും നടന്ന മൂന്നാം ഘട്ട പരീക്ഷണത്തിന്റെ ഫലങ്ങളുടെ അടിസ്ഥാനത്തിലാണ് ഡി.ജി.സി.ഐ. ഈ അനുമതി നല്‍കിയിട്ടുള്ളത്. വാക്സിന് വില്‍ക്കുന്നതിനുള്ള ലൈസന്‍സല്ല, അടിയന്തരഘട്ടത്തില് നല്‍കുന്നതിനുള്ള അനുമതിയാണ് സിറം ഇന്‍സ്റ്റിറ്റ്യൂട്ടിന് ലഭിച്ചിട്ടുള്ളത്. വാക്സിന്റെ ഫലം നമ്മള് വരുംനാളുകളിലാണ് ശരിക്കും അറിയാന് പോകുന്നത്.\nഅതായത് വാക്സിന് എടുക്കുന്നതുകൊണ്ട് നൂറു ശതമാനം പ്രതിരോധശേഷി കൈവരിച്ചു എന്ന് അവകാശപ്പെടാനാവില്ല. അതുകൊണ്ടു തന്നെ നിലവിലുള്ള മുനകരുതലുകള് തുടരണം എന്നാണ് അര്‍ത്ഥമാക്കുന്നത്?\nഅതെ. സമൂഹത്തിലെ ബഹുഭൂരിപക്ഷവും വാക്സിനേഷന് വിധേയമായിക്കഴിയുമ്പോള് പഠനത്തിനും വിലയിരുത്തലിനും ശേഷം മാത്രമേ മാസ്‌ക് ധരിക്കുന്നത് ഉള്‍പ്പെടെയുള്ള മുന്‍കരുതലുകള് വേണ്ടെന്നുവെയ്ക്കുന്ന കാര്യത്തില് തീരുമാനമെടുക്കാനാവുകയുള്ളു.\nവാക്സിനേഷനുമായി ബന്ധപ്പെട്ട് സ്വീകരിക്കേണ്ട മറ്റു നടപടികള് എന്തൊക്കെയാണ്?\nഎല്ലാവര്‍ക്കും വാക്സിന് ആവശ്യമുണ്ടോ?\nഅടിയന്തരമായി ആവശ്യമുള്ളവര്‍ക്കാണ് ഇപ്പോള് വാക്സിന് നല്‍കുന്നത്. ആരോഗ്യ പരിപാലന മേഖലയില് പ്രവര്‍ത്തിക്കുന്നവര്, പ്രായമേറിയവര്, പ്രമേഹം, രക്താതിസമ്മര്‍ദ്ദം എന്നിവ നേരിടുന്നവര്- ഇവരൊക്കെയാണ് അടിയന്തരമായി വാക്സിന് എടുക്കേണ്ടത്. ഇവരില്‍തന്നെ നേരത്തെ കോവിഡ് 19 ബാധിതരായിട്ടുള്ളവര് അടിയന്തരമായി വാക്സിന് എടുക്കേണ്ടതില്ല. അര്‍ബ്ബുദരോഗികള്, അവയവമാറ്റ ശസ്ത്രക്രിയയ്ക്ക് വിധേയരായിട്ടുള്ളവര്, എച്.ഐ.വി. ബാധിതര് തുടങ്ങിയവര്‍ക്ക് വാക്സിന് എടുക്കാനാവുമോ എന്ന കാര്യത്തില് സര്‍ക്കാര് അടിയന്തരമായി നയം പ്രഖ്യാപിക്കുകയും വേണം. കാരണം ഇവര് സ്ഥിരമായി കഴിക്കുന്ന മരുന്നുകള് പ്രതിരോധശേഷി കുറയ്ക്കുന്നവയാണ്.\nഅമേരിക്കയുടെ നിയുക്ത പ്രസിഡന്റ് ജോ ബൈഡന്, ഇസ്രയേല് പ്രധാനമന്ത്രി നെതന്യാഹു തുടങ്ങിയവര് കോവിഡ് 19 വാക്സിന് എടുത്തു കഴിഞ്ഞു. ഇന്ത്യയില് ഭരണകൂടത്തിന്റെ തലപ്പത്തുള്ളവരും ഇതുപോലെ വാക്സിന് സ്വീകരിച്ച് സമൂഹത്തിന് മാതൃക കാട്ടേണ്ടതല്ലേ?\nതീര്‍ച്ചയായും! ഭരണകൂടത്തിന്റെ തലപ്പത്തുള്ളവര് വാക്സിന് സ്വീകരിക്കുന്നത് സമൂഹത്തിന് മൊത്തത്തില് ആത്മവിശ്വാസം പകരും.\nContent Highlights: Mask is compulsory even after vaccination, says Virologist Dr. Jacob John\n11 നഗരങ്ങളിലേക്ക് ‘കോവാക്സിൻ’ അയച്ചെന്ന് ഭാരത് ബയോടെക്\nവാക്‌സിൻ ഡോസ് ഒന്നിന് 200 മുതൽ 295 രൂപവരെ -ആരോഗ്യമന്ത്രാലയം\nഇന്ത്യൻ വാക്സിൻ കോവാക്‌സിനും അനുമതി നല്‍കാന് വിദഗ്ധ സമിതി ശുപാര്‍ശ\nവാക്‌സിന് വിതരണത്തിന് മുന്നില് ഇസ്രയേല്; 10 ലക്ഷത്തിലധികം പേര്‍ക്ക് വാക്‌സിന് നൽകി


സഭയില് ബഹളം; പ്രതിപക്ഷം ഇറങ്ങിപ്പോയി\nThu Apr 25 2019 15:21:44 GMT+0530 (IST)\nതിരുവനന്തപുരം: നിയമസഭയിലെ കൈയാങ്കളി കേസ് പിന്‍വലിക്കാന് തീരുമാനിച്ചത് പൊതുതാല്‍പര്യം മുന്‍നിര്‍ത്തിയെന്ന് മുഖ്യമന്ത്രി പിണറായി വിജയന്. കേസ് പിന്‍വലിക്കുന്നതില് അനൗചിത്യമില്ല. വി ഡി സതീശന് നല്‍കിയ അടിയന്തര പ്രമേയ നോട്ടീസിന് മറുപടിയായി മുഖ്യമന്ത്രി പറഞ്ഞു. അടിയന്തര പ്രമേയത്തിന് അവതരണാനുമതി നിഷേധിച്ചതില് പ്രതിഷേധിച്ച് പ്രതിപക്ഷം നിയമസഭയില് നിന്നിറങ്ങിപ്പോയി.\nകൈയാങ്കളിയുമായി ബന്ധപ്പെട്ട് കേസ് നല്‍കാന് നിയമസഭയോ സ്പീക്കറോ തീരുമാനിച്ചിട്ടില്ലെന്ന് ചൂണ്ടിക്കാട്ടിയാണ് സര്‍ക്കാര് തീരുമാനത്തെ മുഖ്യമന്ത്രി ന്യായീകരിച്ചത്. നിയമസഭയിലുണ്ടായ കൈയാങ്കളിയില് സപീക്കര്‍ക്ക് ലഭിച്ച മൂന്നു പരാതികളില് ഒന്നു മാത്രമാണ് ഉദ്യോഗസ്ഥര് പോലിസിന് കൈമാറിയത്. ഇക്കാര്യത്തില് തുടക്കം മുതല് തന്നെ വിവേചനമുണ്ട്. ഉദ്യോഗസ്ഥന് നല്‍കിയ പരാതി സഭയുടെ പരാതി ആകില്ല. സഭാ നടപടികള് കോടതിയിലെത്തുന്നത് ജുഡീഷ്യറിയും ലെജിസ്ലേച്ചറും തമ്മിലുള്ള ഏറ്റുമുട്ടലിലേക്ക് നയിക്കുമെന്നും അദ്ദേഹം പറഞ്ഞു. കഴിഞ്ഞ സര്‍ക്കാരാണ് കേസ് പിന്‍വലിക്കാന് നടപടി ആരംഭിച്ചത്. സഭയില് നടക്കുന്ന കാര്യങ്ങള് കോടതിയിലേക്ക് വലിച്ചിഴയ്ക്കുന്നത് സഭയുടെ അന്തസ്സ് കെടുത്തും. കോടതിയുടെ അനുമതിയോടെ കേസ് പിന്‍വലിക്കുന്നതില് തെറ്റില്ലെന്നും മുഖ്യമന്ത്രി ചൂണ്ടിക്കാട്ടി. സര്‍ക്കാര് തീരുമാനം ജനാധിപത്യത്തോട് ചെയ്യുന്ന തെറ്റാണെന്ന് പ്രതിപക്ഷം ആരോപിച്ചു.\nസഭയില് കുറ്റകൃത്യം നടന്നാല് എംഎല്‍എമാര്‍ക്ക് സംരക്ഷണം നല്‍കാനാവില്ലെന്നായിരുന്നു പ്രതിപക്ഷ നിലപാട്. പൊതുമുതല് നശിപ്പിക്കപ്പെട്ട കേസ് കൂടിയാണിതെന്ന് വി ഡി സതീശന് പറഞ്ഞു. വി ഡി സതീശന് നടത്തിയ പരാമര്‍ശം സഭയില് ഭരണ പ്രതിപക്ഷ ബഹളത്തിനിടയാക്കി. സഭ്യേതര പരാമര്‍ശം ഉണ്ടായെന്നും സതീശന് വനിതാ അംഗങ്ങളെ വീണ്ടും അപമാനിക്കുകയാണെന്നും ചുണ്ടിക്കാട്ടി അവ സഭാരേഖകളില് നിന്ന് നീക്കം ചെയ്യണമെന്ന് പരാതിക്കാരിലൊരാളായ ഇ എസ് ബിജിമോള് ആവശ്യപ്പെട്ടു. വി ഡി സതീശന് സ്ത്രീകള്‍ക്കെതിരെ ഒരു പരാമര്‍ശവും നടത്തിയിട്ടില്ലെന്ന് ചെന്നിത്തല പറഞ്ഞു. എന്നാല്, ബിജിമോളുടെ ആവശ്യം പരിശോധിക്കാമെന്ന് സ്പീക്കര് അറിയിച്ചു. ഇത് സഭയില് ബഹളത്തിനിടയാക്കി. സഭയില് നടന്ന ചര്‍ച്ചകളെക്കുറിച്ച് വ്യക്തമായ അഭിപ്രയം ഉെണ്ടങ്കിലും അത് പറയുന്നില്ലെന്ന് സ്പീക്കര് പറഞ്ഞു. ബലാല്‍സംഗവും മാനഭംഗവും രണ്ടും രണ്ടാണ്.ഇത് മനസ്സിലാക്കാതെയാണ് സതീശന് സംസാരിക്കുന്നതെന്ന് എ കെ ബാലനും പറഞ്ഞു. കേസ് പിന്‍വലിക്കരുതെന്ന് കെ എം മാണിയും ആവശ്യപ്പെട്ടു.


ഇരുളും വെളിച്ചവും: മുജാഹിദ് പ്രസ്ഥാനം ഇരുട്ട് ഭേദിച്ച സംഘശക്തി\nപ്രഥമ പ്രസിഡന്റായ കണ്ണൂര് പി അബ്‌ദുല്‍ഖാദിര് മൗലവിക്ക് ശേഷം എന് മമ്മു മൗലവി തൊടികപ്പുലം (1933-34), സയ്യിദ് അബ്‌ദുല്‍വഹ്‌ഹാബ് ബുഖാരി തങ്ങള് (1934-35), കെ എം മൗലവി (1935-1950), മങ്കട ഉണ്ണീന്‍മൗലവി (1950-53), പി പി ഉണ്ണി മുഹ്‌യിദ്ദീന് കുട്ടി മൗലവി (1953-71), എം ശൈഖ് മുഹമ്മദ് മൗലവി (1971-77), കെ ഉമര് മൗലവി (1977-79), പി സെയ്‌ദ് മൗലവി, കെ എന് ഇബ്‌റാഹീം മൗലവി തുടങ്ങിയവര് ജംഇയ്യത്തുല് ഉലമായുടെ പ്രസിഡന്റുമാരായി.\nകേരള നദ്‌വത്തുല് മുജാഹിദീനിന്റെ വരവ് പുതിയൊരു ഊര്‍ജപ്രവാഹത്തിനാണ് തുടക്കമിട്ടത്. നദ്‌വത്തിനെ സംബന്ധിച്ച് ജംഇയ്യത്തിന്റെ സ്വപ്‌നവും സങ്കല്‌പവും 1947 ഏപ്രില് 12ന് ചേര്‍ന്ന ജംഇയ്യത്ത് വര്‍ക്കിംഗ് കമ്മിറ്റി മിനുട്‌സില് ഇങ്ങനെ കാണാം: ``ഖുര്‍ആനും ഹദീസും അനുസരിച്ച് ജീവിക്കുക എന്ന കേരള ജംഇയ്യത്തുല് ഉലമായുടെ ആദര്‍ശം സ്വീകരിക്കുകയും അത് പ്രചരിപ്പിക്കാന് പരിശ്രമിക്കുകയും ചെയ്യുന്ന ഉലമാക്കളും അല്ലാത്തവരുമായ എല്ലാവര്‍ക്കും സംഘടിക്കാവുന്ന ഒരു അഖിലകേരള സംഘടന ഉണ്ടായിരിക്കേണ്ടതാണെന്ന് ഈ യോഗം അഭിപ്രായപ്പെടുകയും അതിന് വ്യക്തമായ മാര്‍ഗങ്ങളില് കൂടി പരിശ്രമിച്ച് കഴിയുന്ന വേഗത്തില് അങ്ങനെയുള്ള ഒരു സംഘടന രൂപീകരിക്കാന് ഒരു കമ്മിറ്റിയെ അധികാരപ്പെടുത്തുകയും ചെയ്യുന്നു.''\nമൂന്നുവര്‍ഷത്തിനു ശേഷം കെ എം മൗലവിയുടെ അധ്യക്ഷതയില് ചേര്‍ന്ന യോഗത്തിലാണ് കെ എന് എം രൂപീകരിക്കുന്നത്. ആദ്യ യോഗത്തില് വെച്ച് 24 പേര് അംഗത്വം സ്വീകരിച്ചു. അവരില് നിന്ന് 13 പ്രവര്‍ത്തകസമിതിയംഗങ്ങളെയും കെ എം മൗലവിയെ ആദ്യത്തെ പ്രസിഡന്റായും തെരഞ്ഞെടുത്തു. പി കെ മൂസാ മൗലവി, വി സെയ്‌ദുഹാജി, എന് വി അബ്‌ദുസ്സലാം മൗലവി, എ കെ അബ്‌ദുല്ലത്തീഫ് മൗലവി, എം കുഞ്ഞോയി വൈദ്യര്, നെട്ടുല് വീട്ടില് അബ്‌ദുല്ല, എം കെ ഹാജി, കുന്നത്ത് മുഹമ്മദ്, എന് കുഞ്ഞിത്തറുവായി ഹാജി, എം അഹ്‌മദ്‌കുഞ്ഞി ഹാജി, ഇ കെ മൗലവി എന്നിവരായിരുന്നു പ്രവര്‍ത്തകസമിതി അംഗങ്ങള്. കെ ഉമര് മൗലവിയെയും പിന്നീട് പ്രവര്‍ത്തകസമിതിയിലേക്കെടുത്തു. എന് വി അബ്‌ദുസ്സലാം മൗലവിയായിരുന്നു ജനറല് സെക്രട്ടറി.\nസാമൂഹ്യ പരിഷ്‌കരണ ശ്രമങ്ങള് ഏറെ ദുഷ്‌കരമായിരുന്ന കാലത്തും വ്യവസ്ഥാപിതമായ സംഘടനാ മാര്‍ഗങ്ങളിലൂടെ അവിശ്രമം അടരാടിയവരായിരുന്നു അക്കാലത്തെ നേതാക്കള്. സാമ്പ്രദായിക മതനേതൃത്വം ശക്തിയാര്‍ജിച്ചുകൊണ്ടിരുന്ന കാലമായതിനാല് എതിര്‍പ്പിന്റെയും അവഗണനയുടെയും മൂര്‍ച്ചയേറിയിരുന്നു. `ഐക്യസംഘക്കാര്' എന്നും `സംഘക്കാര്' `വഹ്‌ഹാബികള്' എന്നുമൊക്കെയുള്ള വിളിപ്പേരില് നിന്ന് `മുജാഹിദുകള്' എന്ന പുതുനാമം വന്നുചേരുന്നതും നദ്‌വത്തിന്റെ രൂപീകരണത്തോടെയായിരുന്നു. പ്രസ്ഥാനം സ്വയംതന്നെ ആ വിളിപ്പേര് സ്വീകരിച്ചതോടെ `മുജാഹിദ് പ്രസ്ഥാനം' രൂപപ്പെട്ടു. മൂഢവിശ്വാസങ്ങളുടെയും അന്ധാനുകരണത്തിന്റെയും ബലിപ്പുരകളില് നിന്ന് സമുദായത്തെ പറിച്ചെടുക്കാനുള്ള പെടാപ്പാടിന്റ ആഴവും അധ്വാനവും പരിഗണിക്കുമ്പോള് `മുജാഹിദ്' എന്ന പേര് എന്തുകൊണ്ടും പ്രസക്തമാണ്. അരീക്കോട്ട് രൂപീകൃതമായിരുന്ന ജംഇയ്യത്തുല് മുജാഹിദീന് എന്ന സംഘമാണ് കേരള നദ്‌വത്തുല് മുജാഹിദീന് എന്ന പേരിന്റെ പ്രേരകമെന്ന് കെ പി മുഹമ്മദ് മൗലവി പിന്നീട് എഴുതിയിട്ടുണ്ട്.\nഐക്യസംഘത്തിന്റെയും ജംഇയ്യത്തിന്റെയും ചുവടുപിടിച്ച് നദ്‌വത്തും വാര്‍ഷിക സമ്മേളനങ്ങള് നടത്തിയിരുന്നു. കേവലമൊരു സംഘടനയില് നിന്ന് പ്രസ്ഥാനരൂപത്തിലേക്കുള്ള വളര്‍ച്ചയുടെ ഘട്ടം കൂടിയായിരുന്നു ആ സമ്മേളനങ്ങള്. കുറ്റിച്ചിറ, ഒറ്റപ്പാലം, കല്‍പ്പകഞ്ചേരി, ബേപ്പൂര്, കൊച്ചി, കോഴിക്കോട് മുതലക്കുളം, മുഹമ്മദലി കടപ്പുറം, കിണാശ്ശേരി, എടവണ്ണ, തിരുനാവായ എന്നിവിടങ്ങളിലായിരുന്നു വാര്‍ഷിക സമ്മേളനങ്ങള്. 1968ല് കൊച്ചി ഖദീജാഭായി നഗറില് നടന്ന സമ്മേളനത്തോടെ വാര്‍ഷിക സമ്മേളനങ്ങള്‍ക്ക് തിരശ്ശീര വീണു. പിന്നീട് അഞ്ച് വര്‍ഷത്തിന്നൊടുവിലുള്ള സംസ്ഥാന സമ്മേളനത്തിലേക്ക് രൂപം മാറി. കൊച്ചിയില് നടന്ന അവസാന വാര്‍ഷിക സമ്മേളനത്തോടനുബന്ധിച്ച് ഒരാഴ്‌ച നീണ്ട പഠനസമ്മേളനങ്ങളും സംഘടിപ്പിച്ചിരുന്നു. 1958ല് കൊച്ചിയില് നടന്ന വാര്‍ഷിക സമ്മേളനത്തോടെയാണ് വനിതകള്‍ക്ക് പ്രത്യേകമായി സമ്മേളനം സംഘടിപ്പിച്ചുവന്നത്. കെ എം മൗലവി അടക്കമുള്ളവരുടെ സാന്നിധ്യത്തില് എം ഹലീമാ ബീവിയെപ്പോലുള്ള മഹതികള് ഉജ്വലമായി പ്രസംഗിച്ചത് അല്‍മനാര് റിപ്പോര്‍ട്ട് ചെയ്‌തിട്ടുണ്ട്. കേരളത്തിലും പുറത്തുമുള്ള വിശ്രുതരായ പണ്ഡിതരും രാഷ്‌ട്രീയ-സാംസ്‌കാരിക നേതാക്കളും കെ എന് എം വാര്‍ഷിക സമ്മേളനങ്ങളില് പങ്കെടുത്തു.\n1972 മെയ് 4,5,6,7 തിയതികളില് കോഴിക്കോട്ടാണ് നദ്‌വത്തിന്റെ പ്രഥമ സംസ്ഥാന സമ്മേളനം സംഘടിപ്പിച്ചത്. കോഴിക്കോട് ടൗണ്‍ഹാളും മാനാഞ്ചിറ മൈതാനവുമായിരുന്നു വേദികള്. സമ്മേളനത്തോടനുബന്ധിച്ച് ഒരുക്കിയ എക്‌സിബിഷന് അന്നത്തെ പുതുമയായിരുന്നു. `ശിര്‍ക്കിനും ബിദ്‌അത്തിനുമെതിരെയുള്ള താക്കീത്' എന്ന ബാനറില് നടന്ന എക്‌സിബിഷന് ശാസ്‌ത്രബോധവും പുരോഗമന ചിന്തയും തൊട്ടുണര്‍ത്തുന്ന വിഭവങ്ങളും ചരിത്ര വസ്‌തുക്കളും കൊണ്ട് സമ്പന്നമായി.\n1979 മാര്‍ച്ച് 8,9,10,11 തിയ്യതികളില് പുളിക്കലായിരുന്നു രണ്ടാം സമ്മേളനം. മലബാര്-കൊച്ചി മേഖലയിലെ വിവിധ ഭാഗങ്ങളില് പഠനക്യാമ്പുകളടക്കമുള്ള ചെറിയ സമ്മേളനങ്ങളുടെ സമാപനമായിരുന്നു ആ സമ്മേളനം. എക്‌സിബിഷനു പുറമെ, പോഷക സംഘടനകളുടെ പ്രത്യേക സെഷനുകളും സംഘടിപ്പിച്ചു. അറേബ്യന് പ്രതിനിധികളടക്കമുള്ള അതിഥികള് പുളിക്കല് സമ്മേളനത്തെ ശ്രദ്ധേയമാക്കി. മുജാഹിദ് പ്രസ്ഥാന ചരിത്രത്തില് ഐതിഹാസികമായ അധ്യായമായി പുളിക്കല് സമ്മേളനത്തെ അടയാളപ്പെടുത്താനുള്ള പ്രധാന കാരണം, അതില് പങ്കുകൊണ്ട പ്രതിനിധികളാണ്. അന്നോളമുള്ള മുസ്‌ലിം സമ്മേളനങ്ങളില് ഏറ്റവും വ്യത്യസ്‌തവും ജനപങ്കാളിത്തവുമുള്ള സമ്മേളനമെന്ന നിലയില് പത്രങ്ങള് പോലും വിലയിരുത്തി. പ്രസ്ഥാന വളര്‍ച്ചയുടെ ക്രമാനുഗതമായ വികാസത്തെ അത്രമേല് അടയാളപ്പെടുത്താന് രണ്ടാം സംസ്ഥാന സമ്മേളനത്തിന് സാധിച്ചു.\n1982 ഫെബ്രുവരിയില് ഫറോക്കിലായിരുന്നു മൂന്നാം സമ്മേളനം. 1987 ജനുവരിയില് കുറ്റിപ്പുറത്തും 1992ല് പാലക്കാട്ടും 1997ല് കണ്ണൂര് പിലാത്തറയിലും അടുത്ത സമ്മേളനങ്ങള് സംഘടിപ്പിച്ചു. മറ്റൊരു സംസ്ഥാന സമ്മേളനത്തിലേക്ക് നീങ്ങുന്നതിന്റെ തൊട്ടുമുന്‍പായിരുന്നു മുജാഹിദ് പ്രസ്ഥാനം ഇരുവിഭാഗങ്ങളായി വിഘടിച്ചത്. അതേ തുടര്‍ന്ന് ഒരേ പേരില് രണ്ടു സമ്മേളനം കോഴിക്കോട്ടും, എറണാകുളത്തും സംഘടിപ്പിക്കപ്പെട്ടു. പുനരൈക്യത്തിലേക്കുള്ള ദൂരം വര്‍ധിച്ചതോടെ മറ്റൊരു അഞ്ചുവര്‍ഷത്തിനു ശേഷം രണ്ട് സമ്മേളനങ്ങള്‍ക്ക് കേരളം സാക്ഷിയായി. ഐക്യസംഘത്തിന്റെ പിന്മുറക്കാര് എങ്ങനെയാണ് അനൈക്യത്തിന്റെ ശേഷിപ്പുകാരായത് എന്ന് നമുക്ക് പിന്നീട് പരിശോധിക്കാം. ഒരു നൂറ്റാണ്ടോളം നീണ്ട കഠിനാധ്വാനങ്ങളെയെല്ലാം ഒറ്റത്തീരുമാനം കൊണ്ട് തല്ലിക്കൊഴിച്ച ഓരോ കറുത്ത കരങ്ങളെയും കണ്ടെടുത്ത് ചരിത്രത്തിനു മുന്നില് പ്രദര്‍ശിപ്പിക്കുമ്പോള് മാത്രമേ ആ വലിയ ചോദ്യത്തിന് ഉത്തരം ലഭിക്കൂ.\nപ്രസ്ഥാന ചരിത്രത്തില് `വാദപ്രതിവാദങ്ങള്' എന്ന പേരില് നടന്ന ആശയസംവാദങ്ങള്‍ക്ക് വലിയ പ്രസക്തിയുണ്ട്. മുജാഹിദ് സംഘടനയെ ഒരു ശാക്തിക ചേരിയാക്കി വികസിപ്പിക്കുന്നതിലും ആദര്‍ശപരമായ ആവേശം അണികള്‍ക്കിടയില് പരയ്‌ക്കുന്നതിലും വാദപ്രതിവാദങ്ങള് നിമിത്തമായിട്ടുണ്ടെങ്കിലും നിര്‍ബന്ധിതാവസ്ഥയില് മാത്രമേ വാദപ്രതിവാദത്തെ പ്രസ്ഥാനം പ്രചാരണ മാര്‍ഗമാക്കിയിട്ടുള്ളൂ. ആദര്‍ശവിരുദ്ധരോട് നേര്‍ക്കുനേരെ പ്രമാണബദ്ധമായി പ്രതികരിക്കാന് മുജാഹിദുകള് തയ്യാറായത് സാധാരണക്കാര്‍ക്കിടയില് ചര്‍ച്ചാ വിഷയമാകുന്നത് സ്വാഭാവികം. അന്നോളം അസത്യവാദികളെന്ന് പരമ്പരാഗത നേതൃത്വം പറഞ്ഞ് വിശ്വസിപ്പിച്ചിരുന്നതിനാല് മുജാഹിദ് ആദര്‍ശങ്ങളോടും സംഘടനയോടും ആളുകള് അകന്നുനിന്നിരുന്നു. പ്രസിദ്ധരായ മുസ്‌ലിയാക്കളോട് നേര്‍ക്കുനേര് ചോദ്യങ്ങളും ഉത്തരങ്ങളുമായി വരാന് മാത്രം എന്തൊരു ധൈര്യമാണ് ഇവര്‍ക്കുള്ളതെന്ന അന്വേഷണം പലരെയും മുജാഹിദ് അനുഭാവികളാക്കുകയായിരുന്നു. തൗഹീദ്, തവസ്സുല്, ഇസ്‌തിഗാസ, നമസ്‌കാരത്തിലെ കൈ കെട്ടല്, തറാവീഹ് റക്‌അത്തുകള്, സ്വുബ്‌ഹിലെ ഖുനൂത്ത്, സ്‌ത്രീ പള്ളിപ്രവേശം തുടങ്ങിയവയെല്ലാം വാദപ്രതിവാദങ്ങള്‍ക്ക് ചര്‍ച്ചാ വിഷയമായിത്തീര്‍ന്നു.\nഏറ്റവും ശ്രദ്ധേയമായ വാദപ്രതിവാദം 1951ല് പൂനൂരിലാണ് നടന്നത്. സുന്നി പക്ഷത്തുനിന്ന് പതി അബ്‌ദുല്‍ഖാദിര് മുസ്‌ലിയാരും മുജാഹിദില് നിന്ന് എ അലവി മൗലവിയുമാണ് അന്ന് നേര്‍ക്കുനേര് ഏറ്റുമുട്ടിയത്. അല്ലാഹുവിനോട് നേരിട്ട് പ്രാര്‍ഥിക്കാതെ മഹാത്മാക്കളെയും മറ്റും വിളിച്ച് പ്രാര്‍ഥിക്കല് അനുവദനീയമാണോ എന്ന ഒറ്റ വിഷയത്തിലാണ് ആ വാദപ്രതിവാദം നടന്നത്. പിന്നീട് നെടിയിരുപ്പ്, ചെറുകോട്, കുണ്ടുതോട്, വണ്ടൂര്, ആമയൂര്, നന്തി, പാലക്കാട്, പുത്തൂര്, താനാളൂര്, ആലുവ, കുറ്റിച്ചിറ, കൊട്ടപ്പുറം, വാഴക്കാട് തുടങ്ങിയ സ്ഥലങ്ങളിലും വാദപ്രതിവാദങ്ങളും ഖണ്ഡന പ്രഭാഷണങ്ങളും സംഘടിപ്പിക്കപ്പെട്ടു. 1974ല് കുറ്റിച്ചിറയിലാണ് ഏറ്റവും ദീര്‍ഘമായ വാദപ്രതിവാദം നടന്നത്. തുടര്‍ച്ചയായ 12 ദിവസങ്ങളായിരുന്നു അത്. കണ്ണൂര്, തലശ്ശേരി, കീഴുപറമ്പ്, ഇരിവേറ്റി എന്നിവിടങ്ങളില് വാദപ്രതിവാദത്തിനുള്ള വ്യവസ്ഥ എഴുതി ഒപ്പിട്ടുവെങ്കിലും വ്യത്യസ്‌ത കാരണങ്ങളാല് നടക്കാതെപോയി.\nഎ അലവി മൗലവി, കെ സി അബൂബക്കര് മൗലവി, സി പി ഉമര് സുല്ലമി, എ പി അബ്‌ദുല്‍ഖാദിര് മൗലവി, ചെറിയമുണ്ടം അബ്‌ദുല്‍ഹമീദ് മൗലവി തുടങ്ങിയ പണ്ഡിതന്മാര് വാദപ്രതിവാദ സ്റ്റേജുകളില് ശോഭിച്ചവരാണ്. 1983ല് കൊട്ടപ്പുറത്ത് നടന്ന കാന്തപുരം എ പി അബൂബക്കര് മുസ്‌ലിയാരുമായി നടന്ന വാദപ്രതിവാദം കൂടുതല് ശ്രദ്ധിക്കപ്പെട്ടു. നാട്ടിക വി മൂസ മുസ്‌ലിയാര് ആയിരുന്നു സുന്നിപക്ഷത്തെ മറ്റൊരു പ്രമുഖന്. കെ എന് എമ്മിനെ പ്രതിനിധീകരിച്ച് സി പി ഉമര് സുല്ലമി വിഷയമവതരിപ്പിക്കുകയും എ പി അബ്‌ദുല്‍ഖാദര് മൗലവിയും ചെറിയമുണ്ടം അബ്‌ദുല്‍ഹമീദ് മൗലവിയും ചോദ്യോത്തരം നയിക്കുകയും ചെയ്‌തു.\nസാമ്പ്രദായിക വിഭാഗങ്ങളില് നിന്ന് അതിശക്തമായ എതിര്‍പ്പും ബഹിഷ്‌കരണവുമാണ് മുജാഹിദുകള്‍ക്ക് ആദ്യകാലത്ത് നേരിടേണ്ടിവന്നത്. എതിരാളികളോളം ശക്തി പ്രാപിക്കുന്നതുവരെ കൊടിയ പീഡനങ്ങളും നിര്‍ദയമായ ഊരുവിലക്കും മുജാഹിദുകള്‍ക്ക് അനുഭവിക്കേണ്ടിവന്നു. പരമ്പരാഗതമായി സൂക്ഷിച്ചുപോന്ന വിശ്വാസവ്യതിയാനങ്ങളെ തുറന്നെതിര്‍ത്തതോടെ പൊതു മുസ്‌ലിംധാരയുടെ എതിര്‍പക്ഷത്താണ് മുജാഹിദുകള് എന്ന പ്രചാരണത്തിന് വേഗതകിട്ടി. അത്തരമൊരു പ്രചാരണ യുദ്ധത്തിന്റെ സ്വഭാവിക പരിണാമമാണ് 1954ല് മഞ്ചേരിക്കടുത്ത മുത്തന്നൂരിലും സംഭവിച്ചത്.\nപുരോഗമനാശയക്കാരനായിരുന്ന മൊയ്‌തീന്‍കുട്ടി മൊല്ലയുടെ മയ്യിത്ത് മഹല്ല് ഖബ്‌ര് സ്ഥാനില് മറവുചെയ്യാന് അനുവദിക്കാത്തതിനെ തുടര്‍ന്നുണ്ടായ വിവാദമാണ് മുത്തനൂര് സംഭവം. എന്തു വിലനല്‍കിയും അതേ ഖബ്‌ര്‍സ്ഥാനില് തന്നെ മറവുചെയ്യും എന്ന് ബന്ധുക്കള് തീരുമാനിച്ചു. മയ്യിത്ത് മറവുചെയ്യാതെ അവര് നിയമയുദ്ധം ആരംഭിക്കുകയും ചെയ്‌തു. ഒരാഴ്‌ചയോളം നീണ്ടുപോയെങ്കിലും 144-ാം വകുപ്പുപ്രകാരം നിരോധനാജ്ഞ പ്രഖ്യാപിച്ച ശേഷം അതേ ഖബ്‌ര്‍സ്ഥാനില് പോലീസ് സാന്നിധ്യത്തില് മൊയ്‌തീന്‍കുട്ടി മൊല്ലയുടെ മയ്യിത്ത് മറവു ചെയ്‌തു. ഇതിനെതിരെ പള്ളിക്കമ്മിറ്റി മഞ്ചേരി മുന്‍സിഫ് കോടതിയില് `അന്യായം' ഫയല് ചെയ്‌തു. മുജാഹിദുകള് കാഫിറുകളാണെന്നും കാഫിറുകളുടെ മയ്യിത്ത് മുസ്‌ലിം ശ്‌മശാനത്തില് മറവ് ചെയ്യാന് പാടില്ലെന്നുമായിരുന്നു പള്ളികമ്മിറ്റിയുടെ വാദം.\nമുജാഹിദിലെയും സുന്നിയിലെയും പ്രഗത്ഭര് അണിനിരന്ന ഈ കേസ് അഞ്ചുവര്‍ഷം നീളുകയും ഒടുവില് മുജാഹിദുകള്‍ക്ക് അനുകൂലമായി-അന്യായം കോടതി തള്ളിക്കളഞ്ഞു. കേരളത്തിലെ സാമൂഹ്യപരിഷ്‌കരണ പ്രസ്ഥാനങ്ങളുടെ ചരിത്രത്തില് ഒരു നാഴികക്കല്ലായിരുന്നു ഈ വിധി.\nഎതിര്‍പ്പിന്റെ ശക്തിയില് ഇന്നും അയവുവന്നിട്ടില്ലെങ്കിലും മുജാഹിദുകളെ കാഫിറുകളാക്കുന്ന രീതിയിലൊക്കെ സാരമായ വ്യത്യാസങ്ങള് വന്നിട്ടുണ്ട്. പേശീ ബലത്തില് ആരംഭിച്ച എതിര്‍പ്പ് ഇന്ന് ഹൈ ടെക് വല്‍ക്കരിക്കപ്പെട്ടുവെന്നു മാത്രം. പഴയ യാഥാസ്ഥിതിക നേതൃത്വത്തെക്കാള് സമര്‍ഥമായി വിശുദ്ധ ഖുര്‍ആന് ദുര്‍വ്യാഖ്യാനം ചെയ്യാന് പുതിയ പ്രഭാഷകരും പ്രസിദ്ധീകരണങ്ങളും തയ്യാറാകുന്നുണ്ട്. മുജാഹിദുകള് അധ്വാനിച്ച് പാകപ്പെടുത്തിയ മണ്ണില് അതിസുന്ദരമായ വിത്തിറക്കുമ്പോഴും മുളപ്പിച്ചെടുക്കുമ്പോഴും ചരിത്രബോധത്തിന്റെ പാകത സൂക്ഷിക്കാന് യാഥാസ്ഥിതികര്‍ക്ക് കഴിയാറില്ല. പഴയകാലത്തെ പിന്തിരിപ്പന് വാദങ്ങളെ മുഴുവന് സിദ്ധാന്തവല്‍ക്കരിക്കാനുള്ള ശ്രമങ്ങളും പുതിയ നേതൃത്വത്തിന്റെ ഇഷ്‌ടവിനോദമാണ്. എത്ര കിടന്ന് പിടഞ്ഞിട്ടും പഴയ ചേറും ചെളിയും കുടഞ്ഞെറിയാന് കഴിയുന്നില്ലെന്നുമാത്രം.\nകെ എം മൗലവിക്കു ശേഷം (1950-64) എം ശൈഖ് മുഹമ്മദ് മൗലവി (1964-70), കൊല്ലങ്കണ്ടി മമ്മു സാഹിബ് ബാലുശ്ശേരി (1970-71), സാലെ മുഹമ്മദ് ഇബ്‌റാഹീം സേട്ട് (1971-76) കെ എ സുലൈമാന് സാഹിബ് (1976-93), ഡോ എം ഉസ്‌മാന് (1993-1999), പി എസ് അബ്‌ദുര്‍റഹ്‌മാന് കോയ (1999-2000) തുടങ്ങിയവര് കെ എന് എം സംസ്ഥാന പ്രസിഡന്റുമാരായി. എന് വി അബ്‌ദുസ്സലാം മൗലവിയ്‌ക്കുശേഷം (1950-51), എ കെ അബ്‌ദുല്ലത്തീഫ് മൗലവിയും (1951-71), കെ പി മുഹമ്മദ് മൗലവിയും (1971-94) ജനറല് സെക്രട്ടറിമാരായി. സംഘടനാ പ്രതിസന്ധിക്കു ശേഷം രൂപ്പപെട്ട പുതിയ കെ എന് എമ്മിന് എ വി അബ്‌ദുര്‍റഹ്‌മാന് ഹാജി, പ്രഫ. മങ്കട അബ്‌ദുല്‍അസീസ്, ഡോ. ഹുസൈന് മടവൂര് എന്നിവര് നേതൃത്വം നല്‍കി. ഡോ. ഇ കെ അഹ്‌മദ്‌കുട്ടിയും സി പി ഉമര് സുല്ലമിയുമാണ് ഇപ്പോള് കെ എന് എം പ്രസിഡന്റും, ജനറല് സെക്രട്ടറിയും. പ്രഫ. അബ്‌ദുല്‍ഹമീദ് മദീനിയാണ് കേരള ജംഇയ്യത്തുല് ഉലമായുടെ അധ്യക്ഷന്. ഡോ. കെ ജമാലുദ്ദീന് ഫാറൂഖി ജനറല് സെക്രട്ടറിയും.\nഊര്‍ജസ്വലമായ സംഘാടന വൈഭവത്തോടെയും കര്‍മനിരതമായ കാല്‍വെപ്പുകളോടെയും ആസൂത്രണത്തികവുള്ള ഭക്തനേതൃത്വത്തിനു കീഴില് പുതിയ മുന്നേറ്റങ്ങളിലേക്ക് കുതിക്കുകയാണ് കെ എന് എം. പോഷക ഘടകങ്ങളായ ഐ എസ് എം, എം എസ് എം, എം ജി എം എന്നിവക്കുപുറമെ കേരള മുസ്‌ലിം സമൂഹത്തിന് കെ എന് എം നല്‍കിയ ഏറ്റവും മികച്ച സംഭാവനകളിലൊന്നാണ് വിദ്യാഭ്യാസ വിഭാഗമായ സി ഐ ഇ ആര്. മുജാഹിദേതര പാഠശാലകള്‍ക്കു പോലും പ്രിയങ്കരമായ പാഠപുസ്‌തകങ്ങളിലൂടെയും ബോധനസമീപനങ്ങളിലൂടെയും സി ഐ ഇ ആര് മികവ് പുലര്‍ത്തുന്നു. നൂറുകണക്കിന് പള്ളികളും മദ്‌റസകളും വിദ്യാഭ്യാസ സ്ഥാപനങ്ങളും ജീവകാരുണ്യ കേന്ദ്രങ്ങളും കെ എന് എമ്മിനു കീഴില് സ്വദേശത്തും വിദേശത്തും പ്രവര്‍ത്തനരംഗത്ത് സജീവമാക്കുന്നു. സാങ്കേതിക സാധ്യതകള് ഉപയോഗപ്പെടുത്തിയുള്ള പ്രബോധന പ്രവര്‍ത്തനത്തിലും പ്രസ്ഥാനം കാര്യമായ ശ്രദ്ധ ചെലുത്തുന്നു. മലയാളത്തില് ഏറ്റവും പ്രചാരമുള്ള ഇസ്‌ലാമിക വാരികയായ ശബാബ്, പുടവ കുടുംബമാസിക, അത്തൗഹീദ് ദൈ്വമാസിക, അന്നഹ്‌ദ അറബി മാസിക എന്നിവ പ്രസ്ഥാനത്തിനു കീഴിലെ അക്ഷര പ്രകാശങ്ങളാണ്. വര്‍ത്തമാനം പ്രസ്ഥാന പ്രവര്‍ത്തകരാല് നടത്തപ്പെടുന്ന ദിനപത്രമാണ്. പത്തിലധികം വെബ്‌സൈറ്റുകളും യുവത ബുക് ഹൗസും, നിരവധി സോഷ്യല് നെറ്റ്‌വര്‍ക് ഗ്രൂപ്പുകളും പ്രസ്ഥാനത്തിന്റെ കീഴില് സജീവമാണ്.\nകേരള മുസ്‌ലിം സംഘടനകളില് ഇദംപ്രഥമമായി അന്ധര്‍ക്കും ബധിരര്‍ക്കുമുള്ള കൂട്ടായ്‌മ ആരംഭിച്ചത് മുജാഹിദ് യുവനജ സംഘടനയായ ഐ എസ് എം ആണ്. 500ലേറെ സ്ഥിരാംഗങ്ങളുള്ള ഈ കൂട്ടായ്‌മ, ഇസ്‌ലാമിക ലോകത്തിനു തന്നെ പുതുമയുള്ളതാണ്. സമകാല സമൂഹത്തിന്റെ സാധ്യതകളെ തിരിച്ചറിഞ്ഞ്, നവോത്ഥാന പ്രവര്‍ത്തനത്തിന് നേതൃത്വം നല്‍കാനുള്ള ശിക്ഷണ കേന്ദ്രമാണ് കെ എന് എമ്മിനു കീഴിലുള്ള `ഇന്‍സ്റ്റിറ്റിയൂട്ട് ഓഫ് ക്വാളിറ്റി'. `കാരുണ്യത്തിന്റെ കേരള മാതൃക' എന്ന് ലോകമെങ്ങും വിശേഷിപ്പിക്കപ്പെടുന്ന പെയിന് & പാലിയേറ്റീവ് സൊസൈറ്റിയുടെ പിന്നിലെ ഊര്‍ജശക്തി മുജാഹിദ് പ്രവര്‍ത്തകരാണ്. ഗള്‍ഫ് രാജ്യങ്ങളില് സജീവമായ ഇസ്വ്‌ലാഹീ സെന്ററുകള്‍ക്കു പുറമെ ഇന്ത്യന് ഇസ്വ്‌ലാഹീ സെന്റര് എന്ന ദേശീയ നേതൃത്വവും കെ എന് എമ്മിന് ശക്തി പകരുന്നു.\n``കേരളത്തിലെ പുരോഗമന മുസ്‌ലിംകളും അല്ലാത്തവരും തമ്മിലെ വ്യത്യാസം വെറും രണ്ടുകൊല്ലമാണ്'' എന്ന് ഈയിടെ ഒരു എഴുത്തുകാരന് നിരീക്ഷിക്കുകയുണ്ടായി. പുരോഗമന പ്രസ്ഥാനം ഇന്നു ചെയ്‌തത് രണ്ട് കൊല്ലത്തിന് ശേഷം യാഥാസ്ഥിതികരും പിന്തുടരുമെന്നര്‍ഥം. ഏറെക്കുറെയൊക്കെ ഇത് സാക്ഷ്യപ്പെടുത്തിയ ചരിത്രമാണ് നമുക്ക് പിറകിലുള്ളത്.\nമുസ്‌ലിം കേരളത്തിന് പുതിയൊരു ദിശാബോധം നല്‍കുന്നതില് മുജാഹിദ് പ്രസ്ഥാനത്തിന്റെ സ്വാധീനം ചരിത്രം അടയാളപ്പെടുത്തിയതാണ്. ആദര്‍ശത്തിലും കര്‍മരംഗത്തും നിലനിന്നിരുന്ന അഴുക്കും അന്ധാനുകരണവും നീക്കിയത് തീര്‍ച്ചയായും മുജാഹിദുകളാണ്. വിദ്യാഭ്യാസരംഗത്തും വൈജ്ഞാനിക മേഖലകളിലും ഈ സ്വാധീനം പ്രകടമാണ്. കടുത്ത മദ്‌ഹബ് പക്ഷപാതിത്വത്തിന് അടിപ്പെട്ടിരുന്ന മുസ്‌ലിം സമൂഹത്തിന് ഖുര്‍ആന്റെയും ഹദീസിന്റെയും പ്രാധാന്യം ബോധ്യപ്പെടുത്തിയത് ഈ പ്രസ്ഥാനമാണ്. സ്‌ത്രീ വിദ്യാഭ്യാസത്തില് മുസ്‌ലിം കേരളം ഏറ്റവും കടപ്പെട്ടതും ഈ പ്രസ്ഥാനത്തോടു തന്നെ. സ്വാതന്ത്ര്യ സമരരംഗത്തും സ്വാതന്ത്ര്യാനന്തരം രാജ്യപുനര്‍നിര്‍മാണത്തിലും സക്രിയമായ പങ്ക് നിര്‍വഹിക്കുന്നതില് മുജാഹിദുകള് ശ്രദ്ധിച്ചു. മുസ്‌ലിം രാഷ്‌ട്രീയ പ്രസ്ഥാനത്തിന് ആദര്‍ശാധിഷ്‌ഠിത അടിത്തറ ഒരുക്കുന്നതിലും വ്യാപനം നല്‍കുന്നതിലും മുജാഹിദുകള് ജീവസ്സുറ്റ പങ്ക് നിര്‍വഹിച്ചു. അന്ധവിശഅവാസങ്ങള്‍ക്കും അനാചാരങ്ങള്‍ക്കുമെതിരില് പൊതുമനസ്സ് രൂപീകരിക്കപ്പെട്ടുവെന്നതു തന്നെയാണ് മുജാഹിദുകളുടെ മികച്ച വിജയം.\nഅതേസമയം ഏതൊരു നവോത്ഥാന പ്രസ്ഥാനത്തിലുമെന്നപോലെ ഇടര്‍ച്ചകളും പോരായ്‌മകളും ഈ പ്രസ്ഥാനത്തിനും സംഭവിച്ചിട്ടുണ്ടാകാം. അറബി മലയാളമടക്കമുള്ള കേരളീയ പാരമ്പര്യങ്ങളെ സ്‌നേഹാഭിവാദ്യങ്ങളോടെ അഭിമുഖീകരിച്ചതില് മുജാഹിദ് പ്രസ്ഥാനത്തിന് തുടര്‍ച്ചകളുണ്ടായില്ല. ഒരു നവോത്ഥാന പ്രസ്ഥാനവും പൂര്‍ണമല്ല. തിരുത്തേണ്ടത് ചങ്കൂറ്റത്തോടെ തിരുത്തിയും ഇടര്‍ച്ചകളെ നെഞ്ചൂക്കോടെ തിരിച്ചറിഞ്ഞും ഇനിയുള്ള കാലത്തേക്കും നവോത്ഥാനശക്തിയുടെ സംഘവെളിച്ചം പ്രസരിപ്പിക്കാന് ഇങ്ങനെയൊരു പ്രസ്ഥാനം ഇവിടെ അനിവാര്യമാണ്. ആഭ്യന്തര ജീര്‍ണതകളില് നിന്ന് തളിര്‍ത്തുവന്ന പുതിയ ഇരുട്ടുകളെ ഭേദിക്കാന് ഇങ്ങനെയൊരു വെളിച്ചം ഇവിടെ പ്രകാശിക്കണം. ഈ വെളിച്ചമില്ലായിരുന്നുവെങ്കില് മുസ്‌ലിം കേരളം എത്ര ഇരുട്ടുകള്‍ക്കകത്തായിരിക്കുമെന്ന് നമുക്ക് ഊഹിക്കാവുന്നതേയുള്ളൂ. യാഥാസ്ഥിതികരും നവയാഥാസ്ഥിതികരും തമ്മില് അവര് പോലുമറിയാതെ ആദര്‍ശപരമായ അവിശുദ്ധ ബന്ധം മുറുകിയ കാലമാണിത്. മതനവോത്ഥാന പ്രക്രിയയെ കേവല ബഹളങ്ങളില് നിന്ന് മോചിപ്പിക്കേണ്ട ബാധ്യതയാണ് സാക്ഷാല് മുജാഹിദ് പ്രസ്ഥാനത്തിന് ഇവിടെ നിര്‍വഹിക്കാനുള്ളത്.